
ভূমিক! 
[>] 

বৈষ্ণব পদাবলীর প্রথম যুগ চতুৰ্দ্দশ শতাব্দীর মধ্যভাগ হইতে পঞ্চদশ 
শতাব্দীর শেষভাগ। অবশ্য আমর! জয়দেবকে বৈষ্ণব পদকরৰ্ত্তাদের দলভুক্ত 
করিতে চাই না,_-তিনি সংস্কৃতি লিখিয়াছিলেন | 

প্রথম যুগের কবিতার মধ্যে আমরা বহু প্রাচীন বৈষ্ণব পদের একরূপ 
নমুনা পাইতেছি। দুঃখের বিষয় তাহার ভাব ও ভাষা পরবর্তী কালে কতকটা 
রূপান্তরিত হইয়াছে । কিন্তু সেই কবিতা দশম ও একাদশ শতাব্দীতেও 
যে বঙ্গদেশে প্রচলিত ছিল, তাহ! অনুমান করিবার কারণ পাওয়। গিয়াছে। 
কোন কোন পণ্ডিত মনে করেন, বাঙ্গালাদেশের হাওয়ায় যে সকল 
রাধাকৃষ্ণ সম্বন্ধে গান ভাসিয়া বেড়াইত, জয়দেব সেইগুলি সংস্কৃতে লিখিয়| 
গীতগোবিন্দের গোড়ার পত্তন দিয়াছিলেন। এই গানগুলি প্রাকৃত ভাষায় 
বিরচিত হইয়াছিল, এবং জয়দেবের গানে যে সকল ছন্দ অবলম্বিত হইয়াছে, 
তাহ! প্রাকৃত অলঙ্কার-সাহিত্যের অনুগামী, সংস্কতের নহে । গীতগোবিন্দের 
গানগুলি কোনও ধারাবাহিক ভাবের কাব্যকথা নহে,--উহা বিচ্ছিন্ন ও 
পরস্পরের সহিত নিকট-সম্বন্ধ-রহিত। এতন্দ্ারা মনে হয় জয়দেবের সময়ে 
পল্লীর লোকেরা যে সকল গান গাহিত, তাহাই বাছিয়া বাছিয়া গীতগোবিন্দের 
অন্তর্গত কর! হইয়াছিল, কবি ধারাবাহিকত্বের দিকে ততটা লক্ষ্য রাখেন নাই। 
কাব্যখানি মৌলিক হইলে উহা এরূপ বিচ্ছিন্ন ভাবের সংগ্রহের মত হইত 
ন|--তাহ| Aros একটা প্ৰণালীবদ্ধ হইত। গীতগোবিন্দের ভাষাও অবিমিশ্র 
সংস্কৃত নহে-_উহাতে অনেক প্রাকৃত কথ! স্থান পাইয়াছে। 

এই প্রাকৃত গানের নমুনা কতক কতক রূপান্তরিত ভাবে আমরা সংগ্রহ 
.করিয়াছি। ইহারা প্রথম যে ভাষায় রচিত হইয়াছিল, তাহ! বাঙ্গালা ভাষার 
আদি রূপ । সকলেই জানেন, বহু শতাব্দী পর্য্যন্ত বাঙ্গালা ভাষাকে ‘প্রাকৃত 
ভাষা” বলিয়াই অভিহিত করা হইত। 


৮০ 


আমরা যে সকল স্থপ্ৰাচীন বৈষ্ণব গান কতক কতক সংগ্রহ করিয়াছি, 
তাহার নাম ‘কৃষ্ণধামালী’। এই সকল গানের ভাব ও ভাষার ACH 
জয়দেবের গীতগোবিন্দের কিছু কিছু এঁক্য আছে। কিন্তু চণ্ডীদাসের 
কৃষ্ণকীর্তনের ভাব ও SA প্রায় ইহাদেরই মত। কৃষ্ণধামালী এক সময়ে 
সমস্ত বঙ্গদেশে প্রচলিত ছিল, এখন এই গানগুলি পরিবন্তিত আকারে 
উত্তরবঙ্গের কোচ ও রাজবংশীদের মধ্যে চলিত আছে। 

কৃষ্ণধামালীকে আমরা আমাদের নির্দিষ্ট আদিযুগের অন্তর্গত করিতে 
পারি না, যেহেতু ইহারা আরও পূর্ববর্তী এবং আমর! ইহার স্বরূপের নমুনা 
একটিও পাই নাই। 

আদিষুগের প্রধান কৰি চণ্ডীদাস ও বিদ্তাপতি। বিস্তাপতি মিথিলার 
কৰি। কিন্তু বাঙ্গালা পদসংগ্রহে ইহার বেশ-পরিবর্তন হইয়া গিয়াছে__ 
আমরা ইহাকে কতকটা বাঙ্গালীর মত করিয়া গ্রহণ করিয়াছি । এই বেশ- 
পরিবর্তন কিরূপ, তাহা! শ্রীযুক্ত নগেন্দ্রনাথ গুপ্তের সংস্করণের সঙ্গে পদকল্পতরু 
প্রভৃতি সংগ্রহ পুস্তকে উদ্ধত বিষ্ভাপতির পদ মিলাইয়া দেখিলেই টের 
পাওয়া যাইবে । বিষ্ভাপতির পদ মহাপ্রভু সর্ববদ! গাহিতেন_ এজন্য বিদেশী 
হইলেও তীহার পদ বাঙ্গালীর এত প্ৰিয় হইয়াছে । বিদ্তাপতি মিথিলার 
রাজ-কবি ছিলেন, ইনি সংস্কতে অনেক কাব্য লিখিয়! গিয়াছেন। রাজা 
শিব-সিংহ ও তৎপত্নী রাজ্ঞী লছিমাদেবীর অনুগ্রহ লাভ করিয়৷ ইনি রাধা- 
কৃষ্ণ-বিষয়ক অনেক পদ লিখির়াছেন, ভণিতায় তাহ! উল্লেখ করিয়াছেন। 
ইনি অতি দীর্ঘজীবী হইয়াছিলেন এবং পর পর অনেক রাজার সহায়তা ও 
আশ্রয় লাভ করিয়াছিলেন, এমন কি তিনি “গিয়েন্ুদ্দিন স্থলতানে*র প্রশংসা- 
সূচক কথাও লিখিয়! গিয়াছেন। বিষ্ভাপতির উপম| দেশবিশ্ৰুত--“লোচন 
ay থির ভৃঙ্গ আকার। মধু মাতল কিয়ে উড়ই না পার” প্রভৃতি কত, 
সুন্দর উপমা দিয়াই না তিনি ললনা-চক্ষুর ভাবমুগ্ধ আত্মহারা দৃষ্টি 
বুঝাইয়াছেন! সেই উপমার প্রত্যেকটি মৌলিক ও কবিত্বময়। প্রথম দিকৃকার 
কবিতায় বিষ্ভাপতি সংস্কৃত আলঙ্কারিকদের প্রথা অনুসরণ করিয়াছেন; কিন্তু 
Stata শেষাংশের কবিতা অধ্যাত্ম-রাজ্যের | কেহ কেহ বলেন চঙ্খীদাসের 
ACH দেখা হওয়ার পর Stata Sfasta এই পরিবর্তন সাধিত হইয়াছিল। 

চণ্ডীদাস বি্ভাপতির সমকালিক কবি, কিন্তু খুব দীর্ঘজীবী হইয়াছিলেন 
বলিয়া মনে হয় না,_ তাহার মৃত্যু ঘটিয়াছিল গৌড়ের সম্রাটের আজ্ঞায়। 
সম্ৰাট্‌ তাহার বেগম চণ্ডী দাসের অনুরক্ত সন্দেহ করিয়। তাহার 
হত্যার Brea দিয়াছিলেন। বৃদ্ধের প্রতি এরূপ সন্দেহ সম্ভবপর নহে। 
আমরা তিন চারটি প্রাচীন পদে পাইয়াছি--বিষ্ভাপতি ও চণ্ডীদাস পরস্পরের 
যশে আকৃষ্ট হইয়া উভয়ের দর্শনের জন্য উদগ্রীব হুইয়াছিলেন। বিদ্ভাপতি 
এই অভিপ্ৰায়ে “রূপনারায়ণ'কে সঙ্গে লইয়| গঙ্গার পথে অগ্রসর হইয়াছিলেন, 
চণ্তীদাসও কতকটা অগ্রসর হইয়া আসিয়া শুভ বসন্ত খতুতে গঙ্গাতীরে 
তাহার সহিত সাক্ষাৎ করেন ;_ উভয়ের মধ্যে প্রেমের স্বরূপ কি, তশুসম্থন্ধে 
অনেক আলোচন৷ হইয়াছিল | 

চণ্ডীদাসের সঙ্গে রজকিনী রামতারার প্রেম Stata জীবনের একটি 
প্রসিদ্ধ ঘটনা । চগ্ডীদাসের মৃত্যুর অব্যবহিত পরে নরহরি সরকারের জন্ম 
হয়; ইনি চঙ্তীদাসের এই প্রেমের বিষয় উল্লেখ করিয়াছেন। চৈতন্য 
প্রভুর সমসাময়িক প্রসাদদাস এবং কানুদাস এই প্রেম সম্বন্ধে অনেক 
কথা লিখিয়া গিয়াছেন এবং পরবর্তী কালে তরুণীরমণ এবং বহু কবি এই 
রজকিনীর সঙ্গে আসক্তির বিষয় আমাদিগকে জানাইয়াছেন-_শুধু সহজিয়ারা 
ইহা বলেন নাই। প্রাচীন পদ-সাহিত্যে এই প্রেমের ভূরি ভূরি প্রমাণ 
আছে। ২০২৫০ বৎসর পূর্বের লিখিত কাগজে যে কবিতাটিতে 
চণ্তীদাসের মৃত্যুর বিবরণ দেওয়া! হইয়াছে, তাহ! স্বয়ং রামী রচনা করিয়া- 
ছিলেন। বিভিন্ন স্থান হইতে প্রাপ্ত রামীর রচিত অনেক পদ পাওয়৷ 
গিয়াছে--তাহার সকল গুলিতেই চন্তীদাসের সহিত Stata প্রেমের উল্লেখ 
আছে-_বিশেষতঃ মৃত্যু-বিবরণটি এত মৰ্ম্মান্তিক যে তাহ! প্রত্যক্ষদর্শীর বর্ণিত 
বাহিনী বলিয়াই মনে হয়। প্রায় তিনশত বৎসর পূর্বের নকল করা 
চণ্ডীদাসের পদাবলীর যে খাত! অবলম্বন করিয়া নীলরতনবাবু চণ্তীদাসের 
সংস্করণ প্রকাশ করিয়াছিলেন, তাহাতে চণ্তীদাস স্বয়ং রামীর সঙ্গে প্রণয়ের 
ইতিহাস" দিয়াছেন । সেই ইতিহাসে কি ভাবে এই প্রেমের উদ্ভব হইয়াছিল 
‘তাহার বথাষথ কাহিনী লিপিবদ্ধ আছে। আমি সেই খাতাখানি দেখিয়াছি । 
চণ্ডীদাস রামীর প্রতি অনুরাগী হইয়| প্রেমের স্বরূপ আবিষ্কার করিয়াছিলেন; 


yo 


ইতিপূর্বে কৃষ্ণকীৰ্ত্তনের পদে দেখা যায় তিনি কৃষ্ণধামালী ও গীতগোবিন্দের 
ভাব লইয়া নাড়াচাড়া করিতেছিলেন--কিন্তু তাহার পরবর্তী কবিতাগুলি , 
প্রেমরসের এক নূতন আস্বাদন- তখন Gal পৃথিবী হইতে স্বর্গের কোঠায় 
পা দিয়াছে । 

চগ্ডীদাস সহজিয়া পদ লিখেন নাই---এই মত ate নহে। Stata 
কৃষ্ণকীর্তন হইতে YH করিয়| সমস্ত পদের মধ্যে এই সহজিয়৷ ভাবের 
সাড়া পাওয়া যায়। কিন্তু কৃষ্ণকীর্তনে সহজিয়ার তান্ট্রিকাংশ সংক্ষেপে 
বর্ণিত হইয়াছে-_পরবন্তী কৰিতাগুলিতে তাহার ভাবের দিক্টার ব্যাখ্যা 
আছে। ইতিপূৰ্বেৰ সহজিয়াদের তান্ত্রিক সূত্ৰগুলিই বিশেষভাবে প্রচলিত 
ছিল, কিন্তু চণ্ডীদাস এই প্রাচীন মতটিকে ভাব ও প্রেমের দিক্‌ দিয়া 
নূতন করিয়| গড়িয়াছিলেন, এই জন্ত একটি পদে তাহাকে সহজিয়ার! “আদি 
চণ্ডীদাস” বলিয়া অভিহিত করিয়াছেন। এই সহজিয়৷ মত বহু প্রাচীন। 
ইহার গোড়া-পত্তন দিয়াছিলেন---বৌদ্ধ সমভিগ্লায়ীর দল ( খৃঃ পুঃ তিনশত 
বৎসর )। “সমভিগ্লায়ী” পালী শব্দ, ‘সমভিপ্ৰায়ী’ শব্দের রূপান্তর। বৌদ্ধ 
বিহারের একদল সমভাবের ভাবুক ভিক্ষু ও ভিক্ষুণী এই সময় হইতেই একত্র 
বসিয়। ধন্মীলোচনা করিতেন এবং এজন্য ভিক্ষু সমাজে তাহারা নিন্দনীয় হইয়া- 
ছিলেন। সেই নৈশ সমিতির জের এখনও বাঙ্গালার পল্লীতে পল্লীতে চলিয়৷ 
আসিয়াছে । চণ্ডীদাসের কতকগুলি সহজিয়| পদ এত কবিত্বময় ও উচ্চ- 
ভাবাপন্ন, যে সেগুলি চণ্ডীদাসের প্রতিভার শিলমোহর sal, তাহার 
রাধাকৃষ্ণ-বিষয়ক পদের অনেকগুলিতে সহজিয়া ভাব এরূপ ওতপ্রোতভাবে 
জড়িত আছে যে বিশেষজ্ঞ সমালোচক ভিন্ন অন্যের পক্ষে তাহ! ধর! শক্ত । 
অবশ্য এমন কতকগুলি পদ থাক! বিচিত্র নহে যাহা চণ্ডীদাসের নামে সহজিয়ার! 
চালাইয়াছেন। এ বিষয়ে তাহার! খুব কৃতী । বহু সাধু বৈষ্ণবের ললাটে 
তীহার। কলঙ্কের তিলক পরাইয়া দিয়াছেন; কিন্তু চণ্ডীদাসের পদে সহজিয়ার 
কলুষের দিক্‌ট| নহে, তাহার অতি গৌরবাস্বিত আকার বর্তমান। অথচ বাজে 
সাম্প্ৰদায়িক সহজিয়াদের কাহারও কাহারও পদ যে চণ্তীদাসের নামে"চালাইয়া 
দেওয়া হইয়াছিল, তাহাতে সন্দেহ নাই। শুধু সহজিয়াদের কথায় নহে 
চারিদিকের বহু প্রমাণে চণ্ডা্দীদের সহজিয়া-সংশ্রুব সূচিত হইয়াছে। 

চণ্ডীদাসের হত্যার আদেশ কোন্‌ সম্রাট দিয়াছিলেন, তাহা! অবিসংবাদিত 
ভাবে আমরা বলিতে পারি al) মনে হয় সম্রাট জালালুদ্দিনই এই 
আদেশ দিয়াছিলেন। তিনি মধ্যযৌবনে মুসলমান ধৰ্ম্ম গ্রহণ করেন 
স্থতরাং তাহার মহিষীদের মধ্যে অধিকাংশই হিন্দু ছিলেন। খাস পাঠান 
বা মোগল-কন্যা হইলে রাধাকৃষ্ণ-গানে তাহার এত অনুরাগ হওয়া সম্তব- 
পর হইত না। 

বিদ্যাপতি ও চণ্ডীদাসের সঙ্গে প্রথম যুগের বৈষ্ণব কবিদের মধ্যে আর 
এক জনের নাম করিব। ইনি চৈতন্যের সন্যাসের পূর্বের রাধাকৃষ্ণ সম্বন্ধে 
গান রচন| করিতেন, কিন্তু Stata সন্ন্যাসের পর সমস্ত পদই তিনি গৌরাঙ্গ 
বিষয়ে রচনা করিয়াছিলেন। ইনি শ্রীখণ্ডের নরহরি সরকার। 

পঞ্চদশ শতাব্দীর শেষ ভাগ হইতে সপ্তদশ শতাব্দীর শেষ ভাগ পর্য্যন্ত 
বৈষ্ণব কবিগণের কাকলীতে রাধকৃ্ণ-কুপ্ত মুখরিত। এই সময়ে কত বৈষ্ণৰ 
কবির যে অভ্যুদয় হইয়াছিল, তাহা নির্ণয় করা ae গোবিন্দদাস, 
জ্ঞানদাস, রায়শেখর, ঘনশ্যাম, শশিশেখর, বলরামদাস, ay ঘোষ 
প্রভৃতি কবি এই দলের অগ্রণী। ইহাদের মধ্যে গোবিন্দদাস শীর্ষ- 
স্থানীয়। ভক্তি-রত্বাকর, নরোত্তম-বিলাস, প্রেম-বিলাস, কর্ণানন্দ প্রস্ভৃতি 
বহু পুস্তকে গোবিন্দদাসের অদ্বিতীয় প্রতিষ্ঠার কথ! বিস্তারিত ভাবে 
বর্ণিত হইয়াছে । ভাগবত-কুলতিলক তণ্সাময়িক পণ্ডিতকুল-চক্রবন্তা জীব 
গোস্বামী সর্বদা গোবিন্দদাসের পদ শুনিতেন এবং মুগ্ধ হইয়| তাহাকে যে 
সকল পত্র লিখিষ়াছিলেন, তাহার কতকগুলি ভক্তি-রত্বাকরে প্রদত্ত হইয়াছে | 

এই সকল কবিদের বিবরণ “বঙ্গভাষ! ও সাহিত্যে’ এবং অপরাপর অনেক 
ABS প্রদত্ত হইয়াছে। 

বৈষ্ণব পদাবলীর তৃতীয় যুগ উনবিংশ শতাব্দীর মধ্যভাগ পর্য্যন্ত 
উনবিংশ শতাব্দীর শেষে ও কবিওয়ালাদের গানে তাহার কিছু কিছু জের 
চলিয়াছিল। এই সময়ের কবিদের মধ্যে কৃষ্ণকমল গোস্বামীর “দিব্যোম্মাদ* 
FRCS গ্ৰন্থ | ভূকৈলাসের রাজ| জয়নারায়ণ ও তরুণীরমণ নামক এক 
কবির বহু সুন্দর পদ এই যুগের foxes কবিওয়ালাদের গান কৃষ্ণ- 
ধামালীর পরবর্তী বিশুদ্ধ সংস্করণ। ° 

পদাবলীর রচয়িতাদিগের পরিচয় তাহাদের স্বরচিত পদেই পাওয়া যায় ৮ 
প্রায় প্ৰত্যেক পদকর্তী স্বরচিত পদের বা গানের শেষ কলিতে নিজের নাম 
উল্লেখ করিয়াছেন। এইরূপে মুদ্রাঙ্কিত হওয়াতেই আমর! এত সহজে 
কবির সন্ধান পাই। পদের শেষে এইরূপ কবির নাম সংযোগ করিবার 
পদ্ধতিকে “SS? বলে। প্রায় সকল পদের শেষেই SAS দেখিতে পাওয়া 
যায়। বৈষ্ণব পদের সমকালে রচিত কাশীদাসের মহাভারত ও কৃত্তিবাসের 
রামায়ণেও ভণিতা আছে। তাহার কারণ আমাদের মনে হয় এ কাব্যগুলি 
পাঁচালীর আকারে পঠিত এবং গীত হইত বলিয়! ভণিতা দিবার প্রয়োজন 
হইয়াছিল। ইহাতে শ্রোতৃবর্গের পক্ষে রচয়িতাকে নির্দেশ করা সহজ হইত | 
এই প্রসঙ্গে বলা আবশ্যক যে অধিকাংশ কবিতায় ভণিত৷ থাকিলেও 
ভণিতাঁবিহীন কবিতাও বিরল নহে। কোনও ক্ষেত্রে হয়ত কবি নামের 
কাঙ্গাল ছিলেন না, এজন্য তিনি স্বীয় নাম যোগ করেন নাই। আবার 
কোনও কোনও স্থানে হয়ত এমনও হইয়াছে যে কালক্রমে ভণিতার 
কলিটি লুপ্ত হইয়াছে। প্রায় দুই শত বৎসর পূর্বের রাধামোহন ঠাকুর 
পদাম্ৃত-সমুদ্রের সংস্কৃত ভাষায় লিখিত ভূমিকায় বলিয়াছেন যে বহু 
পদের অংশ বিলুপ্ত হইয়াছে । লিপিকরের দোষে অনেক সময়ে এক 
প্রাচীন নামের স্থলে অন্য নাম চলিয়া গিয়াছে, এবং লিপিকর- 
পরম্পরায় সেই ভুল চলিয়া আসিতেছে । যে স্থলে এরূপ কোনও ভুল 
হয় নাই, সেখানেও অন্য কারণে কখনও কখনও কবি-পরিচয়ে আমাদের 
বাঁধা ঘটে। বিষ্ভাপতি কখনও কৰিশেখর, কখনও কবিকণ্টহার, কখনও 
কবিবল্পভ নামে আপনার ভণিতা দিয়াছেন। অন্য sfae যে এ সকল ভণিত৷ 
প্রয়োগ করিতে পারেন না, এমন নহে । এরূপ ক্ষেত্রে নিশ্চয় করিয়া বল৷ 
কঠিন যে কোন্‌ পদটি বিষ্ভাপতির এবং কোন্‌ পদটি অন্য কবির । বিদ্ভাপতির 
নামে পরিচিত বহু পদ গ্রীয়ার্সন সাহেব কর্তৃক অপরের বলিয়া পরিত্যক্ত 
হইয়াছে। ইহা নিশ্চিত জান! গিয়াছে একাধিক যদুনন্দন, ১০১১ জন 
বলরামদাস, ৮ জন গোবিন্দদাস, ২ জন রামানন্দ, ২ জন ঘনশ্যাম এবং ২ জন' 
নরহরি ছিলেন। স্বতরাং ভঁণিতাও সকল সময়ে আমাদিগকে নিসংশয়রূপে 


eo 
কবি-নির্ণয়ে সহায়ত| করে না। তাহা হইলেও সাহিত্যের ইতিহাসে ভণিতার 
বিশেষ মূল্য আছে। এই ভণিত| হইতেই আমর! জানিতে পারি--যাহা 
AI কোনও প্রকারে জানা সম্ভব হইত না--যে চৈতন্যের পরে বঙ্গে 
অনেক মহিলা-কবি এবং মুসলমান পদকর্তার আবির্ভাব হইয়াছিল | 


[৩ ] 

বৈষ্ণব পদাবলীর ভাষ সম্বন্ধে দুই একটি কথা বল! আবশ্যক বোধ 
করি। ইহা! স্বীকার করিতেই হইবে যে পদাবলীর ভাষা আধুনিক কবিতার 
ভাষা হইতে কতকট! পৃথক্‌। ভাষার এই পাৰ্থক্যই যে অনেক সময়ে 
পাঠকের পক্ষে এই সকল কবিতার অর্থবোধের অন্তরায় স্থষ্টি করিয়াছে, সে 
সম্বন্ধে সন্দেহ নাই । এছন, পেখলু', ভেল, কহত, ডারত, রহু প্রভৃতি 
শব্দের ব্যবহার বৈষ্ণব কবিতায় এত অধিক, যে পড়িতে গিয়াই গোলে 
পড়িতে হয়। এই সকল পদ যখন আমরা কীর্তনীয়ার মুখে শুনিতে পাই, 
তখন আমাদের তেমন অস্ৃবিধা হয় না; কারণ কীৰ্ত্তনীয়| ‘অলঙ্কার’ বা 
‘আখর’ দিয়া ছুর্বেবোধ a অপরিচিত শব্দগুলিকে বিশদ করিয়া দেন। 
উদাহরণ স্বরূপ যে কোনও পদ লওয়| যাইতে পারে । মনে করুন কীৰ্ত্তনীয়| 
গোবিন্দদাসের একটি পদ ধরিয়াছেন s— 

কো কহ কাম Bay | 
কেলি-কদম্বমূলে সে| রতি-নায়ক 
পেখলু নটবর-ভঙ্গ ॥ 

কীৰ্ত্তনীয়| গাহিবার মুখে বলিলেন “কে বলে তার অঙ্গ নাই গো? আমি 
এই এখনি দেখে এলাম। রূপ ধ'রে মদন দ্বাড়ায়ে আছে। সেই রতি-পতি 
ক্লেলি-কদম্বের মূলে নৃত্য ভঙ্গীতে দীড়াইয়া আছেন, ইহা আমি প্রত্যক্ষ 
দেখিয়া আসিয়াছি। পরে, পদকৰ্ত্ত৷ বলিতেছেন যে, হই তুমি ঠিকই 
দেখিয়াছ; তবে সে মদন নহে, “মদন-মোহন অবতার" ! 

এই ভাবে ব্যাখ্যা করিলে তবেই কবিতাগুলির মাধুষ্য সকলের পক্ষে 
গআন্বাদন-যোগ্য হইয়| উঠে। পদাবলীর মধ্যে এই যে অপেক্ষাকৃত 
অপরিচিত শব্দের ব্যবহার দুষ্ট হয়, ইহাকে সচরাচর 'ব্রজবুলি' নামে 


৮০ 
অভিহিত করা হয়। অনেকে অনুমান করেন-সব্রজবুলি নামক ভাষা 
মৈথিল ভাষার অনুকরণে স্থষ্ট হইয়াছিল। কিন্তু আমাদের বিশ্বাস, 
বঙ্গদেশে বৌদ্ধধৰ্ম্ম অস্তগত হইবার প্রাক্কালে যে প্রকার প্রাকৃত প্রচলিত 
ছিল, ব্রজবুলি তাহারই রূপাস্তর। এ দেশের হাওয়ায় এরূপ একটা 
জিনিষ পুর্ব হইতেই ছিল। কোন একটা ভাষা কবির! পরামর্শ করিয়া 
সি করিতে পারেন না। পিঙ্গলের ছন্দোমঞ্কুরীতে ব্রজবুলির মত প্রাকৃতে 
বিরচিত রাধাকৃষ্ণ-পদের নমুনা আছে। রূপ গোস্বামীর কয়েকটি পদও 
সেইরূপ ভাষায় পাওয়া গিয়াছে। অবশ্য পরবর্তী যুগে বিষ্ভাপতির পদ 
সর্বত্র প্রচারিত হওয়াতে মৈথিল ভাষার অনেকটা প্রভাব এরূপ প্রাকৃতের 
উপর পড়িয়াছিল। গোবিন্দদাস প্রভৃতি কবির পদ বিদ্যাপতির দ্বারা 
বিশেষরূপ প্রভাবান্বিত। এদিকে বৃন্দাবনে বঙ্গের গোস্বামীর বৈষ্ণব ধর্মের 
প্রচার-কার্যে মনোযোগী হইলে বঙ্গের কবিরা সেই মূল প্রাকৃতের সঙ্গে 
অনেক হিন্দী শব্দের বিমিশ্রণ করিয়াছিলেন । তাহাদের ইচ্ছা ছিল বৈষ্ণব 
পদগুলিকে বঙ্গদেশের বাহিৰেও প্রচার Fal, এখনও রাজপুতান৷ ও 
মধ্যভারতের কোন কোন রাজ্য গৌড়ীয় বৈষ্ণব ধৰ্ম্ম স্বীকার করেন। 
উড়িষ্যার রাজার! প্রায় সকলেই সেই মতাবলম্বী। বৈষ্ণব পদের গণ্ডী 
বিস্তার করিবার জন্য কবির! হিন্দী, মৈথিল প্রভৃতি ভাষার বহু শব্দ ও ক্রিয়া 
ব্রজবুলিতে গ্রহণ করিয়াছিলেন । এই ভাষার আদি খুজিতে গেলে আমরা 
দেশীয় প্রাকৃতের সঙ্গে সাক্ষাৎকার লাভ করিব। পরবর্তী কালে পূর্বববণিত 
কারণে ইহা নানা ভাষার সংমিশ্রণে সমৃদ্ধ হইয়াছিল। 

যাহ! হউক, মহাজন-পদাবলী WSS অন্য কোথায়ও আমরা ‘ব্ৰজবুলি’র 
সাক্ষাৎ পাই ন৷ ৷ রাঁধাকৃঞ্চলীলা-বিষয়ক পদে এই ভাষা ব্যবহৃত হয় এবং 
ব্ৰজ বা বৃন্দাবন রাধাকৃষ্ণের লীলাস্থলী । এই জন্যই বোধ হয় এই Stata 
নাম ব্রজবুলি (ব্রজের বুলি বা ভাষা) হইয়াছে । বৃন্দাবনেও বাঙ্গাল! ও 
হিন্দীর সংমিশ্রণে উৎপন্ন একপ্রকার ভাষা! ব্যবহৃত হয়। সে ভাষার 
সহিত পদাবলী-প্রচলিত ‘ব্ৰজবুলি’র সম্বন্ধ অতি om) মৈথিল: হিন্দী, 
উড়িয়া ও অসমীয় ভাষার প্রভাব পদাবলীতে যথেষ্ট পরিলক্ষিত হয়। আহার 
কারণ কবিদিগের ব্যক্তিগত পক্ষপাত ব্যতীত আর কিছুই acer নিজ 


Je 


নিজ দেশের ভাষা সকলের নিকটেই মিষ্ট লাগে। ‘দেসিল বঅনা 
সব মিঠ্ঠা ৷’ সংস্কৃত ভাষার প্রভাবও কম নহে। অনেক মহাজন-পদ 
সংস্কৃত ভাষায় বিরচিত, আবার অনেক পদ সংস্কৃতের অনুকরণে গ্রথিত, 
যথ|-- 

নন্দ-নন্দন-চন্দ চন্দন-গন্ধ-নিন্দিত অঙ্গ | 

জলদ-সুন্দর কম্বু-কন্ধর নিন্দি সিন্ধুর ভঙ্গ ॥ 


এই সকল কারণে পদাবলী সাধারণ পাঠকের পক্ষে কিছু ঢুবোধ হইয়া 
পড়িয়াছে। পদাবলীর এই দুবোধ্যত| দূর করিয়| যাহাতে সাধারণের পক্ষে 
ইহা উপভোগ্য করা যায়, তজ্জন্য প্রত্যেক পদের নিম্নে বিস্তৃত ব্যাখ্যা 
দেওয়া হইয়াছে । সর্বত্রই যে আমরা অর্থ ঠিক ধরিতে পারিয়াছি, বা 
ব্যাখ্যা যথাযোগ্য ভাবে দিতে পারিয়াছি, তাহ! সাহস করিয়া বলিতে পারি 
U1 পদাবলীর মধ্যে এরূপ বহু ভাব-সমৃদ্ধ কবিতা আছে, যাহার অর্থ 
বাহির কর! বহু ভাষাতত্ববিৎ ভাবুক ব্যক্তির অক্লান্ত পরিশ্রম-লাপেক্ষ | 


[ ৪ ] 


বৈষ্ণৰ পদাবলীর দ্বারা বঙ্গদেশে এক বিপুল কাব্য-সাহিত্য গড়িয়া 
উঠিয়াছিল। যে যুগে এই সাহিত্য গঠিত হইয়াছিল, তাহাকে গীতি-কবিতাঁর 
যুগ বলা হয়। এরূপ বিপুল গীতি-কবিতা-ভাগার আর কোনও দেশের 
সাহিত্যে আছে কিন! সন্দেহ । কি অদ্ভুত প্রেরণার ফলে এই পদাবলী- 
সাহিত্য গড়িয়া উঠিয়াছিল, তাহা জানিতে হইলে শ্রীচৈতন্য মহাপ্রভুর জীবনী 
ও তণ্প্রচারিত ধৰ্ম্মের সহিত পরিচয় থাকা একান্ত আবশ্যক । যদিও 
বিস্তাপতি, চণ্ডীদাস চৈভন্যের পূর্বের আবিভূর্তি হইয়! কাব্য-সাহিত্যে অমূল্য 
রত্বরাজি প্রদান করিয়া গিয়াছিলেন, তথাপি পদাবলীর প্রসার ও আদর 
চৈতন্যের আবির্ভাবের পরেই বেশী হইয়াছিল। Stata সমসাময়িক ও 
পরবর্তী কবিগণের দ্বারাই বৈষ্ণব কবিতার অফুরন্ত ভাণ্ডার রচিত হুইয়াছিল। 
গোবিন্দদাস, জ্ঞানদাস, নরোত্তমদাস, ঘনশ্যামদাঁস প্রভৃতি বহু কবি 
গাহিত্যের দরবারে শ্রেষ্ঠ আসন পাইবার যোগ্য। অবশ্য বিস্তাপতি 
ও চণ্ডীদাস গীতি-কবিতা-সাহিত্যের অবিসংখধাদিত সম্ৰাট্‌। পদাবলীর 


৮৪৮১ 

রচয়িতৃগণ প্রতিষ্ঠা অপেক্ষা ভজনের উৎকর্ষের উদ্দেশ্যেই কবিতা রচনা 
করিয়াছিলেন, এই জন্য এই সকল কবিকে মহাজন আখ্যা দেওয়া হয়। 
সকল কবিই শ্রেষ্ঠ নহেন, সকল কবিতাও মনোজ্ঞ নহে । কিন্তু যে প্রেরণা 
হইতে এ সকল কবিতার উদ্ভব, তাহা যে অসাধারণ সে সম্বন্ধে সন্দেহ 
নাই। কাজেই কবিতার উৎকর্ষ বা অপকর্ষ না ধরিয়া বৈষ্ণব কবিদ্দিগকে 
সাধারণতঃ মহাজন বলা হয়। 

এই গীতি-কাব্যের প্রধান উপজীব্য শ্রীরাধাকৃষ্ণের প্রেম। দাম্পত্য 
প্রেম জগতের সমস্ত কাব্য-কলার জীবন্ত প্রেরণা যোগাইয়। আসিতেছে। 
তাহার কারণ রসই কাব্যের প্রাণ বা আত্ম! । যেখানে রস বা আনন্দ নাই, 
সেখানে কাব্য নাই। দুঃখের অভিব্যক্তিতেও আনন্দ থাকিতে পারে ; 
Boater তাহাও ‘রস’ শব্দের অন্তভূক্ত। সুখ-দুঃখ লইয়াই জীবন; স্ুখ- 
দুঃখ লইয়াই কবিতা । সমালোচক সত্যই বলিয়াছেন, Poetry is the 
criticism of life. জীবনের মধ্যে যত প্রকার রসানুভূতি আছে, ভালবাস। 
তাহার মধ্যে শ্রেষ্ঠ । সেই জন্যই অনুরাগ, মিলন, বিরহ, canal লইয়াই 
জগতের শ্রেষ্ঠ কবিতা রচিত হইয়াছে। পুত্রের জন্য মাতার সকরুণ স্নেহ, 
পুত্রের বিরহে মাতার কাতর ক্রন্দন, সখার জন্য সখার ব্যাকুলতা, সখার 
সঙ্গে সখার নিবিড় সম্মিলন, নায়িকার প্রতি নায়কের প্ৰীতি, নায়কের জন্য 
নায়িকার উৎকণ্ঠা, প্ৰেমাস্পদের বিরহে বেদনাতুর হৃদয়ের মর্ম্মভেদী 
হাহাকার--এই লইয়াই যাবতীয় কবিত| । বৈষ্ণব কবিতায়ও এই সকল 
রসের অনুবৃত্তি ও বৈচিত্ৰ্য দেখিতে পাওয়া যায়। প্রভেদ এই, সাধারণ 
কবিতায় সখ্য, বাৎসল্য, দাম্পত্যপ্রেম মানুষের মধ্যে নিবদ্ধ; বৈষ্ণব কবিতায় 
উহা! শ্রীকৃষ্ণের লীলা-বৈচিত্র্যে |e লাভ করিয়াছে । বৈষ্ণব পদাবলী- 
সাহিত্যে যে ভাবে সেই লীলা বর্ণিত হইয়াছে, তাহাতে মনে হয় যে মানুষ 
যদি এই কবিতার অবলম্বন হইত, তাহা হইলে এ রসগুলি এ প্রকারে 
পরিপাক প্রাপ্ত হইত কিনা সন্দেহ । বৈষ্ণব কবিতার শ্রীদাম প্রভৃতি সখা 
সখ্য রসের প্রতীক। “অত্যাগসহনো WH সমপ্রাণঃ সখা মত: সখা 
হইতে হয় ত এমনই হওয়া উচিত। যশোমতী বিশুদ্ধ বাসল্যময়ী ৭ 
বাৎসল্য হইতে তাহাকে পৃথক্‌ করিয়া দেখিলে কিছুই থাকে না। শ্ীরাধিকা 


ue 


কৃষ্ণ প্রেমের জীবন্ত বিগ্রহ war) Stata জীবনের সবখানিই সেই 
প্রাতির মাধুধ্যে ভরপুর | 

অনেকের মনে সন্দেহ হইতে পারে যে, রাধাকৃষ্ণ যদি ভগবৎপদ- 
বাচ্য হয়েন, তবে তীহাদিগকে দিয়া সাধারণ মানুষের মত লীলা-কল! ন| 
করাইলেই ভাল হইত। এ স্থলে একটি কথা মনে রাখা আবশ্যক যে, 
বৈষ্ণবের| ভগবান্‌কে অনন্ত Paha অধিকারী করিয়া জগতের পর- 
পারে নির্বাসন করিয়া দেন নাই। teow যে ধৰ্ম্ম প্রচার করেন, 
তাহাতে শ্রীকৃষ্ণ পরতত্ব এবং স্বয়ং ভগবান্‌ বলিয়া কথিত হইলেও তিনি 
যে জীবের একান্ত আপনার, তাহাই প্রতিপাদিত হইয়াছে। নিখিল- 
রসামৃত-মূত্তি শ্রীকৃষ্ণ যে মানুষের অত্যন্ত অন্তরঙ্গ, অত্যন্ত প্ৰেমাস্পদ, 
ইহাই শ্রীগৌরাঙ্গ- প্রচারিত ধৰ্ম্মমতের প্রাধান বৈশিষ্ট্য atte অনেক 
ধৰ্ম্মমতে ভগবানের সহিত মানব নিকট সম্বন্ধ পাতাইবার চেষ্টা 
করিয়াছে। খরীষ্টানেরা ভগৰান্‌কে পিতা বলিয়া সম্ভাষণ করেন, শৈবেরাও 
উপাস্য দেবতাকে এরূপভাবে সম্বোধন করেন, শাক্তের| ইষ্টদেবতাকে 
‘ay বলিয়া ডাকেন। ভগবান্কে একবার স্থঘূর স্বর্গ হইতে নামাইয়া নিকটে 
আনিতে পারিলে, তাহাকে সর্বপ্রকারে আস্বাদন করা ata তিনি সখা, 
' তিনি পুত্ৰ, তিনি প্ৰাণপতি, কিছুই বলিতে আর দ্বিধা হয় না। রামপ্রসাদ 
যে মুহূর্তে ভগবান্‌কে “মা” বলিয়া চিনিতে পারিলেন, তখনই তাহার কবিতার 
উৎস খুলিয়া গেল। তিনি কখনও তাহার সহিত খেলা করিতেছেন, কখনও 
কোন্দল করিতেছেন, কখনও তাহার নিকট আব্দার করিতেছেন। 
শ্রীচৈতন্যও যখন নিজের জীবনের সুখ-দুঃখ, বেদনা-ব্যথার মধ্যে ভগবান্‌কে 
পাইলেন, তখন ভগবানের agrees রূপ আর রহিল না। হৃদয় 
দেবতাকে লইয়া তখন কাব্য-কলার সমস্ত লীলাই সম্ভবপর হইল। তখন আর 
তাহাকে একমাত্র নৈবেছ্যোপচারের গ্রাহক রূপে ঠাকুর-ঘরের সীমাবদ্ধ 
বাতাসে আবদ্ধ হইয়া থাকিতে হইল ন| । 

পুজ্যেস্বনুরাগে! ভক্তি'__পুজনীয় ব্যক্তির প্রতি যে অনুরাগ তাহার 
সাধারণ নাম ভক্তি। কিন্তু এখানে ঈশ্বরে যে পরানুরক্তি বা প্রগাঢ় প্রেম, 

সা পরানুরক্তিরীশ্বরে ৷ 

যে প্রেম সকল ভুলাইয়| দেয়, যে প্রেমে ভেদ-বুদ্ধি থাকে না, যাহ! আপনাকে 
সম্পূর্ণভাবে বিলাইয়| দিয়! চরিতার্থতা লাভ করে, তাহাই ভক্তি। এই, 
পরানুরক্তি-প্রেমই বৈষ্ণব কবিতার সকলগুলি ঝর্নার ধার! ছুটাইয়! দিয়াছে | 
ইহাই পদ-সাহিত্যে শ্রীচৈতন্য মহাপ্রভুর সর্বশ্রেষ্ঠ দান, ইহাই কাব্যজগতে 
নূতন প্রেরণ। প্রবাহিত করিল। ইহারই জন্য বৈষ্ণব কবিতার মাধুধ্য চির- 
নবীন। বহুবার শুনিলেও ইহা পুরাতন হয় Al) রস-সম্পদেও এই 
জন্য ইহা গরিষ্ঠ। একজন স্থুধী সমালোচক সত্যই বলিয়াছেন, “ইহ| দৃঢ়তার 
সহিত বলা যাইতে পারে যে এরূপ শত শত পদ পাওয়া গিয়াছে যাহাতে 
কি শব্দ লালিতা, কি ছন্দের ঝঙ্কার, কি ভাবের চমণ্কারিত্ব, যে দিক্‌ 
দিয়াই বিচার কর! যাউক না কেন, সেরূপ কবিতা শুধু ভারতীয় সাহিত্য 

কেন, বোধ হয় বিশ্ব-সহিত্যেও খুব কম আছে 1” % 
পদাবলী গীতি-কবিতার সমষ্টি হইলেও তাহাদের মধ্যে পরস্পর একটি 
সম্বন্ধ রহিয়াছে। এগুলি প্যাল্গ্রেভের Golden Treasury কবিতার 
মত খণ্ড কবিতা নহে, বরং ইহাদিগকে খণ্ড কাব্যের সমষ্টি বল! যাইতে 
পারে। লীলার বৈচিত্র্য অনুসারে কতকগুলি কবিতা গোষ্ঠ, কতকগুলি 
বিরহ, কতকগুলি নৃত্য এই ভাবে গ্রথিত হইতে পারে। কোন্‌ কবিতা 
কোন্‌ রসের বা কোন্‌ পধ্যায়ের অন্তর্গত, Stal সেই কবিত| দেখিলেই বুঝা 
যায়। বহু কবি ‘মান’ সম্বন্ধে পদ রচন| করিয়া গিয়াছেন, সেগুলির 
মধ্য হইতে পদ বাছিয়া সাজাইলেই gua একখানি খণ্ড কাব্য হইতে 
পারে। কীত্বনীয়াগণ এইরূপ ভাবে পদ atfea ‘পাল|’ সাজাইয়| থাকেন। 
বর্তমান চয়নে সেরূপ রীতি AMP অবলম্ঘিত হয় নাই। ভিন্ন ভিন্ন বিষয়ের 
পদ হয়ত একই খণ্ডে সন্নিবেশিত করিতে হইয়াছে । পদকল্পতরু' প্রভৃতি 
ংকলনগ্ৰন্থের উদ্দেশ্য লইয়া যে এই ক্ষুদ্র গ্রন্থখানি গ্রথিত হয় নাই, 
ইহ! অভিজ্ঞ পাঠককে বলিয়া দিবার প্রয়োজন নাই। বৈষ্ণব কবিতার 
আস্বাদন সকলে সাধারণ ভাবে যাহাতে স্বল্প পরিসরে পাইতে পারেন, 
তাহাই চেষ্টা কর! হইয়াছে মাত্র | 5 


* শ্রীযুক্ত সতীশচন্ত্র রায়, এম্‌. এ., অপ্রকাশিত পদরত্বাবলী’র ভূমিকা | 

পূৰ্ব্বই বলিয়াছি যে শ্রীচৈতন্য বৈষ্ণব ধৰ্ম্মে এবং কাব্য-সাহিত্যে 
যে অপুর্বৰ প্রেরণা! আনয়ন করিলেন, তাহা সম্পূর্ণ নৃতন। গৃহত্যাগী 
সন্ন্যাসী সর্ববন্থখলালসাবজ্জিত চৈতন্যদেৰ প্রেমের এক নুতন ব্যাখ্যা 
দিলেন। পাঁথিব, প্রাকৃত প্রেমের সম্পর্ক-লেশ মাত্র পরিহার করিয়া 
তিনি এক অপ্রাকৃত স্বর্গীয় প্রেম-রাজ্যের সন্ধান জগতে প্রচার করিলেন | 
মধুর বৃন্দাবিপিন-মাধুরী-প্রবেশ-চাতুরী-সার। 
বরজ-যুবতী-ভাবের ভকতি শকতি হইত কার ॥ 
এই পদটিতে নরহরি সরকার ঠাকুরের ভণিতা আছে। কখনও কখনও 
UX ঘোষের নামও দেখিতে “teal যায়। উভয়েই মহাপ্রভূর সমসাময়িক। 
স্থুতরাং তাহাদের চাক্ষুষ প্রমাণ অগ্ৰাহ করা যায় al | Pict বলিতেছেন 
যে, শ্রীগৌরাঙ্গ মধুর বৃন্দাবনের অপ্ৰাকৃত প্রেমমাধুর্য্যে প্রবেশ করিবার 
ংকেত আমাদিগকে জানাইয়াছেন। তিনি না হইলে ব্রজরমণীগণের নিঃস্বার্থ 
ভক্তি বা প্রেমের কথা জানাইতে কাহার শক্তি ছিল? রক্ত-মাংসের 
ংস্ৰবহীন যে প্রেম, তাহার দৃষ্টান্ত পৃথিবীতে বিরল । 


আত্বেন্দরিয়-পীতি-ইচ্ছ৷ তারে বলি কাম | 
কৃষ্ণেন্দ্ৰিয়-প্ৰীতি-ইচ্ছ| ধরে প্রেম-নাম ৷ 


দেহের তৃপ্তির সম্বন্ধ যেখানে আছে, সেখানে প্রেম হয় না। সর্বব- 
প্রকারে দেহের সম্বন্ধ হইতে বিষুক্ত হইয়| চৈতন্যদেব স্বর্গীয় প্রেমের 
আস্বাদন পাইয়াছিলেন। তাহারই অভিব্যক্তি কাব্যের Asta, Data 
প্রেমিকা, কৃষ্ণপ্রেমে জ্ঞানহার!, Gre: কিন্তু Sata কে ? ভগবানেরই 
প্রেম-রসমুর্তি, তাহারই শক্তি। ভগবানের শক্তিতে জগতে সৃষ্টি স্থিতি 
প্রলয় হয়। কিন্তু ভগবানের অনন্তশক্তি ত ইহাতেই সীমাবদ্ধ নয়, তিনি 
রসম্বরূপ, আনন্দময়, “পিরীতি রসের সার” । তিনি যেমন আপনার foe- 
শক্তির দ্বারা আপনার Se অবগত হয়েন, তেমনি প্রেমস্বরূপ বা হলাদিনী 
শক্তির দ্বারা আপনাকে আস্বাদন করেন। সুতরাং কৃষ্ণ ও রাধার মধ্যে 
তত্বতঃ কোনও ভেদ নাই। বৈষ্ণব কবিরা Fars রসিকশেখর বা রসিকেন্ত্ৰ- 

চূড়ামণি এবং রাধিকাকে সর্বব রূপ-গুণের আধার নায়িকাগণের শিরোমণি 
করিয়! চিত্রিত করিয়াছেন । 

চৈতন্যদেব রাধাকৃষ্চের পদাবলী দিনরাত আস্বাদন করিতেন। শ্রীবাস- 
আঙ্গিনায় সদর দরজ! বন্ধ করিয়া সারারাত্রি গান চলিত। দরজার কাছে 
পাহারা দিতেন গঙ্গাদাস পণ্ডিত; এ সম্বন্ধে শাসনের এতটা কড়াকড়ি 
ছিল যে কোন ব্ৰাহ্মণ বহু চেষ্টায় ঢুকিতে না পারিয়া চৈতন্যকে অভিশাপ 
দিয়! চলিয়া গিয়াছিলেন। পুরীর দেবায়তনের এক প্রান্তে স্বরূপ দামোদর, 
রায় রামানন্দ ও গোবিন্দের সাহচর্য্যে চৈতন্য কত রাত্রি নাচিয়া গাহিয়| 
কাটাইয়া দিতেন, তথায় অপর কাহারও প্রবেশাধিকার ছিল ai যখন 
সহস্র সহশু লোকের সঙ্গে তিনি নগর-সঙ্কীর্তনে বাহির হইতেন, তখন 
শুধু নাম-কীৰ্ত্তন চলিত। 
“অন্তরঙ্গ সঙ্গে করে রস-আস্বাদন। 
বহিরঙ্গ সঙ্গে করে নাম WETS ॥” 


চৈতন্যাচরিতামৃতে বণিত আছে, তিনি অন্তরঙ্গদের সহিত কত ছন্দোবন্ধে 
রাধাকৃষ্জের প্রেমের ব্যাখ্যা করিতেন, ক্রমে সেই রসে বিভোর হইয়। তিনি 
জ্ঞান-হার| হইয়| পড়িতেন | 

শ্রীগৌরাঙ্গের জীবনে রাধার বিরহব্যথা জীবন্তভাবে ফুটিয়া উঠিয়াছিল। 
Stata উজ্জ্বল দেহকান্তি শ্রীরাধিকার অনুরূপ ছিল। Stata কৃষ্ণপ্রেমও 
শ্রীরাধার তন্ময়ত| স্মরণ করাইয়া দিত। এই রাধা-ভাবছ্যুতি-স্ুবলিত 
নবীন সন্নাসী প্রেমের বন্যায় সারা বঙ্গদেশ ভাসাইয়াছিলেন। সেই 
প্রেমপ্লাবন হইতেই পদাবলীরূপ কৌস্তুভের Bea | 

গোবিন্দদাস, কৃষ্ণকমল গোস্বামী প্রভৃতি কবির রাধাকৃষ্ণের লীলা-_ 
গৌর-প্রেম-রসপুষ্ট । যে ‘দিব্যোন্মাদ’ গাহিয়| কৃষ্ণকমল পূর্ববঙ্গ মুগ্ধ 
করিয়াছিলেন, তাহ! চৈতন্যচরিতামৃতেরই সারাংশ । এই প্রেমোম্মাদন! পুরীর 
গম্ভীরায় সর্ববদা অভিনীত হইত। উপকরণ একই, কৃষ্ণদাস লিখিয়াছেন 
ইতিহাস, কৃষ্ণকমল লিখিয়াৰ্ছেন কাব্য--প্রভেদ এই মাত্র অনেক বেষ্চব 


Seo 

পদে কবিরা চৈতন্যদেবকে আঁকিয়৷ তীহারই শ্রীমুর্তিকে রাধাকৃষ্ণের 
*্যুগল-মিলনের প্রতীক করিয়া দ্েখাইয়াছেন। শৈশবে একটা গান 
শুনিয়াছিলাম, তাহার কিছু অংশ এখনও মনে আছে--“গৌর কেন এমন 
হ'ল-_ gs না কৃষ্ণ-কথ৷ কইতেছিল।৮ কৃষ্ণ-কথা৷ বলিতে বলিতে চৈতন্য 
অজ্ঞান হইয়া পড়িয়াছেন, তখন স্বরূপ তাহাকে কোলে করিয়া এই ভাবের 
বিলাপ করিতেছেন__ইহাই গানের প্রতিপাগ্ভ। শতাব্দীর পর শতাব্দী 
ব্যাপিয়া এই গৌরগীতিটি দেশময় প্রচলিত ছিল-_তার পর কবিওয়ালাদের 
একজন গাহিলেন-__“রাই কেন এমন হ'ল, এই না কৃষ্ণ-কথ৷ কইতেছিল, 
ও বিশাখা তোর! দেখে যা রাই বুঝি প্রাণে ম’ল।” একদিকে গৌৱচন্দ্ৰিক৷, 
অপর দিকে গৌরের শিলমোহর করা রাধাকৃষ্ণের পদ। একদিকে গৌরলীল৷ 
স্মরণ করিয়| রাধামোহন ঠাকুর গাহিলেন__ 

“আজু হাম কি পেখলু নবদ্বীপ-চন্দ । 

করতলে করই বয়ান অবলম্ব ॥ 

পুনঃ পুনঃ গতাগতি করু থর পন্থ। 

খেনে খেনে ফুলবনে চলই একান্ত ॥ 

ছল ছল নয়নে কমল স্থৃবিলস। 

নব নব ভাব করত পরকাশ ॥” (৫ পৃঃ) 
অপর দিকে রাধামোহনের বহুপূৰ্বেৰ চণ্ডীদাস গৌরলীলার আগমনী হৃদয়ঙ্গম 
করিয়া গাহিয়াছিলেন-__ 


“ঘরের বাহিরে, দণ্ডে শতবার, 
তিলে তিলে আইসে যায়। 
মন উচাটন, নিশ্বাস সঘন, 


কদন্ব-কাননে চায়। (৬২ পুঃ) 
চৈতন্তের পরবর্তী রাধাকৃ্ণ-পদাবলীতে ত কথাই নাই, কিন্তু Stata 
পূর্ববর্তী কৰি চণ্ডীদাসের কবিতায়ও তাহার আসন্ন লীলার পূর্বাভাস 
পড়িয়াছিল-_ 
° “অকথন বেয়াধি এ কহা নাহি aa 
যে করে কানুর নাম ধরে তার পায় ॥ 

পায়ে ধরি পড়ে সে চিকুর গড়ি যায়। 

সোণার পুতলী যেন ধুলায় লুটায় ॥* : 
চণ্ডীদাস তাহাকে দেখেন নাই-_-একমাত্র তিনিই জগতে হরিনাম শুনিলে 
আচণ্ডাল সকলের পায়ে গড়াগড়ি যাইতেন। চণ্ডীদাসের ata এখানে 
গৌরলীলার পূৰ্বাভাস। কোন শ্রেষ্ঠ ধৰ্ম্মৰীর কিংব! কর্ম্মবীরের আগমনের 
পূর্বের শ্রেষ্ঠ লেখকদের আবির্ভাব হয়, তাঁহারা সেই ধৰ্ম্মৰীর বা 
কম্মবীরের আগমনী গান করেন; ভাবী ঘটনা! তাহাদের হৃদয়ে ছায়াপাত 
করে। এইভাবে FO ও ভণ্টেয়ার নেপোলিয়ানের আবির্ভাবের পূৰ্বৰ 
সূচনা করিয়াছিলেন এবং চণ্তীদাস মহাপ্রভুর উদয়ের পূর্বের তাহার 
লীলার Fa শত শত সঙ্গীতে বহিয়া আনিয়াছিলেন। যখন faotafs 
বিস্ফি গ্রামে বসিয়া সংস্কৃত অলঙ্কার শাস্ত্রের স্থরে সুর মিলাইয়া 
রাধিকার বয়ঃসন্ধি বৰ্ণন করিতেছিলেন--যখন লিখিতেছিলেন, “faa নয়ন 
অথির কিছু ভেল” কিংবা “নিরজনে উরজ হেরত কতবেরি, হাসত আপন 
পয়োধর হেরি” তখন নান্ন,রের কবি পুর্ববরাগের যে চিত্র উন্মুক্ত করিয়া 
আমাদিগকে দেখাইলেন, তাহাতে যৌবনমাধুরীর লবলেশ নাই। তাহা ক্লিষ্ট- 
কৰ্ম্ম৷ তপস্বীর--“জপিতে জপিতে নাম অবশ করিল গে!”_ এখানে 
রাধিক। নাম জপ করিতেছেন,__-যে রাধিকা নীলাম্বর পরিয়! কৃষ্ণের বর্ণ- 
মাহাত্ম্য অনুভব করেন--এ রাধা সে রাধা নহে, 

“বিরতি আহারে ate বাস পরে 

যেমতি যোগিনী পারা ৷” (৬১ পৃঃ) 
রাধা উপবাদ করেন এবং গেরুয়া পরেন। বস্তুতঃ বেণুবীণার সঙ্গীত- 
মুখর-_নানা রাগালাপনে বিচিত্ৰ পাথিব কাহিনীর কোন চিহ্ন চণ্ডীদাসের 
পুর্ববরাগে পাওয়া যায় না। যতই গভীর ভাবে তাহার গুঢার্থের 
fasta করা যাইবে ততই দেখা যাইবে, এখানে অনুরাগের নামে 
ঘোর বিরাগ, সংযোগের নামে পাথিৰ স্থুখ-ভোগের সম্পূর্ণ বিয়োগ; 
রাধিকা বলিতেছেন-__ 
“যেখানে বসতি তার সেখানে থাকিয়া গো 
যুবন্তী-ধরম কৈছে রয়।” 

তিনি সর্ববব্যাপী_-এটা ত মুখের কথা । কিন্তু যিনি সত্য সত্যই হৃদয়ঙ্গম 
করিতে পারিয়াছেন, ভগবান এই এখানে আমার নিকটেও আছেন, 
তিনি আর fe fan কুলধন্মন পালন করিবেন? তাহার বাঁশীর স্থর 
ঘরে বসিয়া শুনিলে ঘর আর ঘর থাকে না, Stal ভাগবত মিলন-কুঞ্জ 
হইয়৷ দাড়ায় । তখন সংসারের সাধ্য কি তাহাকে কর্তব্যের বাধন 
দিয়া ঘরে আট্কাইয়া রাখিবে? চশ্তীদাসের কবিতায় সর্বত্র সেই 
বিশ্ববিমোহন বংশীধারীর স্থরটি শুনিতে পাওয়া যায়। এমন কি Stata 
কবিতার প্রথম উদ্ভম___কৃষ্ণকীর্তন_-যাহাতে তিনি একদিকে কৃষ্ণ- 
ধামালীর অমার্জিত স্তর ও অপরদিকে জয়দেবী ছন্দের অনুকৃতি সবেমাত্র 
কাটাইয়! উচ্চতর প্রেমের রাজ্যে বিচরণের উদ্যোগ করিতেছিলেন__-সেই 
কৃষ্ণকীর্তনেও হঠাৎ ছুই একটি স্থানে তাহার অধ্যাত্ম নিৰ্ম্মল প্রেমের 
আভাস পাওয়া যায়। সেই শ্রুতির অমৃত-__ভগবত-প্রেমের বিলাস 
চিরপরিচিত পদটির কথা বলিব। সংসারে হাটের পত্তন সবে মাত্র 
দেওয়া হইয়াছে, কত আপাত-মনোরম পশৱর| সাজাইয়। বিকিকিনি সুরু 
হইয়াছে--সংসারের স্থখ-ভোগের GD দশ ইন্দ্ৰিয় লোলুপ হইয়াছে__ 
এমন সময় একি স্থুর? কি মিষ্ট! কি নিষ্ঠ,র্ন!--কি অপরিহার্ধ্য অথচ 
কি নিৰ্ম্মম! আনন্দময়ের ডাক আসিল, তাহার একদিকে পাতানো হাট 
ভাঙ্গিবার তীব্র জ্বালা, অপরদিকে সেই আকৰ্ষণ নিরোধ করিবার অক্ষমতা ! 
কে সে পুরুষবর যিনি হাসিয়! খেলিয়া ডাকিতেছেন__“কে ন| বাঁশী ata 
বড়ায়ি চিত্তের হরষে” (৬৩ পৃঃ )--এ যে পরমানন্দময়ের আহ্বান, কিন্তু 
আমি তাহার পদে fe অপরাধ করিয়াছি যে তিনি আমার সাজানে| ঘর 
ভাঙ্গিয়া দিলেন? আমার মনে হইতেছে এখনই আমি দাসী হইয়৷ 
তাহার পায়ে নিজকে বিলাইয়া দিই | 

চণ্ডীদাসের বহু পদেই এই Bae আছে। আর একটি পদের 
কথা বলিব; “আমি কানু অনুরাগে এদেহ সপিনু তিল তুলসী দিয়!” 
এই দেহ-সমর্পণ সম্তাদরের ‘যৌবন-দান’ নহে। তিল তুলসী দিয়া__ 
অর্থাৎ সমস্ত স্বত্ব পরিত্যাগ করিয়া তীহার অনুরাগে দেহ-সমর্পণ। 
আমার চক্ষু, কর্ণ প্রভৃতি ইন্দ্রিয় তাঁহার সেবায় চিরতরে নিযুক্ত করিব 


SIo/e 
ংসারের দাবী-দাওয়া আমার আর রহিল না, আমি একেবারে তাহারই 
হইলাম | $ 
সমস্ত বৈষ্ণব পদেই এই বিশ্বনিয়ন্ত৷ আনন্দময় পুরুষের বাঁশীর yal 
ধ্বনিত হইতেছ। গৌরচন্দ্রিক। শ্রোতার লক্ষ্য সেই দিকে আকৃষ্ট করিয়৷ 
অধ্যাত্ব-রাজ্যের দিকে ইঙ্গিত Fea | 

বৈষ্ণব কবিদিগের অধ্যাত্ম-রাজ্যের কথা ছাড়িয়া দিলেও তাহাদের 
আর একটা fre আছে--তাহা কবিত্বের দিক্‌ আরও দুই একবার যে 
উপমাটি দিয়া এই কথাটি বুঝাইতে চেষ্টা কর! হইয়াছে _-এবারও তাহারই 
উল্লেখ করিব । বৈষ্ণব কবিত! সমুদ্র-গামী নদীর ন্যায় । নদী চলিয়াছে ; 
ছুই দিকে তটভূমি, তাহা আনন্দ-কলরবে মুখরিত করিয়া নদী চলিতেছে; 
দুই ধারে ফল-ফুল-সমস্থিত SHAG, জন-কোলাহল, পল্লীর অপূৰ্ব সৌন্দর্য্য, 
শাক-সব্জীর বাগান, ফুলের বাগান। কিন্তু যখন নদী মোহনায় আসিল 
তখন সে-সমস্ত দৃশ্য সে পশ্চাতে ফেলিয়া আসিয়াছে, আর সে বিহগ-কুজিত, 
জন-কোলাহল মুখরিত উদ্ভান-সংকুল বনভূমি__-এ সকলের কিছু নাই-_সম্মুখে 
দর্ভেগ্ত প্রহেলিকার মত অসীমের প্রতীক মহাসমুদ্র। বৈষ্ণব কবিতা নানারূপ 
পার্থিব সৌন্দর্য্যের পথ বাহিয়া চলিয়াছে-_কিন্ত্ব তাহার পরম লক্ষ্য সেই 
অজ্ঞেয় ভুরধিগম্য মহাসত্য । বিদ্ভাপতি রাধার মুখে বলিতেছেন__হে কৃষ্ণ | 
তুমি আমার মাথার ফুল, চোখের কাজল, গলার মুক্তাহার, তাহা হইতেও 
বেশী, তুমি আমার নিকট পাখীর পাখা__তোমাকে ছাড়া আমি একেবারে অচল 
হই--মাছের পক্ষে জল যাহা, তুমি আমার কাছে তাহাই, ভাঙ্গায় তুলিলে সে 
তখনই মরিয়! যায়--আমি তোমাকে সব দিয়াছি । কিন্তু “মাধব তুহু" কৈছে 
কহবি মোয়”__আমার সৰ্ব্বস্ব দিয়াও আমি তোমাকে চিনিতে পারি নাই | 
তুমি আমার নিকট দুজ্ঞেয়--মাধব, বল তুমি কে এবং কেমন! 

রাধা কাহাকে তাহার সর্বস্ব দিয়াছেন? সৰ্ববস্ব দিয়া শেষে “পরিচয় 
জিজ্ঞাসা, এ মন্দ নয়! প্রেমিক এত তপস্তার পর বুঝিতেছেন যীঁহাকে 
তিনি আপন হইতে atta মনে করিয়াছিলেন, তিনি পরাৎপর, 

Bate মনসোগোচর। বৈষ্ণৰ কবিতা এইভাবে পরিচিত পথ দিয়া লইয়া 
Ata অপরিচিতের সন্ধান দেয়। 
এই ভাবের পদ চণ্তীদাসেরও আছে। রাধিকা পরকে আপন করিয়া- 
ছেন, আপনার জনকে পর করিয়াছেন; ঘরে মন নাই--ঘর বাহিরের মত 
হইয়। গিয়াছে--আর বাহিরে যাইয়া অভিসারের পর যেন আসল ঘর 
পাইয়াছেন। সারারাত্রি জাগেন--এবং দিনের বেলায় ঘুমে এলাইয়! 
পড়েন--“রাতি কৈলাম দিবস, দিবস কৈলাম রাতি” কিন্তু ষাহার জন্য এই 
সর্ববন্বত্যাগী প্রেমসাধন৷ করিলেন, যে প্রেমে প্রকৃতির নিয়মের বিপৰ্য্যয় 
করিয়া তিনি অসাধ্য-সাধন করিলেন, সেই পুরুষবরকে ত মুহূর্ত কালের 
জন্যও আপনার জন বলিয়া মনে করিতে সাহস করেন নাই। এত করিয়াও 
“বুঝিতে নারিনু বন্ধু তোমার পিরীতে 1” এত ভালবাস! দিয়াও সর্ববদা 
“এই ভয় উঠে মনে এই ভয় উঠে। 
না জানি কানুর প্রেম তিলে যেন টুটে ৷” 
বৈষ্ণব কবিতা এই সসীম ও অসীমের সন্ধিস্থলে। সসীমের মধ্যে সমস্ত 
নরলোকের সৌন্দর্য্য, বাণীকুপ্রের সার কবিত্ব--এবং হঠাৎ সেই কবিতার 
স্বর বদলাইয়া যায়, আসল পাওয়া-জিনিষ হারাইয়৷ যায় এবং সমস্ত বিষয়টা 
’ যাহ! পরিক্ষার বলিয়া মনে হইয়াছিল, তাহ! জটিল এবং অস্পষ্ট প্রহেলিকার 
মত হইয়া দীড়ায়। তখন প্রগাঢ় আলিঙ্গনেও আলিঙ্গনের স্পৃহা মিটে না, 
শত শত বাসন্তী রজনীর ক্রীড়া-কৌতুকে হৃদয়ের ক্ষুধার তৃপ্তি হয় না। 
জন্ম ভরিয়। রূপ দেখিয়া রূপের তৃষ্ণা মিটে না। একি অফুরন্ত রহস্য ! 
এই অপার আনন্দের পর-পার দেখা যায় না । 
রাধার তপস্তয। যোগীর তপস্যা, -সারারাত্রি আঙ্গিনায় জল ঢালিয়া 
পিছল পথে যাতায়াত শিক্ষা করেন; তিনি যখন ডাকিবেন, তখন সে দুর্গম 
পথে যাইতে হইবে,__পথে কটা বিছাইয়া ছুই চক্ষু বুজিয়| তিনি সারারাত্রি 
পথ হাটেন, অমাবস্যা-রাত্রিতে কণ্টকাকীর্ণ বনপথে যে তাহাকে atta ya 
শুনিয়া ‘কৃষ্ণ কৃষ্ণ’ বলিয়া ছুটিতে হইবে! এই সকল পদে পার্থিবের সঙ্গে 
অপার্থিবের মিলন, বিয়োগান্ত নাট্যের সমস্ত কারুণ্য অথচ তাহা সিঁড়ির 
ন্যায় প্রেমের উচ্চ ন্বর্গরাজ্যে পৌছাইয়া দেয়। 

আমরা পূর্বববঙ্গ-গীতিকায় পার্থিব প্রেমের চূড়ান্ত দৃশ্য দেখিয়াছি। 
ভালবাসার জন্য মানুষ যত কৃচ্ছ, সহা করিতে পারে-_পল্লী-কবিরা সেই, 
পরিণামের কিছুই বাদ দেন নাই। প্রাসাদ-স্বামী কুটারবাসিনীর পায়ে 
ney বিকাইয়া দিয়াছেন; কুটীরবাসিনী তাহার প্রেমের প্রায়শ্চিত্ত স্বরূপ 
জীবন উত্তাল নদী-তরঙ্গে ভাসাইয়া দিয়াছে । কত বিরহীর অশ্রু, মনস্তাপ ও 
দীর্ঘশ্বাস, কত নিরাশ প্রণয়ীর আত্মসমর্পণ ও হত্যা, কত প্রেমিকের 
শ্বেতাজন্ন্দর নিৰ্ম্মলতা, কত বীরোচিত ধৈর্য্য, মূর্ত সহিষ্ণুত|--পল্লী- 
গীতিকাগুলির পৃষ্ঠা উজ্জ্বল করিয়াছে। কিন্তু বৈষ্ণব কবিদের পদাবলীতে 
প্রেমের শাস্ত্ৰ আরে! অগ্রসর হইয়া যাহা লক্ষ্যের অতীত সেই মহা সত্যকে 
ধরিয়াছে। কাজলরেখার সহিষ্ণুতা, মহুয়ার ক্রীড়াশীল বিচিত্র প্রেম, 
মলুয়ার ও চন্দ্রাবতীর নিষ্ঠা, কাঞ্চনমালার প্রেমের অগ্নিতে জীবন-আহুতি-- 
এক কথায় যে কোন কালে যে কোন নায়িকা প্রেমের পথে চলিয়া যে 
সকল অমানুষী গুণ দেখাইয়াছেন,__রাধা তাহাদের সকলের প্রতীক । 
রাধার পূর্ববরাগ, অভিসার. মিলন, মান, বিরহ ও ভাবসম্মিলনের পরে প্রেমের 
কথা ফুরাইয়া গিয়াছে । কিন্তু এই সমস্ত কথা ফুরাইবার পর প্রেমের 
অফুরন্ত ভাণ্ডারের শেষ যাহা কিছু, তাহাও বৈষ্ণব পদে আছে। কবির! 
পৃথিবী আকিয়াছেন এবং ate আঁকিয়াছেন--কিন্তু বৈষ্ণব কবিরা 
পৃথিবী ও স্বর্গ এক করিয়! দেখাইয়াছেন--তাহাদের আক! ছবি যে সত্য, 
চৈতন্যদেব তাহারই প্রমাণ। পূর্বববঙ্গ-গীতিকায় নায়িকাদিগকে প্রেমের 
যে Saw শিখরে দেখিতে পাই__তাহা হইতে বৈষ্ণব কবির বৈকুণ্ঠ 
আরও একটু দুরে,__মনে হয়, গীতিকার নায়িকাদের আর এক ধাপ 
পরে বৈষ্ণব কবিদের গণ্ডী সুরু হইয়াছে। শত শত সতী চিতায় 
পুড়িয়া যে ছাই হইয়াছে--সেই চিতাশব্যার বিভূতি হইতে রাধিকার 
উদ্ভৰ। সেই সকল ‘সতী’ ও নায়িক! হব্যস্বরূপ, কিন্তু যখন সেই হব্য 
হোমাগ্নির আহুতি হয়__তখন তাহার নাম হয় "রাধা-ভাব+ | 


সুচীপত্র 


বিষয় 


অঙ্কুর তপন-তাপে যদি জারব 
অতি শীতল মলয়ানিল 
অব AYA YA মাধব গেল 


apes Anta afer পাগড়ী মাথে 
আওল খতুপতি রাজ বসন্ত 

আগো মা আজি আমি চরাব বাছুর 

আজু কেন গোরাাদের বিরস বয়ান 

আজু বনবিজয়ী রামকাঙ্ধ 

আজু রজনী হাম ভাগে পোহায়ন্থ 

আজু হাম কি পেখলু নবদীপচন্দ 
»*আমার শপতি লাগে না ধাইও ধেনুর আগে 


এ ঘোর রজনী মেঘের ছটা 
এ সখি হামার দুখের নাহি ওর 
এই ভয় উঠে মনে এই ভয় উঠে 


ওহে নাবিক কে জানে তোমার মহিম! 


কণ্টক গাড়ি কমল সম পদতল 
কহিও কানুরে সই কহিও কানুরে 
কান্দে বজেশ্বরী উচ্চন্বর করি 
কাল FAI SCA পরশ না করি ডরে 
কঞ্চলিন্দীর এক দহে কালি নাগ যাহা রহে 
কি করিব ওরে শ্রীদাম করিব আমি কি 
কি কহব রে সখি আনন্দ ওর 

q 


বিস্তাপতি 
শশিশেখর 
বিদ্ভাপতি 


শেখর 
বিদ্কাপতি 
বিপ্রদাস ঘোষ 
বাসুদেব ঘোষ 
অজ্ঞাত 
বিস্তাপতি 
রাধামোহন 
যাদবেন্দ 


চণ্ডীদাস 
বিস্তাপতি 
চণ্ডীদাস 


জ্ঞানদাস 


গোবিন্দদাস 
শেখর 

মাধব 
চণ্ডীদাস 
মাধব 

বিষয় 
কি মোহিনী জান বঁধু কি মোহিনী জান 
কি রূপ দেখিলু সই কদম্বের তলে 
কি লাগিয়া দণ্ড ধরে অরুণ বসন পরে 
কুঞ্জের দ্বারে ও কে দীড়ায়ে 
কৃষ্ণ কৃষ্ণ বলি গোরা কাদে ঘনে ঘনে 
কেন! বাঁশী বায়ে বড়ায়ি কালিনী নই কুলে 
কোন বনে গিয়াছিলে ওরে রাম কানু 


গগনহি নিমগন দিনমণি কাতি 

গোঠে যাব মাগো, গোঠে আমি যাব 
গোপাল নাকি যাবে দূর বনে 

গোপালে সাজাইতে নন্দরাণী al পারিল 
গোরখ জাগাই শিঙ্গাধবনি শুনাইতে 
গোরাগুণে প্রাণ কাদে কি বুদ্ধি করিৰ 
গোরাচাদ ছাড়ি যাবে carat 


ঘরের বাহিরে দণ্ডে শতবার 


চম্পক সোণ-কুস্থম কনকাচল 
চাহ মুখ তুলি রাই চাহ মুখ তুলি 
চির-চন্দন উরে হার ন cra, 


ছোড়ল আভরণ মুরলী-বিলাস 
ঢল ঢল কাচ! অঙ্গের লাবণি অবনী বহিয়! যায় 


তাতল সৈকতে বারি বিন্দু সম 

তুঙ্গ মণিমন্দিরে ঘন বিজুরী সঞ্চরে 

তোমা না দেখিয়! শ্যাম মনে বড় তাপ 
তোমার প্রেমে বন্দী হইলাম গুন বিনোদ রায় 
তোমারে বুঝাই বধু তোমারে বুঝাই 


থির বিজুরি বরণ গৌরী দেখিন্ত খাটের কুলে 


চণ্ডীদাস 

অজ্ঞাত 

বাস্নুঘোষ 
কৃষ্ণকমল গোস্বামী 
বাস্থঘোষ 

( বড়, ) চণ্ডীদাস 
বলাইদাস 


গোবিন্দদাস 
বলরামদাদ 
অজ্ঞাত 
বলরামদাস 
গোবিন্দদাস 
বাস্থদেব ঘোষ 
নরহরি 


চণ্ডীদাস 


গোবিন্দদাস 
জ্ঞানদাস 
বিস্তাপতি 


বিদ্তাপতি 


গোবিন্দদাস 


বিস্তাপতি 
শশিশেখর 
নরোত্তমদ।স 
চঙ্ডীদাস 
চণ্ডীদাস 


চণ্ভীদাস 

বিষয় 


দিবসে আন্ধার গোকুল নগর 
দুবাহু পসারি আগে যায় THAT 


ধনী ধনী বনি অভিসারে 
ধর ধররে নিতাই আমার গৌরে ধর 
ধরণী জন্মিল এথ| কি পুণ্য করিয়া 


নন্দরাণী গো মনে কিছু না ভাবিহ ভয় 

না নড়িবে গণ্ড মুণ্ড নৃপুরের কড়াই 

ন! হবে ভূষণের ধ্বনি ন| নড়িবে চীর 

নাচত মোহন নন্দছ্থলাল 

নিতাই করিয়া আগে চলিলেন অন্থরাগে 

নীরদ নয়ানে নীর ঘন সিঞ্চনে 

নীলাচলপুরে গতায়াত করে যত বৈরাগী সন্ন্যাসী 
নীলাচল হৈতে সখিরে দেখিতে আইসে জগদানন্দ 


পতিত হেরিয়। কাদে স্থির নাহি বাঁধে 

পরাণ ৰধুকে স্বপনে দেখিলু বসিয়া শিয়র পাশে 
*পহিলহি রাগ নয়ন-ভক্গ ভেল 

পাগলিনী বিষ্ণুপ্ৰিয়| ভিজ! বস্ত্র চুলে 

VAR যব আওব এ AF গেহে 


বঁধু কি আর কহিব আমি 

বধু তুমি সে আমার প্রাণ 

বলরাম তুমি নাকি আমার পরাণ লৈয়| বনে যাইছ 
বহুদিন পরে বঁধুয়া এলে 

বিবিধ কুস্থম দিয়! সিংহাসন নিরমিয়| 
ব্রজ-নিজ-জন হেরি আনন্দ-চন্দ 

ব্রজবাসিগণ কান্দে ধেন্থবৎস শিশু 

ব্ৰজধাসিগণ জীবন শেষ 


SHS রে. মন নন্দনন্দন 


মাধব 
ঘনরামদাস 


অনস্তদাস 
মুরারি 


রঘুনন্দন 


শিবাইদাস 
দুখিনী 
দুখিনী 
অজ্ঞাত 
বল্পভদাস 
গোবিন্বদাস 
প্রেমর্দাস 
মাধবীদাস 


গোবিন্দদাদ 
চণ্ডীদাস 


রামানন্দ রায় 


বাসুদেব 
বিস্তাপতি 


চণ্ডীদাস 
চণ্ডীদাস 
অন্তাত 
চণ্ডীদাস 
উদ্ধবদাস 
মাধবদাস 
বলরাম 
মাধব 


গোবিন্দদাস 


১৮০ 


বিষয় 


মন্দির বাহির]কঠিন কপাট 

মনের মরম কথা তোমারে কহি যে এথা 
মরম না জানে ধরম বাখানে 

মাথছি তপন তপত পথ-বালুক 

মাধব কি কহব দৈব বিপাক 

মাধব বহুত মিনতি করি তোয় 

মুরলী করাও উপদেশ 

মেঘ-যামিনী অতি ঘন আন্ধিয়ার 


মো ষদি সিনাই আগিল! ঘাটে পিছিল! ঘাটে সে নায় 


যত নিবারিয়ে চিতে নিবার না যায় রে 
যতনে যতেক ধন পাপে বাটায়লি 

যদি কৃষ্ণ অকরুণ হইল! আমারে 

যাহা পহু অরুণ চরণে চলি যাত 

যাহ! Stel নিকষয়ে তনু তন্গু-জ্যোতি 
যেদিন হইতে গোর! ছাড়িলা নদীয়| 


রাইক AcE দশা দেখি এক সখী 
রাধার কি হৈল অস্তরে ব্যথা 
রূপ লাগি আঁখি ঝুরে গুণে মন ভোর 


শুনলো প্রাণের সই TAT কথা| তোরে কই 
গুনহে চিকণ কালা 

শোন শোন হে রসিক রায় 

শ্যাম অভিদারে চলু বিনোদিনী রাধ! 
স্যাম বধু আমার পরাণ তুমি 

শ্রীদাম সুদাম দাম শুন ওরে বলরাম 


সই কেব| গুনাইল শ্যাম নাম 
সকল মোহান্ত মিলি সকালে দিনান করি 
সকালে আসিহ গোপাল ধেনুগঞ্চ লৈয়া 


গোবিন্বদাস 
জ্ঞানদাস 
চণ্ডীদাস 
গোবিন্দদাস 
গোবিন্দদাস 
বিদ্যাপত্তি 
জ্ঞানদাস 
জ্ঞানদাস 
রায়শেখর 


চণ্ডীদাস 
বিস্যাপতি 
যহুনন্দনদাস 
গোবিন্দদাস 
গোবিন্দদাস 
প্ৰেমদাস 


যছুনন্দনদাস 
চণ্ডীদাস 
জ্ঞানদাস 


১২২ 


১৮/০ 


বিষয় 
সখি আজি কুদিন স্থুদিন ভেল 
সখি কহবি কানুয় পায় 
সখি কি পুছসি অনুভব মোয় 
সহচরী সঞে রাই ক্ষিতিতলে লুঠই 
সাধু সঙ্গ কর ভাল হৈয়! 
দিনান দোপর সময়ে জানি 
স্থখের লাগিয়া এ ঘর বাধিনু 
সুধা থাটে দিল হাত বজ্র পড়িল মাথাত 
সুবাসিত বারি ঝারি ভরি তৈখনে 


হরি অভিসারে চললি বর সুন্দরী 

হরি কি মথুরাপুরে গেল 

হরি গেও মধুপুর হাম কুলবাল৷ 

হাতক দরপণ মাথক ফুল 

হেদে গো মালিনী সই অদ্বৈত-মন্দিরে চল যাই 
হেদে রে নদীয়াবাসী কার মুখ চাও 
হৃদি-বৃন্দাবনে বাস যদি কর কমলাপতি 


ক্ষণেক রহিয়া চলিল! উঠিয়া পণ্ডিত জগদানন্দ 


চণ্তীদাস 
দ্বিজ চণ্ডীদাস 
কবিবল্লভ 
মাধবদাস 
বলরাম 
গোবিন্দদাস 
চণ্ডীদাস 
বাস্থু ঘোষ 
গোবিন্দদাস 


অজ্ঞাত 
বিদ্যাপতি 
বিস্তাপতি 
বিদ্তাপতি 
বল্লভ 

গোবিন্দ ঘোষ 
দাশরথি 


চন্দ্রশেখর 


১৩ 


Cases arisen 
(চয়ন) 


প্ৰথস SA 


গৌরাজ-বিষয়ক পদ 


> 


নীরদ নয়ানে নীর ঘন সিঞ্চনে 
পুলক-মুকুল-অবলম্ব । 

স্বেদ-মকরন্দ বিন্দু বিন্দু চুয়ত 
বিকশিত ভাব-কদন্ব ॥ 


১। পারদ......মবলদ্ব__চক্ষুছটি মেঘের Dla, কেননা উহা অবিরত জলধার| 
fava করিতেছে | অবিরল বারিপাত হইলে যেমন বৃক্ষে 
বৃক্ষে মুকুল হয়, তেমনি গৌরাঙ্গের দেহে রোমাঞ্চরূপ মুকুলের 
উদ্গম হইতেছে। জীবন্ত €প্রমভাবের বিগ্রহ চৈতন্প্রতুকে 
পুষ্পত্রুর সহিত তুলনা করা হইয়াছে; নিরবধি চোখের 
জলে এই তরু aes হইয়াছে, তাহার aera স্বেদজল 
মকরন্দের মত বিন্দু বিন্দু ঝরিতেছে, এবং তাহাতে 
নানাপ্রকার ভাবরূপ কদম্ব ফুটিয়া উঠিতেছে। 

মুকুল-অবলম্ব__মুকুলের অবলম্বন-তরু। 

ভাব-কদম্ব--অনুরাগ, Beso), বিরহ, অভিমান প্রভৃতি । মহাপ্রভুর রোমাঞ্চ- 

সুবলিত ভাব-বিকাঁশের সহিত কেশর-সমন্বিত কদন্বের তুলনা 
করা হইয়াছে । 


বৈষ্ণব পদাবলী 


কি পেখলু' নটবৰ গৌর কিশোৱর। 
অভিনব হেম কলপতরু ABP 
স্থুরধুনী তীরে উজোর ॥ 


চঞ্চল চরণ- কমল-তলে WEF 
ভকত-ভ্রমরগণ ভোর | 

পরিমলে লুবধ স্থরাস্থর ধাবই 
অহনিশি রহত অগোর ॥ 


পেখলু _দেখিলাম। 

নটবর-__ প্রেমি ক-শ্রেষ্ট । 

গৌর কিশোর--কিশোর বয়স্ক গৌরাঙ্গ । 

অভিনব......সঞ্চর-_ভাগীরথীর তীর উজ্জল করিয়া যেন একটি পোণার গাছ 
চলিয়া বেড়াইতেছে ( সঞ্চরু )। 


অভিনব--অদৃষ্ট; আর কখনও যাহা দেখা যায় নাই। 

কলপতরু--শ্রীচৈতন্ত গৌরবর্ণ বলিয়া, তাহাকে সোণার-গ।ছ বলা হইয়াছে। 
কিন্ত তিনি সামান্য তরু নহেন। তিনি পরম বাঞ্ছিত ফল প্রদান 
করেন, প্রেমরত্ররূপ অপার্থিব ফল বিতরণ করেন বলিয়া তাহাকে 
কল্পবৃক্ষ বল! হইয়াছে | 


উজোর---উজ্জল । 

চঞ্চল--অবিরত নৃত)পরায়ণ | 

চরণ-কমল-তলে ঝঙ্কর-_চরণতলে ঝঙ্কার করিতেছে। ভক্তগণ বিভোর হইয়া 
পৰতলে নানা প্রকার ধ্বনি করিতেছেন। 


পরিমলে লুবধ--স্থগন্ধে লুন্ধ হইয়া | 

ধাবই--ধাবিত হইতেছে | 

স্বরাম্থর-_দেব-টরিত্র এবং আস্থরিক ভাবাপন্ন লোকেরা। বড় বড় ভক্ত ও সাধু, 
প্রকৃতির ব্যক্তিগণ এবং জগাই-মাধাইয়ের মত পাষণ্ডিগণ। 

অগোর---অজ্ঞান । তাহার গদতলে অজ্ঞান হইয়| পড়িয়া আছে। 


গোৌরাঙ্গ-বিষয়ক পদ © 


অবিরত প্রেম- রতন-ফল বিতরণে 
অখিল-মনোরথ পুর। 
তাকর চরণে দীন হীন বঞ্চিত 


গোবিন্দদাস বহু দুর ॥ 


২ 


আজু কেন গোরাচাদের বিরস বয়ান। 
রজনী জাগাইতে অরুণ নয়ান ॥ 
AACA অবশ গোরা কিছুই al ota । 
ঢুলিয়৷ ঢুলিয়া পড়ে দেখিতে না পায় ॥ 


মখিল......পূর-_সমস্ত বিশ্বের মনোরথ পূর্ণ হইতেছে | 
তাকর......দূর__শুধু গোবিন্দদাদ তাহার ( tsa) সেই চরণ হইতে বঞ্চিত 
হইয়া দূরে পড়িয়া আছে। 


২। বৈষ্ণৱ পদাবলী কতকগুলি রস অবলম্বন করিয়| রচিত হইয়াছে, যথা 
পূৰ্দৱাগ, মান, বিরহ ইত্যাদি । প্রতেক রসের পদাবলী এক একটি পাল! হিসাবে 
গীত হইতে পারে। প্রতোক পালা আরম্ভ করিবার সময়ে শ্রীগৌরাঙ্গকে স্মরণ 
করিতে হয়। যে সকল গৌর-বিষয়ক পদ পালার ভূমিকা-স্ব্ূপে গীত হয়, 
তাহার নাম গোরচন্দ্রিকক। প্রত্যেক রসের গান করিবার সময় স্থচনায় সেই 
রদাশ্রত গৌরসন্দ্রের অবতারণা করিতে হয়। সুতরাং কোনও পালার গৌরচন্দ্রিকা 
শুনিলেই কোন্‌ বিষয়ের গান হইবে-__অর্থাৎ মান, দান কিংবা গোষ্ঠলীলা তাহা 
বুঝিতে পার! যায়। এই সকল পদে মহাপ্রভু কখনও শ্রীকৃষ্ণের ভাবে লীলা 
করিতেছেন, কখনও বা শ্রীরাধার ভাবে বিভাবিত-_এই ভাবে বর্ণিত হইয়াছেন। 
Su গৌরাঙ্গের ভাব-বিলাদ মাত্র। ভক্ত পদকর্তগণ এই ভাবে কৃষ্ণলীল| 
আস্বাদন করিয়াছেন। স্মুতরাং এই সকল পদের বর্ণিত ঘটনার সহিত 
তাহার ,জীবনের বাস্তব ঘটনার যে সর্বত্র মিল আছে, তাহা নহে। ১ম পদটা 

আজু রজনী বঞ্চিলা কারু ATA | 

চাদ-মুখ শুকায়্যাছে কিসের কারণে ॥ 
বাস্থদেব ঘোষ বলে গোরা কেন কান্দে । 

না জানি ঠেকেছে গোরা কার প্রেম-ফান্দে ॥ 


© 
চম্পক সোণ- FAA কনকাচল 
জিতল গৌর তনু লাবণি রে। 
উন্নত গীম সীম নাহি আনুভব 


জগ-মনোমোহন ভাঙনি রে ॥ 


পূর্বরাগের ও ২য় পদটি খণ্ডিতার গৌরচন্দ্রিকা। এই পদে শ্রীগৌরাঙ্গের উপর 
শ্রীকৃষ্ণের বহু বল্লভত্ব আরোপিত হইয়াছে। 

আবার পদকর্ত্তারা গৌরাঙ্গ এবং Awe যে অভেদ তাহা প্রমাণ করিবার ay 
সময় সময় গৌরাঙ্গের উপর শ্রীক্বষ্চ-কৃত এমন সকল কার্যাবলী আরোপ করিয়াছেন, 
যাহা গৌরাঙ্গের চরিত্রের সহিত বাহৃতঃ দেখিলে খাপ খায় না। কিন্ত ভাবরাজ্যে 
তাহার সঙ্গতি আছে; ২য় পদটি এই শ্রেণীর রচনা । সারারাত নিকুঞ্জে জাগিয়া 
পরদিন প্রভাতকালে শ্রীকৃষ্ণের যে যে অবস্থা ভাগবতে বর্ণিত মাছে, পদকর্ত। 
গৌরাঙ্গের উপর সেইগুলি কল্পনায় আরোপ করিয়! কৃষ্ণ ও গোরাঙ্গের অভেদত্ব 
সপ্ৰমাণ করিতেছেন। সারা রাত্রি কথনও কৃষ্ণ-প্রেম আস্বাদে তন্ময় হইয়!, কখন বা 
অভিমানে বিভোর অবস্থায় গৌরাঙ্গ লীলা করিয়াছেন; রাত্রি-জাগরণ হেতু চাদমুখ 
শুকাইয়াছে। 


৩। চম্পক.....লাবণিরে- গৌরদেহের লাবণ্য চাপা, সোণ ফুল ও Bar গিরিকে 
পরাজয় করিয়াছে | 
উন্নত গীম-_গ্রীবাদেশ সমুন্নত | 
সীম নাহি আন্ুভব--তাহার আন্ুভবের ( প্রেমের, প্রেমভাবের-_-অন্গুভব কথার 
বিকৃতি ) সীমা নাই। টি 
জগ-মনোমোহন- জগতের মনোমুগ্ধকর | 
ভাঙনী--ভঙ্গী। 


গৌৱাঙ্গ-বিষয়ক পদ ৫ 


জয় শচীনন্দন CF | 

ত্ৰিভুবনমণ্ুন কলিযুগ কাল- 
ভুজগ-ভয় খণ্ডন রে॥ ধ্রু। 

বিপুল পুলককুল- আকুল কলেবর 
গরগর AAA প্রেম-ভরে | 

লহু লহু হাসনি গদগদ ভাষণী 
কত মন্দাকিনী নয়নে ঝরে ॥ 

নিজ রসে নাচত শয়ন ঢুলায়ত 
গাওত কত কত ভকতহি মেলি | 

যো রসে ভাসি অবশ মহিমণ্ডল 


গোবিন্দদাস fe পরশ ন! ভেলি ৷৷ 
৪ 


আছজ্জু হাম কি পেখলু' নবদ্বীপচন্দ । 
PASTA করই বয়ান অবলম্ব ॥ 


মণ্ডন--মলঙ্কার, শোভা | 

কলিষুগ......খওন--ক প্যুগন্ধপ কালদর্পের ভয় খণ্ডন করেন fafa | 

বিপুল......কলেবর_-অতিশয় ( বিপুল ) আনন্দে আকুল দেহ। 

গরগর.. ...ভরে-_প্রেমভরে ABI গরগর। 

FQ— AQ | 

কত মন্দাকিনী ..ঝরে-_-কহ স্বৰ্গ-গগক| নয়ন হইতে ঝরিয়া পড়িতেছে। 

নিজ রসে-_নিজন্ব প্রেম-রসে | 

ঢুলায়ত--ঘুরাইতেছে। 

গাওত......মেলি--কত ভক্ত মিলিয়া গান করিতেছে। 

CU রসে......ভেল-_যে রসে, যে প্রেমবন্তায় সমস্ত জগৎ ভাসিয়| গেল, 
গোবিন্দদাদ ( পদকৰ্ত্তা সেই প্রেমবন্তায় নিমগ্ন হওয়| দুরে 
থাক্‌, তাহার স্পর্শ হইতে বঞ্চিত afer | 


৪। করতলে......অবলম্ব--হন্তের উপর মুখ Be করিয়া আছেন (করতল দিয়া 
মুখখানি অবলম্বন করিয়! আছেন) | 


৬ বৈষ্ণব পদাবলী 


পুনঃ পুনঃ গতাগতি করু ঘর পন্থ | 
CATA CALA ফুলবনে চলই একান্ত ॥ 
ছল ছল নয়নে কমল স্থ বিলাস । 

নব নব ভাব করত পরকাশ ॥ 
পুলক-মুকুলবর SH সব দেহ। 
রাধামোহন SH না পাওল থেহ ॥ 


G 


কৃষ্ণ কৃষ্ণ বলি গোরা কাদে ঘনে ঘনে । 
কত স্থরধুনী বহে অরুণ AIA | 

সুগন্ধি চন্দন গোর! নাহি মাধে গায়। 
ধুলায় ধূসর তনু ভূমে গড়ি যায় ॥ 


পুনঃ পুনঃ......পন্থ-_-ণ্ঘরের বাহিরে, দণ্ডে শতবার, তিলে তিলে আইনে যায়”।__ 
চণ্ডীদাপ। ঘর পন্থ__ঘর ও বাহির (পথ)। 

খেনে......একান্ত-_-"মন উচাটন, নিশ্বাস সঘন, কদন্ব-কাননে চায় ।”__চত্ডীদাস । 

পুলক......থেহ- পুলকে সমস্ত দেহ শিহরিত। পুলক মুকুলবর--আনন্দজাত 
রোমাঞ্চ; ভরু-_-ভরিল। রাধামোহন (পদ্কর্তী) কিছু স্থির 
করিতে পারিলেন না | 


চণ্ডীদাসের পূর্বরাগোক্ত রাধা-ভাবের সঙ্গে এই পদের আশ্চর্য) Qe দৃষ্ট হয়। 
জয়ানন্দের চৈতন্তমঙ্গলে বর্ণিত চৈতন্দেবের প্রথম ভাবোচ্ছাসের সঙ্গে মিলাইয়া 
পড়ুন। 

৫। এই পদে শ্রীগৌরাঙ্গ রাধার ভাবে ভাবিত এইরূপে বর্ণিত হইয়াছেন। ৪ 


স্ুরধুনী__পবিত্র অশ্ৰুধার| ; গঞ্জ যেমন পাপীর পাপ হরণ করেন, মহাপ্রভুর 
অশ্রধারাও সেইরূপ জগতের উদ্ধারের জন্ত | 


গৌরাজ-বিষয়ক পদ q 


মানে মলিন মুখ কিছুই না ভায়। 

দিবস রজনী গোর! জাগিয়া গোঙায় ॥ 
ক্ষণে চমকিত অঙ্গ ধরণে না AWS | 
মান-ভাব গোরাটাদের বাস্থুঘোষ গায় ৷৷ 


সম্ন্যাসের পূৰ্বাভাস 


৬ 


পাগলিনী বিষ্ণুপ্ৰিয়া ভিজা বস্ত্র চুলে | 
ত্বর! করি বাড়ী আসি শাশুড়ীরে বলে ॥ 
বলিতে al পারে কিছু কীদিয়া ফাফর | 
শচী বোলে মাগো এত কি লাগি কাতর ॥ 
বিষ্ণুপ্রিয়া বলে আর কি কব জননী | 
চারিদিকে অমঙ্গল কঁপিছে পরাণী ॥ 
নাহিতে পড়িল জলে নাকের বেশর। 
ভাঙ্গিবে কপাল মাথে পড়িবে বজর ॥ 


মানে--কষ্ণের প্রতি অভিমান-বশতঃ ; তিনি আমাকে কৃপা করিলেন ন|--এই 
অভিমানে | 

কিছুই না ভায়__কিছুই প্রকাশ করিয়া বলে না। 

গোঙায়-_কাটায়। 

ক্ষণে***.**গায়_ভাবের ক্ফুরণ-বশতঃ সঘনে শরীর কীপিয়া উঠিতেছে, যেন 
ধৈর্যধারণ করিতে পারতেছেন না-বান্ুঘোষ বলিতেছেন 
গৌরাঙ্গ আজ মানে মগ্ন রহিয়াছেন। 

মান ভাব-_‘নানাভাব’ পাঠান্তর। 


৬। এই পদে চৈত্তন্তদেবের সন্ন্যাসগ্ৰহণেব পূর্বাভাস পাইয়া বিষ্ণুপ্ৰিয়| বিহ্বল! 
»ইয়া পড়িয়াছেন। 
বেশর- নোলক | 
বজর--বজ্। 


৮ বৈষ্ণব পদাবলী 


থাকি থাকি প্রাণ কাদে নাচে বাম আখি । 
দক্ষিণে ভুজঙ্গ যেন রহি রহি দেখি। 

কাদি কহে বাস্থনদেব কি কহিব সতী | 
আজি নবদ্বীপ ছাড়ি যাবে প্রাণপতি ॥ 


4 


Wal খাটে দিল হাত বজ্র পড়িল মাথাত 
বুঝি বিধি মোরে বিড়ম্বিল । 

করুণা করিয়া কান্দে, কেশ বেশ নাহি বান্ধে 
শচীর মন্দির কাছে গেল ॥ 

শচীর মন্দিরে আসি, ছুয়ারের কাছে বসি 
ধীরে ধীরে কহে বিষ্ণুপ্রিয়া | 

শয়ন-মন্দিরে ছিল, নিশা অন্তে কোথা গেল 
মোর মুণ্ডে বজর পাড়িয়া ॥ 

গৌরাজ জাগয়ে মনে, নিদ্রা নাহি ছুনয়নে 
শুনিয়া উঠিল শচীমাতা । 

আলু থালু কেশে যায়, বসন না রহে গায় 
শুনিয়া বধূর মুখে কথা ॥ 


৭। এই পদে শচী এবং বিষ্ণুপ্রিয়ার গৌরসন্ন)াস-নিত প্রথম শোকোচ্ছ্াস বর্ণিত 
হইয়াছে । এই পদের মৰ্ম্মাগসারে চৈতন্য ও বিষ্ণুপ্ৰিয়া, সন্ন্যাসের পূর্বরাত্রে একত্র 
ছিলেন, দেধা যায়। লোচনদাসের চৈতন্তমঙ্গলেও সেইরূপ বর্ণনা আছে। কিন্ত 
বৃন্দাবনদাপের চৈতন্তভাগবতের বৰ্ণন৷ অন্যরূপ। যদ্দিও এই পদে প্রচুর কবিত্ব 
আছে, আমাদের বিশ্বাস বুন্বাবনদাস-বর্ণিত উক্তিই সত্য। এ সম্বন্ধে বিশ্ববিদ্যালয় 
হইতে প্রকাশিত গোবিন্দদাসের করচার ভূমিকায় প্রচুর আলোচনা আছে। 

সুধা = শুধু, শৃগ্ত। 

সুধা খাটে- শৃন্ত পালঙ্কে ৷ 

মাথাত- মাথায় | 

করুণা করিয়া__কাতর ভাৱে বিনাইয়] বিনাইয়] | 


গৌরাজ-বিষয়ক পদ ৯ 


তুরিতে জ্বালিয়া বাতি দেখিলেন ইতি উতি 
কোন ঠাই উদ্দেশ না পাইয়া । 
বিষ্ণুপ্ৰিয়া বধূ সাথে কান্দিয়া কান্দিয়া পথে 


ডাকে শচী নিমাই বলিয়া ॥ 


তা শুনি নদীয়ার লোকে কান্দে উচ্চৈঃস্বরে শোকে 
যারে তারে পুছেন বারতা | 

এক জনে পথে ধায় দশ জনে পুছে তায় 
গৌরাঙ্গ দেখেছ যেতে কোথা । 


সে বলে দেখেছি যেতে আর কেহ নাহি সাথে 
কাঞ্চন নগরের পথে ধায় | 
ary কহে আহা মরি আমার প্রীগৌরহরি 


পাছে যেন মস্তক মুড়ায় ॥ 


৮ 


গোরাচাদ ছাড়ি যাবে নৈষ্তা, ইথে 
তরঙ্গরহিত জাহ্ুবীধারা | 

শম্ভু ভগবতী গণপতি মুণ্ডি যত ছিল 
হৈল মলিন পার! ॥ 


ইতি উতি-_চারিদিকে। 
পাছে......মুড়ায়-_গৌরাঙ্গ গৃহত্যাগ করিয়া কাটোয়ায় গিয়| মনস্তক-মুণ্ডন-পূৰ্ব্বক 
সন্ন্যাস গ্রহণ করেন। 


* ৮। এই পদটি বিরহের গৌরচন্দ্রিকা। Age মথুরায় গেলে বৃন্দাবনের cy 
দশা হইয়াছিল, পদকৰ্ত্ত৷ বলিতেছেন যে ঠিক তাহাই নবদ্বীপে ঘটিয়াছিল। 
পারা-_ প্রায়, তুল্য ৷ 
২ 


১০ 


বৈষ্ণব পদাবলী 


তরু লতা ফুল পল্লবিত নহে 

না বিকাশে পুষ্প স্থগন্ধ-হীনা। 
তাহে না বৈসে না পিয়ে পুষ্প-রস, 

ন! গুঞ্জে ভ্রমর ভ্রমরী দীনা ॥ 
পিককুল কলরব-বিরহিত 

ন! নাচে AYA মযুরী সনে | 
সারি শুক নানা পাখী আখি ঝুরে, 

নারে উড়িবারে ব্যাকুল বনে ॥ 
ধেনুগণ হাম্বারবে না ধাওয়ে, 

মৃগাদি পশু না ধরয়ে ধৃতি | 
ভণে নরহরি শোভাহীনা, দুঃখ 

সন্ধরিতে নারে নদীয়| খিতি ॥ 


সন্যাস 


৯ 
যে দিন হইতে গোরা ছাড়িল| নদীয়া | 
তদবধি আহার ছাড়িল বিষ্ণুপ্রিয়া ॥ 
দিবানিশি পিয়ে গোরা নাম সুধাখানি। 
কভু শচীর অবশেষে রাখয়ে পরাণী ॥ 


বদন তুলিয়া কার মুখ নাহি দেখে। 
ছুই এক সহচরী FY কাছে থাকে ॥ 


নদীয়| খিতি--নদীয়াক্ষিতি-নবদীপ দেশ | 


রি স্থধাখানি_-তদবধি গৌরাঙ্গের নামামৃত পান করেন। 
পরাণী--কবি বলিতেছেন গৌরাঙ্গ-বিচ্ছেদে বিষ্ণুপ্রিয়া প্রায় উপবাসেই 


দিন কাটাইতে লাগিলেন। কেবল মধ্যে মধ্যে শচীদে বীজ 
আহারের পর পাতে সামান্ যাহা কিছু পড়িয়া থাকিত, তাহ! 
খাইয়। কেন রূপে জীবন-ধারণ করিতেন | 


গৌরাঙগ-বিষয়ক পদ ১১ 


হেনমতে নিবসয়ে প্রভুর ঘরণী। 
গোৌৱরাঙ্গ-বিরহে কান্দে দিবস রজনী ॥ 
প্র বোধ করয়ে কেহে| কহি তার কথা | 
প্রেমদাস-হৃদয়ে রহিয়া গেল ব্যথা ॥ 


কি লাগিয়৷ দণ্ড ধরে অরুণ-বসন পরে 
কি লাগিয়! মুড়াইল কেশ | 

কি লাগিয়! মুখ-টাদে রাধা রাধা বলি কাদে 
কি লাগিয়া ছাড়িল নিজ দেশ ॥ 

শ্লীবানের উচ্চ রায় পাষাণ মিলাঞা যায় 
গদাধর ন! যায় AACA | 

বহিছে SAS ধারা যেন মন্দাকিনী পার! 
মুকুন্দের ও দুই নয়ানে ॥ 

সকল মোহান্ত-ঘরে বিধাতা বুঝাইয়! ফিরে 
তবু স্থির নাহি হয় কেহ। 

জ্বলন্ত অনল হেন রমণী ছাড়িল কেন 
কি লাগি তেজিল তার লেহ ॥ 


১* । অরুণ-বসন__গেরুয়া বন্ত্র । 

উচ্চ রাঁয়-_উচ্চ রবে, উচ্চেঃস্বরে ক্রন্দনের রোলে। 

বিধাতা-_হরিদাস ব্রহ্মার অবতার বলিয়া গৃহীত। 

জ্বলন্ত অনল--ক্ল্প-যৌবন-সম্পন্ন| রমণীতে মানুষের মন স্বভাবতঃ অনলে পতঙ্গের 
ন্যায় আকৃষ্ট হয়; কিন্ত মহাপ্রভু তাহাতে বিন্দুমাত্র আকৃষ্ট 
হইলেন না কেন? 

লেহ_ স্নেহ, প্রেম। শুধু অতুলনীয় রূুপযৌবনসম্পন্ন স্ত্রী নহে; তাহার প্রগাঢ় 

প্রেমও উপেক্ষা করিলেন কেন? * 


১২ 


বৈষ্ণব পদাবলী 


কি কব দুখের কথা কহিতে মরম-ব্যথ! 


at দেখি বিদরে মোর হিয়! | 


দিবানিশি নাহি জানি বিরহে আকুল প্রাণী 


বাস্থঘোষ পড়ে মুরছিয়া ॥ 


১১ 

নীলাচল হৈতে শচীরে দেখিতে 
আইসে জগদানন্দ। 

রহি কত দূরে দেখে নদীয়ারে 


গোকুল পুরের ছন্দ ॥ 


ভাবয়ে পণ্ডিত রায়। 
পাই বা না পাই শচীরে দেখিতে 
এহি অনুমানে যায় ॥ 


১১। জগদানন্দ__মহা aga অনুরাগী ভক্ত, ইনি পুরীতে তাহার নিত্য সহচর 


ছিলেন। মহাপ্রভু খাওয়া-দাঁওয়াতে কঠোর ভাব অবলম্বন করিলে ইনি 
অভিমান করিয়। নিজে al খাইয়া থাকিতেন। এই অভিম।ন-পরায়ণতার 
জন্য ভক্তমণ্ডলী ইছাকে সত্যভামার অবতার মনে করিয়াছেন। 
একদ] মহা প্রভূ ভক্ত-নত্ত সুগন্ধ তৈল ব্যবহার করিতে অনিচ্ছ। প্রকাশ 
করিয়া সেই তৈল দ্বার! পুরীর মন্দিরে আলো জ্বালিবার আদেশ 
প্রদান করিলে জগদানন্দ এতটা চটিয়| গিয়াছিলেন ca, তিনি আঙ্গিনায় 
সেই তৈলের হাড়িটি আনিয়া ভাঙ্গিয়া ফেলিয়াছিলেন। মহাপ্ৰভু 
জগদানন্দকে tay ভয় করিতেন ( “জগদানন্দ চাহে আমায় বিষয় 
ভুঞ্জাইতে চৈ চ)। মহাপ্ৰভু পুরীগমনের পরে শচীদেবীকে 
আশ্বাস দেওয়ার TH জগদানন্দকে নবদ্বীপে পাঠাইয়াছিলেন। এখানে 
সেই ঘটনা! বণিত হইতেছে | 


গোকুল পুরের ছন্দ--কৃষ্ণ গোকুল ত্যাগ করিলে তথাকার যে ভাব হইয়াছিল 


সেইরূপ। ছন্দ--ইদ, ধারা, স্তায়। 


রি যায়--শচী হয়ত চৈতন্যের শোকে প্রাণতাগ করিয়াছেন, সুতরাং 


তাহাকে দেখিতে পাইবেন কিনা এই আশঙ্কা করিয়া যাইতেছেন 


রাত৷--রক্তবৰ্ণ ; মেঘগুলি ধেন কাদির! কীদিয়া চোখ রাঙ্গা করিয়াছে । 


গৌরাঙ্গ-বিষয়ক পদ 


লতা তরু যত দেখে শত শত 
অকালে খসিছে পাতা । 
রবির কিরণ না হয় ফুটন 
মেঘগণ দেখে ATS! ॥ 
শাখে বসি পাখী মুদি ছুটি আখি 
ফল জল তেয়াগিয়| | 
কান্দয়ে ফুকরি ডুকরি usta 
গোরাটাদ নাম লৈয়া ॥ 
ধেনু যুখে যুথে দীড়াইয়| পথে 
কারও মুখে নাহি a 
মাধবীদাসের ঠাকুর পণ্ডিত 
পড়িল আছাড়ে গা ॥ 
১২ 
ক্ষণেক বহিয়। চলিল! উঠিয়া 
পণ্ডিত জগদানন্দ | 
AWTS নগরে দেখে ঘরে ঘরে 
কাহার নাহিক স্পন্দ ॥ 
না মেলে পসার না করে আহার 
কারে! মুখে নাহি হাসি ৷ 
নগরে নাগরী কান্দয়ে গুমরি 


areca বিরলে বসি ॥ 


১৩ 


মাধবীদাঁস-__পদকর্তা ; তাহার ঠাকুর যে জগদানন্দ, তিনি নবদীপের এই অবস্থা! 


১২। 


দেখিয়! মাটিতে আছাড় weal পড়িলেন। 


না মেলে পসার--কেহ বিকিকিনি করে না? 


১৪ 


বৈষ্ণব পদাবলী 


দেখিয়া নগর ঠাকুরের ঘর 
প্রবেশ করল যাই। 

আধমরা হেন ভূমে অচেতন 
পড়িয়া আছেন আই ॥ 


ASA রমণী সেহে| অনাথিনী 
প্রভূরে হইয়া হারা | 

পড়িয়া আছেন মলিন বসন 
মুদল নয়ানে ধারা ॥ 


দাস দাসী সঃ আছয়ে নীরব 
দেখিয়া পথিকজন | 

স্বধাইতে তারে কহ দেখি মোরে 
কোথ! হৈতে আগমন ॥ 


পণ্ডিত কহেন মোর আগমন 
নীলাচলপুর হৈতে | 

গৌরালনুন্দর পাঠাইল মোরে 
তোমা সবারে দেখিতে ॥ 


শুনিয়া বচন সজল নয়ন 
শচীরে কহল গিয়া | 

আর একজন চলিল তখন 
শ্রীবাস-মন্দিরে ধাইয়া ॥ 


আই--মাতা ; শচীদেবী | 

সেহো--সেও। 

মুদল-_মুদিত। 

দেখিয়া পথি কজন--পথিক জগদাঁনন্দকে দেখিয়া | 


গৌরাঙ্গ-বিষয়ক পদ ১৫ 


শুনিয়া শ্রীবাঁস মালিনী উল্লাস 
যত নবদ্বীপবাসী | 

মর! হেন ছিল অমনি ধাইল 
পরাণ পাইল আসি ॥ 

মালিনী আসিয়া শচী বিষ্ণুপ্রিয়! 
উঠাইল হাতে ধরি। 

শুনি শচী আই সচকিত চাই 
দেখিলেন পণ্ডিতেরি ॥ 

কহে তার ঠাই আমার নিমাই 
আসিয়াছে কত দূরে। 

কহ গো গৌসাই মোরে সমুদয় 
নতুবা! প্রাণ বিদরে ॥ 

দেখি প্রেমসীম। স্নেহের মহিমা 
পণ্ডিত কান্দিয়। কয়। 

সেই গৌরমণি যুগে যুগে জানি 
QM প্রেমবশ হয় ॥ 

গৌরাঙ্গ-চরিত হেন রীত নীত 
সবাকারে শুনাইয়া | 

পণ্ডিত রহিল নদীয়া নগরে 
সবাকারে সুখ দিয়া ॥ 

চন্দ্ৰশেখর পশুর CAAA 
বিষয় বিষেতে পীত । 

গৌরাঙ্গ-চরিত পরম অমৃত 
তাহাতে না লয় চিত ॥ 


,পণ্ডিতেরি--পণ্ডিতকে | 
বিষয় বিষেতে প্ৰীত--বিষয্নন্ন়প বিযেই সমধিক প্রীতি, সুতরাং অমৃততুল্য যে 
গৌরাঙ্গচরিত তাহাতে চিত্ত আকৃষ্ট হইতেছে ন| 


১৬ 


বৈষ্ণব পদাবলী 


৯৩ 


নীলাচল পুরে গতায়াত করে 
যত বৈরাগী সন্নাসী। 

তাহা সবাকারে কাদিয়। সুধায় 
যত নবদ্বীপ-বাঁসী ॥ 


তোমরা! কি এক সন্যাসী দেখিয়াছ ? ধ্ৰু। 


শ্রীকৃষ্ণ চৈতন্য যাহার নাম, 
তারে কি ভেটিয়াছ ? 


বয়েস নবীন গলিত কাঞ্চন 
জিনি তনুখানি গোরা | 

হরে কৃষ্ণ নাম বলয়ে সঘনে 
নয়নে গলয়ে ধারা ॥ 

কখন হাসন কখন রোদন 
কখন আছাড় খায়। 

পুলকের BDI শিমুলের কাটা 
এছন সোণার গায় ॥ 

তারা বোলে আহ৷ দেখিয়াছি তাহা 
থাকেন সমুদ্র-কুলে | 

তেহ জগন্নাথ আপনে সাক্ষাৎ 
তারে কে মানুষ বলে ॥ 


১৩। পুলকের ছটা......সোণার গায়- তাহার স্বর্ণমঙ্গে আনন্দজাত রোমাঞ্চ 
( পুলকের ছটা ) শিমুলের কাটার মত দেখাইতেছে। 

উছন--সেইরূপ। ~~ 

তাহা--তীাহাকে | 

তেঁহ--তিনি | 


গোরাঙ্গ-বিষয়ক পদ ১৭ 


যেরূপ যে গুণ যে নাট-কীৰ্ত্তন 
যে প্রেম-বিকার দেখি | 
হেন লয় মনে তাহার চরণে 
সদাই: অন্তরে রাখি ॥ 
গিয়। নীলাচলে ভাগ্যে সে ফলিল 
দেখিনু চরণ তার। 
প্রেমদাস গায় সেই গোর! রায় 
প্রাণ ইহ1 সবাকার ৷ 
১৪ 
নিতাই করিয়া আগে চলিলেন অনুরাগে 
আইলা সবাই শান্তিপুরে | 
মুড়াইছে মাথার কেশ ধরেছে সন্ন্যাসীর বেশ 
দেখিয়া সবার প্রাণ ঝুরে ॥ 
করযোড় করি আগে দাড়াইল| মায়ের আগে 
পড়িলেন wee হৈয়া। 
ছুই হাত তুলি বুকে চুম্ব দিয়! টাদ-মুখে 
কান্দে শচী গলায় ধরিয়া ॥ 
ইহার লাগিয়। যত পড়াইল ভাগবত 
এ Sal কহিব আমি কায়। 
অনাথিনী করি মোরে যাবে বাছা দেশান্তরে 
বিষুপ্রিয়ার কি হইবে উপায় ৷৷ 
নাট-_নৃত্য | 
প্রেম-বিকার-_প্রেমজনিত সাত্বিক বিকার, যথ|---স্বেদ, কম্প অশ্ৰু, পুলক ইত্যাদি । 
ইহ-_এই স্থানের (নবদ্ধীপের )। সবাকার-_-অধিবাসিবৃন্দের | 


১৪। ঝুরে--কানো। পড়াইল--পড়াইলাম। 
ইহার লাগিয়|--ইহারই জন্তু; তুমি অবশেষে সন্ন্যাসী হইয়া আমাকে ত্যাগ 
করিবে এইজনহা। ৰু 

এ ডোর কৌগীন পরি, কি লাগিয়া! দণ্ড ধরি, 
ঘরে ঘরে খাবে ভিক্ষা! মাগি” | 

জীয়ন্ত থাকিতে মায় ইহা নাহি সহা যায় 
কার বোলে হইল বৈরাগী ॥ 

গৌৱরাঙ্গের বৈরাগে ধরণী বিদার মাগে 
আর তাহে শচীর করুণা | 

কহয়ে বল্লভদাস গোরাটাদের বৈরাগ 
ত্ৰিজগতে রহিল ঘোষণা ॥ 


পতিত হেরিয়া কাদে স্থির নাহি বাধে 
করুণ নয়নে চায়। 

নিরুপম হেম জিনি’ উজোর গোৱর|-তনু 
অবনী ঘন পড়ি” যায়। 
গৌরাঙ্গের নিছনি লইয়া মরি। 

ও রূপ-মাধুরী পিরীতি-চাতুরী 
তিল আধ পাসরিতে নারি ॥ 


বিদার মাগেস্বিদরিতে চায়; ফাটিয়া যাইতে চায়! 


১৫। পতিত হেরিয়া কাদে--পতিত ব্যক্তিদিগকে দেখিয়া করুণায় চক্ষু 
অশ্রুসিক্ত Ez 

স্থির নাহি বাধে--তাহাদের দুঃখ দেখিয়! মন অস্থির হইয়| যায়। 

করুণ নয়নে চায়--দকরণ দৃষ্টিতে তাহাদিগকে নিরীক্ষণ করে। 

নিরুপম হেম,..,.,,, যায়--অতুল্য স্বৰ্ণনিন্দিত উজ্জল ( উজোর ) গোরার দেহ 
ঘন ঘন ভূমিতে পড়িয়া যায়। | ও 

নিছনি-_বালাই। 

পিরীতি-চাতুরী--ভাহার প্রেমের বিচিত্র ভাব। 

বরণ-আ শ্রম কিঞ্চন-অকিঞ্চন 
কার কে'ন দোষ নাহি মানে । 

কমলা-শিব-বিহি- PAZ প্ৰেমধন 
দান করায় জগজনে ॥ 

এঁছন সদয় হৃদয় রসময় 
গৌর ভেল পরকাশ। 

প্রেমধনের ধনী কয়ল অবনী 
বঞ্চিত গোবিন্দ দাস ॥ 


৯৬ 


সকল মোহান্ত মেলি সকালে সিনান করি 
আইল! গৌরাঙ্গ দেখিবারে | 

গৌরাঙ্গ গিয়াছে ছাড়ি’ বিষ্ণুপ্রিয়া আছে পড়ি’ 
শচী কান্দে বাহির দুয়ারে ॥ 
শচী কহে, শুন মোর নিতাই গুণমণি। 

কেবা আসি’ দিলে মন্ত কে শিখাইল কোন Ga 
কিবা হৈল কিছুই না জানি ॥ 


বরণ-আশ্রম-্্ৰর্ণাশ্রম ; বর্ণাশ্রমের বিভিন্নত|, এবং ধনী বা দীন দরিদ্র কাহারও 
প্রভেদ বা দোষ গণ্য করে না। 


বিছি--বিধাতা। ছুলহ-স্ষ্ছল ভ। 

কমলা ......,.. জগজনে-_লস্মী শিব ও বিধাতার পক্ষেও যে প্রেম দুৰ্ল্লভ, তাহ! 
° | জগজ্জনকে বিতরণ BCA | কয়ল--করিল। 
প্রেমধনের.........গোবিন্দ দাস--সমস্ত পৃথিবীবাসীকে প্ৰেমধনের ধনী করিলেন 


কেবল গোবিন্দ দাঁদ বঞ্চিত রহিল । 

গৃহমাবে৷ শুয়েছিনু ভালমন্দ না জানিনু 
কিবা করে’ গেল রে ছাড়িয়। । 

কেব| নিঠরাই কৈল পাথারে ভাসাঞা গেল 
রহিব কাহার মুখ চাহিয়া ॥ 

বাসুদেব ঘোষে ভাষা শচীর এমন দশ৷ 
মরা হেন রহিল পড়িয়া ৷ 

শিরে করাঘাত মারি ঈশানে দেখায় ঠারি’ 


গোর! গেল নদীয়া ছাড়িয়৷ ॥ 


৭ 


আজিকার স্বপনের কথা শুনলে মালিনী সই 
নিমাই আসিয়াছিল ঘরে। 

আঙ্গিনাতে দাঁড়াইয়া! গৃহপানে নেহারিয়া 
মা বলিয়া ডাকিল আমারে | 

ঘরেতে শুইয়াছিলাম অচেতনে বাহির হৈলাম 
নিমাইয়ের গলার সাড়া পায়্যা । 

আমার চরণের ধূলি নিল নিমাই শিরে তুলি 
পুন কাদে গলাটি ধরিয়া ॥ 


১৬। কিবা করে’ গেল রে ছাড়িয়া--কেমন করিয়! ছাড়িয়া গেল, তাহার কিছুই 
জানি না। 
কেবা নিঠুরাই......পাথারে ভাসাঞা- কে আমারে পাথারে (সমুদ্রে, অকুলে ) 
ভাসাইয়া নিঠুরাই ( নিঠুর ব্যবহার, 
নিষ্টুরত| ) করিয়া গেল। 
শিরে করাঘাত......... ছাঁড়িয়--বিশ্বস্ত ভৃত্য ঈশান নিজের fica আঘাত করিয়া 
ইঙ্গিতে (ঠারি ) সকলকে দেখাইলেন-_গোৌরাজ 
নদীয়! ছাড়িয়। গিয়াছেন। 


ঠ 
১৭। যে শ্রীবাঁদ মহাপ্রভুর নিতান্ত অন্তর অন্ুচর ছিলেন, এবং যাহার আঙিনায় 
মহাপ্রভু প্রতি রাত্রে নৃত্য ও কীৰ্ত্তন করিতেন, মালিনী সেই শ্রীবাসের জী ও 

তোমার প্ৰেমের বশে ফিরি আমি দেশে দেশে 
রহিতে নারিলাম নীলাচলে । 

তোমারে দেখিবার তরে আসিলাম নৈগ্ভাপুরে 
কাঁদিতে কাঁদিতে ইহা বলে | 

আইস মোর বাছ! বলি হিয়ার মাঝারে তুলি 
হেনকালে নিদ্রাভঙ্গ হৈল ৷ 

পুন না দেখিয়া তারে পরাণ কেমন করে 
কাঁদিয়া রজনী পোহাইল ॥ 

সেই হ'তে প্রাণ কাদে হিয়! faa নাহি বাঁধে 
কি করিব কহগে! উপায়। 

বাস্থদেব ঘোষে কয় গৌরাঙ্গ তোমারি হয় 
নহিলে কি দেখা পাও তায় ॥ 


৯০ 


হেদে গো মালিনি সই অদ্বৈত-মন্দিরে চল যাই । 
নিমাঞি আইল তাহা কহিল নিতাই ॥ 

সে চাচর কেশ-হীন কেমনে দেখিব। 
দণ্ড-কমণ্ডলু দেখি” পরাণ ত্যজিব ॥ 

এত বলি’ শচীমাতা৷ কাতর হইয়া । 

শান্তিপুর মুখে ধায় নিমাই বলিয়৷ ॥ 

ধাইল নদীয়ার লোক গৌরাঙ্গ দেখিতে | 
দুঃখিত বল্লভ যায় কান্দিতে কান্দিতে ॥ 


শচীদেবীর অত্যন্ত অন্তরঙ্গ বন্ধু ছলেন। এখানে বলা আবশ্তাক যে শ্রীবাস চৈতন্তদেব 
হইতে বয়সে অনেক বড় ছিলেন | 
১৮। শ্রীগৌরাঙ্গ সন্যাস গ্রহণ করিয়া শান্তিপুরে অদ্বৈত গোস্বামীর ভবনে 
আপিয়াছেন, নিতাই সেই সংবাদ লইয়। নবদ্বীপে আসিলে শচীমাতা বলিতেছেন। 
চাচর-- কুঞ্চিত । বল্লভ--কবির নাম। 


২২ বৈষ্ণব পদাবলী 

ধর ধর রে'নিতাই আমার গৌরে ধর। 

আছাড় সময়ে অনুজ বলিয়| 
বারেক করুণা কর ॥ 

আচার্য্য গোসাঞি দেখিহ নিতাই 
আমার আখির Stay | 

না জানি কি খেনে নাচিতে কীৰ্ত্তনে 
প্রাণে হইব হারা | 

শুনহ Sas, কৈরাছে সন্ন্যাস 
ভূমিতলে গড়ি’ যায়। 

সোণার বরণ ননীর পুতলী 
ব্যথা না লাগয়ে গায় ॥ 

শুন ভক্তগণ রাখহ কীর্তন 
হইল অধিক নিশা | 

কহয়ে মুরারি শুন গৌরহরি 
দেখহ মায়ের দশা ॥ 


১৯1 আছাঁড়......... কর-_-যখন আছাড় খাইয়া! পড়িবে তখন কঠিন মাটীতে 
কোমল অঙ্গে আঘাত লাগে এই জন্ত ইহাকে ধরিও ) 
নিজ কনিষ্ঠ ভাই বলিয়া এইটুকু দয়া করিও | 

শুন ভক্তগণ......... নিশা--শচীদেবী কাহাকেও বলিতেছেন আমার নিমাই 
ফেম আছাড় খাইয়া মাটিতে আঘাত ন! পায়-_তাহাকে 
কীৰ্ত্তন সময়ে দেখিও। কাহাকেও বলিতেছেন দেখ দেখ 
নিমাই সোনার পুতলীর মত মাটীতে গড়াগড়ি যাইতেছে 
এবং কাহাকেও বলিতেছেন রাত্রি অধিক হইয়াছে--এখন 
কীৰ্ত্তন থামাইয়া দাও। 

মহা প্রভু যখন সন্ন্যাসের পর শাস্তিপুরে অদ্বৈত-গৃহে ফিরিয়া আসিয়াছিলেন, তখন 

শচীদেবীর সহিত Stata সাক্ষাৎ হয়। সেই সময় চৈতন্তদেবের উদ্দাম নৃত্য দেখিয়া 
শচীদেবী এই সকল উক্তি করিতেছেন | 

ae 
Ce 


হেদে রে নদীয়াবাসী কার মুখ ots | 

বাহু পসারিয়া গোরাচান্দেরে ফিরাও ॥ 
তো’সবারে কে আর করিবে নিজ কোরে। 
কে যাচিয়া দিবে প্রেম দেখিয়! কাতরে ॥ 
কি শেল হিয়ায় হায় কি শেল হিয়ায়। 
নয়ান পুত্তলী নবদ্বীপ ছাড়ি” যায় ॥ 

আর না যাইব মোরা গৌরাঙ্গের পাশ। 
আর al করিব মোর! কীর্তন-বিলাস ॥ 
কাদয়ে ভকতগণ বুক বিদারিয়া | 

পাষাণ গোবিন্দ ঘোষ না যায় মরিয়া ॥ 


২১ 


গোরাগুণে প্রাণ কাদে কি বুদ্ধি করিব। 
গৌরাঙ্গ গুণের নিধি কোথা গেলে পাব ৷৷ 
কে আর করিবে দয়া পতিত দেখিয়া | 
দুৰ্ল্লভ হরির নাম কে দিবে যাচিয়| | 


২*। পসারিয়া--প্রদাঁরিত করিয়!। 

তো’সবারে--তোমাদিগের সকলকে | 

কোরে--কোলে। 

কাতরে-_-কাতর ব্যক্তিকে | 

নয়ান-_নয়ন, পদকর্তার1 সকলেই সংস্কতে কৃতী ছিলেন, কিন্তু তথাপি তাহারা 
ইচ্ছা করিয়! শব্দের খাটি বাঙ্গাল| রূপ রক্ষা করিয়াছেন। way 
তাহার! নয়ন না লিখিয়া ‘নয়ান’, লাবণ্য না লিখিয়া ‘লাবণী’ প্রভৃতি 
ভাবের শ্রুতি-মধুর শব্ধ গুলি রক্ষা করিয়াছেন। 

বিলাদ- আনন্ব। ৷ 


২৪ 


বৈষ্ণব পদাবলী 


অকিঞ্চন দেখি coal উঠিবে কান্দিয়া | 
গোর! বিনু শূন্য হৈল সকল নদীয়| ৷ 
বাস্থদ্দেব ঘোষ কান্দে গুণ সোডরিয়া | 
কেমনে রহিবে প্রাণ গোর! ন! দেখিয়! ৷ 


২১। অকিঞ্চন- ক্ষুদ্র, পতিত, নগণ্য ব্যক্তি | 


বিন্থ-_বিনা। 


সোডরিয়া--শম্মরণ করিয়া | 


Satay 


প্ৰাৰ্থন৷ 


> 

মাধব, বহুত মিনতি করি তোয়। 

দেই তুলসী তিল এ দেহ সমৰ্পিলু 
দয়া SY ন ছোড়বি মোয়। 

গণইতে দোষ গুণ-লেশ ন| পাওবি 
যব, তুহু করবি বিচার। 

তুহু জগন্নাথ জগতে কহায়সি 
জগ বাহির নহি মুঞি ছার ॥ 

>| দেই-দিয়|।। জন্--যেন। 


দেই তুলপী......মোয়--তিল-তুলপী দ্বারা কোন জিনিষ দান করিলে তাহা আর 
ফিরাইয়া লইবার উপায় থাকে না-_-মামার এই দেহ 
তোমাকে তিল-তুলসী দিয়া সমর্পণ করিতেছি ; অর্থাৎ 
এই দেহের উপর আমার দাবী একেবারে ত্যাগ করিলাম | 
তুমি ইহাকে যে ভাবে চালাইবে, ইহা সেই ভাবেই 
চলিবে । তোমারই মন্দিরের পথে আমার প! চলিবে, 
তোমার tice আমার চক্ষু চাহিয়া থাকিবে, তোমারই 
নাম আমার জিহ্ব| জপ করিবে__ইত্যাদ্দি। চণ্ডীদাসেও 
ঠিক এইরূপ আছে, যথা__"আমি কানু অনুরাগে এ দেহ 
সপিনু, তিল তুলসী দিয়া ৷” 
গণইতে......বিচার-_যখন তুমি আমার দোষগুণের বিচার করিবে, তখন দোষ 
গণিতে যাইয়া--গুণলেশ আমার মধ্যে পাইবে না । 
তুহু জগন্নাথ......কহায়সি__তুমি জগতের নাথ বলিয়! ঘোষণা করিতেছ। আমার 
কেবল ভরসা এই যে তোমাকে জগতের নাথ বলে; 
আমি অতি অপরাধী হইলেও তোমারই জগতে 
বাস করিতেছি, অতএব একদিন আমাকে উদ্ধার 
করিতেই হইবে । * 


বৈষ্ণৰ পদাবলী 


কিয়ে মানুষ পশু পাখী কিয়ে জনমিয়ে 
অথব| কীট পতঙ্গ | 

করম-বিপাকে গতাগতি পুন পুন 
মতি রহু তুয়া পরসঙ্গ ॥ 

ভনয়ে বিদ্যাপতি অতিশয় কাতর 
তরইতে ইহ ভবসিন্ধু ৷ 

তুয়া পদপল্লব করি অবলম্বন 


তিল এক দেহ দীনবন্ধু ॥ 


২ 


যতনে যতেক ধন পাপে বাটায়লি 
মিলি পরিজনে যায়। 

মরণক বেরি হেরি' কোই ন পুছত 
করম সঙ্গে চলি’ যায় ॥ 


কিয়ে--কিবা । করম-কর্ম্ম । পরসঙ্গ-_প্ৰসঙ্গে। & 

কিয়ে মানুষ......পরসঙ্গ--কর্ম-ফলবশতঃ কি মনুষ্য, কি পশু অথবা কীট-পতঙ্গ 
যেরূপ জন্মই না কেন আমি গ্রহণ করি-_জীবনযাত্রার 
এই যাতায়াত-কালে-_-সকল জন্মেই যেন তোমার 
প্রসঙ্গে আমার মতি থাকে | 

তরইতে--ত্ৰাণ পাইতে । ইহ--এই। 

পদপল্লব-_-অপেক্ষ| পদপলব ( প্লব_-ভেল! ) অধিকতর সঙ্গত মনে হয়। 

তিল এক-_-এক তিলের অর্থাৎ কিয়ৎক্ষণের জন্য | 


২। বাটায়লি--বণ্টন করিলাম । পাঠাস্তর--বটোরলে |= সঞ্চয় করিলাম । 
যতনে......বাটায়লি--অতি যত্নে যে সকল ধন পাঁপকাধ্যে বণ্টন করিয়া দিলাম, 
অর্থাৎ তোমার সেবায় al দিয়া যাহা নানা অনুঙ্গনে 
ব্যয় করিলাম, তাহা পরিজনেরাঁই ভোগ করিল। 
বেরি-_-বেলায়। 


প্রার্থনা ২৯ 


এ হরি ! বন্দো SN পদ-নায়। 

তুয়া পদ পরিহরি’ পাপ-পয়োনিধি 
পার হ'ব কোন উপায় ॥ 

যাবত জনম হাম তুয়া পদ না সেবলু 
কুসঙ্গে রহিলু সদা মেলি’ । 

অমৃত তেজি’ কিয়ে হলাহল পিয়লু 
সম্পদে বিপদহি ভেলি ॥ 

ভনই বিদ্যাপতি হেন মনে গণি 
কহিলে কি বাঢ়ব কাজে | 

সাঁঝক বেরি সেবা কোন মাগই 
হেরইতে SM পায় লাজে। 

তাতল সৈকতে বারিবিন্দু সম 
স্ৃত-মিত-রমণী-সমাজে । 


বন্দো--বন্দনা করি । পাঠান্তর--বন্ধ-আঁবন্ধ। 

যাবত জনম--জন্ম হইতে এতকাল। 

সম্পদে......ভেলি-_সম্পদে বিপদ হইল; কারণ সম্পদ্‌ না হইলে হয়ত তোমাকে 

ভাবিতাম। 

কহিলে......কাজে-_-এখন মুখের কথায় কি ফল হইবে? 

সাঝক বেরি......মাগই-_সন্ধ্যাঁবেলাঁয় কে সেবা অর্থাৎ ভিক্ষা মাগে? 

হেরইতে......লাজে--মামাকে শেষ সময়ে তোমার করুণা ভিক্ষা করিতে দেখিয়! 

হয়ত তোমারই লজ্জা হইতেছে | 

৩। তাতল--উত্তপ্ত। দৈকতে-_বালুতে। 

সুত-মিত-রমণী-সমাজে--পুল্র, মিত্র ও জীলোকের সমাজে | 
* উত্তপ্ত বালুকা-রাশিতে এক বিন্দু জল পড়িলে যেমন তাহ। নিমেষে নিঃশেষে 
শুধিরা লয়, সেইরূপ পুভ্র-মিব্র-রমী-পরিবৃত সংসার আমার মন একেবারে আত্মসাৎ 
করিয়! ফেলিয়াছে, অর্থাৎ তোমায় যে ভজিব এমন aay মতিও অবশিষ্ট রাখে নাই। 


৩০ 


বৈষ্ণব পদাবলী 


তোহে বিসরি’ মন তাহে সমৰ্পিলু 
অব TH হব কোন কাজে ॥ 


মাধব, মঝু পরিণাম নিরাশ৷। 
SS জগ-তারণ, দীন-দয়াময়, 
অতয়ে তোহারি বিশোয়াসা ॥ 


আধ জনম হাম নিন্দে গোডায়লু, 
জর! শিশু কতদিন গেল! | 

নিধুবনে রমণী- রসরঙ্গে মাতিলু', 
CONS ভজব কোন বেলা ॥ 


কত চতুরানন, মরি মরি যাওত 
ন তুয়া আদি অবসান | 

core জনমি’ পুন, তোহে সমাঁওত, 
সাগর-লহরী সমান৷ ॥ 


তোহে--তোমাকে ।  বিসরি'-_বিস্থৃত হইয়া। 

তাহে--তাহাদিগকে | 

অব মবু......কাজে--এখন আমার কর্তব্য কি? 

তুহু ......বিশোয়াস|--তুমি জগত্্রাত' দীনের প্রতি দয়াশীল, এই gaz 
তোমার উপর বিশ্বাস ( বিশোয়াসা ) রাখিতেছি-_যেহেতু 
আমি জগতের একজন ও অতি দীন। অন্তত্র বিদ্ভাপতি 
বলিতেছেন, “জগ বাহির নহি মুঞি ছাঁর”--তুমি জগৎকে 
রক্ষা করিতেছ, আমি তো জগৎ ছাড়া নহি। 

আধ জনম-__অর্ধজন্ম। নিন নিদ্রায়। জরা--বার্ধক্য 

আধ জনম... ..গেলা--জীবনের অর্ধেক কাল নিদ্রায় অতিবাহিত করিলাম; তার 

পরে শৈশব এবং বার্ধক্যেও অনেক সময় কাটিল। 
চতুরানন--ব্ৰহ্মা, এক এক ব্রহ্মার পরমায়ু যুগ-যুগব্যাপী, এরূপ বহু ব্ৰহ্ম৷ মন্তিয়। 
যাইতেছেন। 
তুয়া_তোমার। সমাুত-_ প্রবেশ করে, লীন হইয়া যায়। 


প্রার্থনা ৩১ 


waa বিষ্ভাপতি, শেষ শমন-ভয় 
gal fay গতি নাহি আরা ৷ 
আদি-অনাদিক- নাথ কহায়সি, 


অব তারণ-ভার তোহারা ॥ 


৪ 

ভজহু রে মন নন্দ-নন্দন- 
অভয়-চরণারবিন্দ ca | 

দুলহ মানুষ- জনম সংসঙ্গে 
তরহ এ SAAR রে॥ 

শীত-আতপ বাত-বরিখ 
এ দিন-যামিনী জাগি’ রে। 

বিফলে সেবিনু FAY GaGa 


চপল সুখলব লাগি’ ৱি ৷ 


আঁদি...... তোহারা- তুমি আদি ও অনাদির নাথ বলিয়া লোকে ঘোষণা 
করিতেছ-_-এখন (অব) তারণের (ত্রাণ করিবার ) ভার 
তোমার ( তোহার! )। 


8) অভয়-চত্ণারবিন্দ রে--ষে পাদপদ্ম আশ্রয় করিলে মানুষ নিৰ্ভয় হয়। 

দুলহ-- দুৰ্লভ । আতপ-_গ্রীষ্মকাল। বাত--ঝঞ্ধী। বরিখ-_বর্ষা। 

কৃপণ ছুরজন-_ছষ্ট এবং ক্ৃপণদিগকে ( যাহাদিগকে অনেক তোষামোদ করিলে 
এবং ভালবাস! দিলেও অতি নিষ্ঠুর ও কৃপণের মত ব্যবহার করে-- 
প্রতিদানে SSS হয়। ) 

চপল-_-চঞ্চল, ক্ষণস্থায়ী | 

নুখলব-_-স্খলেশ। ক্ষণস্থায়ী স্ুখলেশের জন্তু তাহাদের সেবা করিলাম । 


৩২ 


বৈষ্ণব পদাবলী 


এ ধন-যৌবন পুঁজ-পরিজন 
ইথে কি আছে পরতীত রে। 

'কমলদল-জল জীবন টলমল 
ভজহু হরিপদ নিত রে ॥ 


শ্রবণ কীর্তন স্মরণ বন্দন 
পাদ-সেবন দাসী রে। 

পুজন ধেয়ান আত্ম-নিবেদন 
গোবিন্দদাস অভিলাষী রে ॥ 


G 


হৃদি-বৃন্দাবনে বাস 

যদি কর কমলাপতি। 
ওহে ভক্ত-প্রিয় আমার 

ভক্তি হবে রাধা-সতী ॥ 
মুক্তি-কামনা আমারি, 
হবে বুন্দা গোপনারী | 
দেহ হবে নন্দের পুরী, 

স্নেহ হবে মা যশোমতী ॥ 
আমায় ধর ধর জনাৰ্দন, 
পাঁপভার গোবদ্ধন। 
কামাদি ছয় কংস-চরে 

ধ্বংস কর সম্প্রতি ॥ 


পরতীত-- প্রত্যয়, বিশ্বাস | 


কমলদল-জল জীবন টলমল--পদ্মদলস্থ জলবিন্দুবৎ এই জীবন টল্টল্‌ করিতেছে! 
পাদ-দেবন দাসী- শ্রীকৃষ্ণের পদসেবার দাপী। ( কবি নয় প্রকার ভক্তি-লক্ষণের, 


কথা বলিতেছেন। ) 


প্রার্থনা ৩৩ 


বাজায়ে কৃপা-বাঁশরী, 
মন-ধেনুকে বশ করি, 
তিষ্ঠ সদা! হৃদি-গোষ্ঠে 
পুরাও ইষ্ট এই মিনতি ॥ 


আমার প্রেমরূপ যমুনা কুলে, 
আশা-বংশীবট মুলে, 
সদয় ভাবে স্বদাস ভেবে 

সতত কর বসতি ॥ 


যদি বল রাখাল-প্ররেমে, 
বন্দী আছি ব্রজধামে, 
জ্ঞান-হীন রাখাল তোমার 
দাস হবে হে দাশরথি ॥ 


» 


সাধুসঙ্গ কর ভাল CVA | 
এ ভব তরিয়া যাবে মহানন্দ স্থখ পাবে 
নিতাই-চৈতন্য-গুণ গাঁঞা ॥ 


৫। তিষ্ঠ সদা হৃদি-গোষ্ঠে--এই হৃদয়রূপ গোষ্ঠে সৰ্ব্বদা অধিষ্ঠান কর। 

পূরাও ইষ্ট--আমার অভীষ্ট পূৰ্ণ কর। 

স্বদাস ভেবে-_- তোমার নিজ সেবক ভাবিয়া | 

যদি বল......দাশরথি-_যদি তুমি বল যে তুমি রাখাল-প্রেমে বন্দী হইয়া ব্ৰজে 
আছ--মার কোথাও যাইতে পারিবে না, তবে এই 
দাশরথিকেও তোমার একজন অজ্ঞান রাখাল বালক বলিয়া 
মনে করিও | ৬ 


৩৪ 


বৈষ্ণব পদাবলী 


চৌরাশি লক্ষ জন্ম ভ্রমণ করিয়া শ্রম 
ভালই gas দেহ পাঞা৷ । 

মহতের দায় দিয়| ভক্তি পথে না চলিয়া 
জন্ম যায় অকারণে বৈয়া ॥ 

মালা মুদ্রা করি বেশ ভজনের নাহি লেশ 
ফিরি আমি লোক দেখাইয়া! | 

মাখালের ফল দেখিতে স্থন্দর ভাল 
ভাঙ্গিলে সে দেয় ফেলাইয়! ॥ 

চন্দন-তরুর কাছে যত বৃক্ষ লতা আছে 
আত্ম-সম করে বায়ু দিয়া | 

হেন সাধু-সঙ্গ সার নাই বলরাম ছার 
ভবকুপে রহিলাম পড়িয়া ॥ 


শপ ৩ ৩, পপ আপ পাস পলিসি 


৬। মহতের দায় দিয়া--নিজেকে মহৎ বলিয়া বাহৃতঃ প্রচার করিয়া | 
ভাঙ্গিলে সে দেয় ফেলাইয়৷|--ষে ব্যক্তি ভাঙ্গিয়| দেখে সে ফেলিয়| দেয়। মাকালের 
ফল দেখিতে অতি সুন্দর (ও ভাল ) | 
চন্দন......বায়ু দিয়া-চন্দন-তক্লর নিকট অপরাপর যে সকল তরুলত! থাকে, 
তাহাদিগকে চন্দন-তরু নিজের গায়ের সুগন্ধ বাতাস fart 
নিজের মতন ( আত্মসম ) করিয়। লয়। সাধু-সঙ্গেও এই 
রূপ ফল *হয় | 


Scses লশ্ৰাল্যল্নীন্ীল। 


বাল্যলীল৷ ও কালিয়দমন 


> 


নাচত মোহন নন্দদুলাল | 

রঙ্গিম চরণে মঞ্জীর ঘন 
বাজত কিঙ্কিণী তাহি রসাল ॥ 

স্থল-পঙ্কজ-দল জিনিয়া চরণতল 
অরুণ-কিরণ কিয়ে আভ৷ | 

তাহার উপরে নখ- চান্দ সুশোভিত 
হেরইতে জগ-মন-লোভ। ॥ 

মণি-আভরণ কত অঙ্গহি ঝবলকত 
নাসায় মুকুতা কিবা দোলে | 

মা মা মা বলি চান্দ-বদন তুলি 
নবীন কোকিল যেন বোলে ॥ 


২ 


দুবানহু পসারি আগে যায় নন্দরাণী। 
ধরিতে ধরিতে ধরা না দেয় নীলমণি ॥ 
গৃহে পড়ি গড়ি যায় দধি নবনীত। 
কোপ-নয়নে রাণী চাহে চারিভিত ॥ 


১। তাহি-_তাহাতে। রসাল-_রসযুক্ত, ম্ধুর | কিয়ে-_কিবা। 
হেরইতে-_-দেখিতে | জগ-মন-লোভা-_-জগজ্জনের মনোমুগ্ধকর | 


বৈষ্ণব পদাবলী 


হেদে রে নবনী-চোরা বলি পাছে ধায়। 
এ-ঘর ও-ঘর করি গোপাল লুকায় ৷ 

নড়ি হাতে নন্দরাণী যায় খেদাড়িয়। । 
অখিল ভুবনপতি যায় পলাইয়। ॥ 

এ তিন ভুবনে যারে ভয় দিতে নারে I 

সে হরি পালাঞ৷ যায় জননীর ভরে ॥ 

রাণীর কোল হইতে গোপাল গেল পলাইয়া। 
আকুল হইল! রাণী গোপালে না দেখিয়া ॥ 
ঘরে ঘরে উকটিল সকল গোকুল । 

তোম! ন| দেখিয়া প্রাণ হইল! আকুল ॥ 
কার ঘরে আছে গোপাল বলে ডাক দিয়া | 
তোমার মায়ের প্রাণ যায় বিদরিয়া ॥ 
Rata ডাকিয়া বলে কানাই আমার ঘরে। 
সভাকার প্রাণ গোপাল লুকাল্য মায়ের ডরে ॥ 
ঘনরাম দাসে কহে থির কর মন। 

প্রেমের অধীন গোপাল পাবে দরশন ॥ 


৩ 


আওত মীদামচন্দ্ৰ ররল্িয়| পাগড়ী মাথে | 
স্তোক-কৃষ্ণ অংশুমান্‌ দাম বসুদাম সাথে ॥ 


২। নবনী-নবনীত।  খেদাড়িয়া__তাড়াইয়া। পালাঞা--পালাইয়! । 
উকটিল-_খুঁজিল। একটি পদে আছে-_ 

"একদিন ননী খাইয়া ছিলাম লুকাইয়া। 

মরিতে ছিলেন মা আমায় না দেখিয়! ॥* 
সভাকার--সবাকার, সকলের | 


৩। রঙিয়া--বুলিন। 


বাল্যলীলা ও কালিয়দমন 


কটি কাছনি বঙ্কিম ধটি বেণুবর বাম কীখে। 

জিতি gaa, গতি মন্থর, Stan Stan বলি ডাকে ॥ 
গো-ছান্দন ডোরি কান্ধহি শোভে কাণে কুণগুল-খেল| | 
গলে লম্বিত Galata ভূজে অঙ্গদ বালা ॥ 

স্কুট চম্পক-দল-নিন্দিত উজ্জ্বল তনু শোভা | 
পদ-পঙ্কজে নুপুর বাজে শেখর মনোলোভা । 


শু 


আগে৷ মা আজি আমি চরাব বাছুর ৷ 


পরাইয়৷ দেহ ধড়। মন্ত্র পড়ি বান্ধ চূড়া 
চরণেতে পরাহ নুপুর ॥ 

অলকা তিলক ভালে বনমাল! দেহ গলে 
শিঙ্গা-বেত্র-বেণু দেহ হাতে। 

Sata স্থুদাম দাম স্থবলাদি বলরাম 
সভাই দাড়াঞা রাজপথে ॥ 

বিশাল অৰ্জ্জুন জান Sah Beary 
সাজিয়| সভাই গোষ্ঠে যায়। 

গোপালের কথ| শুনি সজল নয়নে রাণী 


অচেতনে ধরণী লোটায় ॥ 


কটি কাছনি......ধটি--কটি বেড়িয়া মালকৌচা বস্কিমভাবে পরা | 
কীখে--কক্ষে | 

জিতি--জয় করিয়া | 

গো-ছান্দন......কান্ধহি--স্কন্ধে গরু বীধিবার দড়ি। 

*8। ভালে--কপালে। 

দাড়াঞা--দীড়াইয়| ( অপেক্ষা করিতেছে ) | 

বিশ্সল...... ংগুমান্_সখাদের নাম। 


Sea 


বৈষ্ণব পদাবলী 


চঞ্চল বাছুর সনে কেমনে ধাইবে বনে 
কোমল দুখানি রাঙ্গা পায়। 
বিপ্রদাস ঘোষে বলে এ বয়সে গোষ্ঠে গেলে 


প্রাণ কি ধরিতে পারে মায় ॥ 


G 


কি করিব ওরে Anta করিব আমি কি। 
চূড়া বান্ধি ধড়া পরি বসি রয়্যাছি ॥ 

মায়ে না বলিয়| আমি যদি যাই গোঠে। 
মরিবে আমার মা পড়িবে সঙ্কটে ॥ 
একদিন ননী খাইয়া ছিলাম লুকায়্যা ৷ 
মরিতে ছিলেন মা আমায় না দেখিয়া ॥ 


জানিরে তোর মায়ের প্রেম AS ভালবাসে । 
সামান্য ননীর তরে বান্ধ্যাছিল গাছে ॥ 

যমল অজ্জুন যখন চাপ্যাছিল গায় । 

তখন তোর ম| নন্দরাণী আছিল কোথায় ॥ 


৬ 


গোঠে যাব মা গো, গোঠে আমি যাব। 
শ্রীদাম সুদাম সঙ্গে বাছুরী চরাব ॥ 

চুড়া বান্ধি দে গো মা, মুরলী দে মোর হাতে | 
আমার লাগিয়া শ্রীদাম দাড়াঞ| রাজপথে ॥ 
পীত ধড়া দে গো মা) গলায় দেহ মাল৷ | 

মনে পড়ি গেল মোর SUTRA তলা ॥ 


৫ । “জানিরে তোর’ ইতণাদি-_-পদগুপি শ্রীদামের উক্তি | 


বাল্যলীল| ও কালিয়দমন ৪১ 


শুনিয়া গোপালের কথ! মাতা যশোমতী। 
সাজায় বিবিধ বেশে মনের আরতি ॥ 
অঙ্গে বিভূষিত কৈল রতন-ভৃষণ। 
কটিতে fateh ধটি পীত বসন ॥ 

fea সাজাইল রূপ ত্ৰিভুবন fafa | 
পুষ্প eal শিখিপুচ্ছ চূড়ার টালনি ॥ 
চরণে নুপুর দিল তিলক কপালে | 
চন্দনে চর্চিত অঙ্গ রতুহার গলে ॥ 
বলরাম দাসে কয় সাজাইয়া রাণী। 
নেহারে গোপাল-মুখ কাতর পরাণি ॥ 


৭ 


গোপালে সাজাইতে নন্দরাণী ন! পারিল। 
যতনে কানাইর চূড়া বলাই বান্ধিল ॥ 
অঙ্গদ বলয় হার শোভিয়াছে ভাল | 
শ্রবণে কুণ্ডল দে।লে গলে গুঞ্জামাল ॥ 

পীত ধড়। অটিয়া পরায় কটিতটে । 

বেত্র মুরলী হাতে শিঙ্গা দোলে পিঠে । 
ললাটে তিলক দিল শ্রীদাম আসিয়া । 
নূপুর পরায় রাঙ্গা চরণ হেরিয়া ॥ 


৬। মনের আরতি-_মনের ইচ্ছা ও আগ্রহান্ুসারে ! 

ধটি-_ধড়া, ধুতি | 

টালনি--ভঙ্গী । 

কাতর পরাণি--বিদায়ের সময় উপস্থিত হওয়াতে রাণী কাতর হইলেন। 

৭। নন্দরাণী না পারিল--বনে বিদায় দিবার সাজ-সজ্জা পরাইতে মায়ের মনে 
বিষম কষ্ট হইল, এজন্য তিগ্নি পারিলেন ন৷। 


৪১“ বৈষ্ণব পদাবলী 


বলরাম দাসে বোলে কান্দিতে কান্দিতে। 
অমনি রহিল রাণী বদন হেরিতে ॥ 


৮ 

শ্রীদাম সুদাম দাম শুন ওরে বলরাম 
মিনতি করি যে তো ASICS | 

বন কত অতিদুর নব তৃণ কুশাঙ্কুর 
গোপাল লৈয়া তুমি না যাইহ দুরে ॥ 

সখাগণ আগে পাছে গোপাল করিয়া মাঝে 
ধীরে ধীরে করিহ গমন । 

নব তৃণাঙ্কুর আগে রাঙ্গা পায় যদি লাগে 


প্রবোধ না মানে মায়ের মন ॥ 

নিকটে গোধন রেখো মা! বলে শিঙ্গাতে ডেকো 
ঘরে থাকি শুনি যেন রব। 

বিহি Can গোপ জাতি গোধন পালন বৃত্তি 
তেঞি বনে পাঠাইয়। দিব ৷ 


বলরাম দাসের বাণী শুন ওগো নন্দরাণী 
মনে কিছু না ভাবিহ ভয়। 
চরণের বাধা লৈয়া! দিব আমরা যোগাইয়া 


তোমার আগে কহিনু নিশ্চয় ॥ 


অমনি......হেরিতে-_সাজ-সজ্জ! হইয়া গেলে তখনই রাণী কানুর মুখখানি 
দেখিতে লাগিলেন | 


৮। সভারে--সবাকারে, সকলকে | 

আগে__অগ্রভাগে। বিহি--বিধাত৷। cofa—cat aa 

বাধা-__পাছৃক1, AGT পদকর্তা রাখালের ভাবে ভাবিত হইয়া বলিতেছেম, 
আমর! পথে তোমার গোপালের পাকা যোগাইয়! দিব; তাহার 
পায়ে কুশাস্কুরটিও ধি ধিবে না। 


বাল্যলীল| ও কালিয়দমন ৪৩ 
> 


সকালে আসিহ গোপাল ধেনুগণ লৈয়| | 
অভাগিনী রইল তোমার চাদমুখ otal | 
থাকিহ শ্রীদামের সঙ্গে চরাইহ বাছুরী। 
জোরে শিঙ্গা রব দিও পরাণে না মরি ॥ 
এ ক্ষীর নবনী এই খেতে তোরে দিনু। 
তুমি যাবে দূর বনে আমি ভাবি মেনু ॥ 


আমার শপতি লাগে al ধাইও ধেনুর আগে 
পরাণের পরাণ নীলমণি । 

নিকটে রাখিহ ধেনু বাজাইও মোহন বেণু 
ঘরে বসি আমি যেন শুনি ॥ 


বলাই ধাইবে আগে আর শিশু বাম ভাগে 
শ্রীদাম gata সব পাছে। 

তুমি তার মাঝে ধাইও সঙ্গ ছাড়| না হইও 
মাঠে বড় রিপু-ভয় আছে ॥ 


৯। চাঞা--চাহিয়া | 

জোরে......মরি--উচ্চৈঃস্বরে শিঙ্গা বাজাইও, যেন সেই শব্দ আমরা এখান 
হইতে শুনিতে পাই; সেই শিঙ্গারব শুনিলে আমার প্রাণ 
থাকিবে, অন্যথা প্রাণ-বিয়োগ হইবে। 

* মৈশ্থ-__মরিলাম। 


১৭ ৷ শপতি-_-শপথ, দিব্য। ব্লিপু:ভয়--শত্ৰর ভয় | 

ক্ষুধা পেলে চাঞা খাইও পথ পানে চাহি যাইও 
অতিশয় তৃণাঙ্কুর পথে । 

কারু বোলে বড় ধেনু ফিরাইতে a যাইও কানু 
হাত তুলি দেহ মোর মাথে ৷৷ 

থাকিহ তরুর ছায় মিনতি করিছে মায় 
রবি যেন না লাগয়ে গায় । 

যাদবেন্দ্ৰে সঙ্গে লইও বাধ| পানই হাতে থুইও 


বুঝিয়া যোগাবে রাঙ্গা পায় ॥ 


৯৯ 


গোপাল নাকি যাবে দূর ACA 
তবে আমি না জীব পরাণে ॥ 


দধি-মস্থন-কালে সম্মুখে বসিয়| খেলে 
আঙিনার বাহির নাহি করি | 
আঙ্গিনার বাহির হৈয়া! যদি কভু খেলে যাঞা| 
তবে প্রাণ ধরিতে না পারি। 


চাহি--ভাল করিয়া লক্ষ্য করিয়| | 

কার......বড় ধেনু-_কাহারও কথায় বড় গরুগুলি চরাইতে যাইও না | 

হাত......মাথে__আমার মাথায় হাত তুলিয়া এ সকল কথা দিব্য করিয়া বল। 

afa—cata | 

বাধা পানই--পাহুক| ; ‘পানই’ শব্দ উপানৎ হইতে আসিয়া, থাকিবে। 
উপানতৎ--জুতা৷ | 


১১। না জীব পরাণে--তভাহা হইলে আমি প্রাণে বীচিব না । 


বাল্যলীল৷ ও কালিয়দমন 8৫ 


গোপাল যাবে বাথানে কি শুনিলাম শ্রবণে 
যাদু মোর নয়নের তারা | 
কোরে থাকিতে কত চমকি চমকি উঠি 


নয়ানে নিমিখে হই হার! ॥ 


গোপাল আমার পরাণ-পুতলি। 
তোমারে স'পিয়া রাম কিছু সন্দেহ নাই 
তবু প্রাণ করয়ে বিকুলি ॥ 


>= 


নন্দরাণী গে| মনে কিছু ন| ভাবিহ ভয়। 
বেলি-অবসান কালে গোপালে আনিয়া দিব 
তোর আগে কহিনু নিশ্চয় ॥ 


সৌপি দেহ মোর হাতে আমি লৈয়া যাব সাথে 
যাচিয়। খাওয়াব ক্ষীর ননী ৷ 

আমার জীবন হৈতে অধিক জানিয়ো গো 
জীবনের জীবন নীলমণি ॥ 


সকালে আনিব ধেনু বাঁজাইয়া শিঙ্গা-বেণু 
গোচারণ শিখাব ভাইয়ারে | 

গোপকুলে উতপতি গোধন-চারণ বৃত্তি 
বসিয়া থাকিতে নাহি ঘরে ॥ 


বাথানে-_-গোষ্ঠে, গোচারণের স্থলে। কোরে-__কোলে। 

নয়ানে......হার1__মৃহূর্তে মুহূর্তে তাহাকে হারাই | 

১২ । বেলি_বেল।। সৌোপি__সমর্পণ করিয়]। 

যাচিয়া-_নিজে প্ৰাৰ্থন| করিয়া, সাধিয়া। 

গোপকুলে......ঘরে-_গোয়ালার ঘরের ছেলের গরু চরানই ব্যবসায়, সুতরাং ঘরে 
বসিয়া থাকিতে ate | 


৪৬ 


শুনিয়| বলাইয়ের কথ। 


এ দাস শিবাই বোলে 

মরমে পাইয়া ব্যথা 
ধারা বহে অরুণ নয়ানে। 
রাণী ভাসে প্রেম-জলে 
হেরইতে কানাইয়ের বয়ানে ॥ 


১৯৩০ 


বলরাম তুমি নাকি আমার পরাণ লৈয়া বনে যাইছ। 

যারে চিয়াইয়। দুধ পিয়াইতে নারি 
তারে তুমি গোষ্ঠে সাজাইছ ৷৷ 

বসন ধরিয়া হাতে ফিরে গোপাল সাথে সাথে 
দণ্ডে দণ্ডে দশ বার খায়। 

এ হেন দুধের ছাওয়াল বনে বিদায় দিয়া 
দৈবে মরিবে বুঝি মায় ॥ 

জনম ভাগ্য করি আরাধিয়া হরগৌরী 
তাহে পাইলাম এ ছুঃখ-পাসরা | 

কেমনে ধৈরজ ধরে মা কি বলিতে পারে 
বনে যাউক এ দুধ-কোডরা ॥ 


হেরইতে--দেখিতে। 


sot যারে......সাজাইছ--যাকে আমি ঝিনুকে করিয়া 
( চিয়াইয়া ) দুধ খাঁওয়াইতে পারি না, এমন 


শিশুকে তুমি গোষ্ঠের জন্য সাজাইতেছ। 


জনম ভাগ্য করি-_-জন্মের ভাগ্যবলে। 
এ ছুঃখ-পাসরা--এই ছুঃখহরণ ছেলেকে পাইয়াছি । ছঃখ-পাসরা-_যে দুঃখ বিস্মৃতি 


করাইয়া দেয় | 


হুধ-কোঙরা--এই দুধের ছেলে (কুমার) বনে যা’ক--ম| কি এই কথা ধৈর্য্য 


ধরিয়| বলিতে পারে? 


বাল্যলীল| ও কালিয়দমন ৪৭ 
১৪ 


কোন বনে গিয়াছিলে ওরে রাম কানু। 
আজি কেন শুনি নাই চান্দমুখের বেণু ৷৷ 
ক্ষীর সর ননী দিলাম অ চলে বান্ধিয়া | 
বুঝি কিছু খাও নাই শুকাঞাছে হিয়া ॥ 
মলিন হইয়াছে মুখ রবির কিরণে। 

না জানি ভ্রমিলা কোন গহন কাননে ॥ 
নব তৃণাস্কুর কত ভু কিল চরণে। 

এক দিঠ হইয়! রাণী চাহে চরণ পানে ॥ 
ন! বুঝি ধাইয়াছ কত ধেনুর পাছে পাছে । 
এ দাস বলাই কেনে এ দুখ দেখ্যাছে ॥ 


৯৩ 


আজু বন-বিজয়ী রাম কানু | 

আগে পাছে শিশু ধায় লাখে লাখে ধেনু ॥ 
সমান বয়েস বেশ সমান রাখাল। 

সমান হৈ হৈ রবে চালাইছে পাল ॥ 
কারু নীল কারু পীত কারু রাজা ধড়ি। 
Vay চতুনা মাথে বিনোদ পাগুড়ি ॥ 


১৪। দিঠ- দৃষ্টি। 
এ দাঁস......দেখ্যাছে--বলাই পদকর্তার নাম) পদকর্তী বাৎসল্য-রসে নিমগ্ন 
হইয়া বলিতেছেন--কামুর এই কষ্ট তিনি কেন দেখিলেন | 

১৫ | ধড়ি-- ধটি, ধুতি। ধড়া বা ধটি হইতেই ধুতি শব্দ Cys, তথাপি 
পূর্ব্বোক্ত দুইটি শব্দ হইতে ধুতির অর্থ কালক্ৰমে একটু প্রভেদ হইয়া 
পড়িয়াছে। ধুতি বলিতে যাহা এখন বুঝি তাহা ধড়ি বা ধটি হইতে 
অনেক দীৰ্ঘ । 

চতুন্‌|---মস্তকে বাধিবার VA বস্ত্র । 

কার গলে গুঞ্জ৷-গাভ| কারু বনমাল৷। 

রাখালের মাঝে নাচিছে চিকণ কালা ॥ ৫ 
নৃপুরের ধ্বনি শুনি মুনি-মন ভুলে। 

বাপিল রবির রথ গো-খুরের ধুলে ॥ 


রাখাল-রাজা 


৯৬ 


বিবিধ কুসুম দিয়া সিংহাসন নিরমিয়া 
কানাই বসিলা রাজাসনে। 

রচিয়া ফুলের দাম ছত্র ধরে বলরাম 
গদ গদ নেহারে বদনে ॥ o 


অশোক-পল্লব করে সবল চামর করে 
সুদামের করে শিখিপুচ্ছ। 

ভদ্রসেন গাঁথি মালে পরায় কানাইয়ের গলে 
শিরে দেয় গুপঞ্জাকল-গুচ্ছ ॥ 


স্তোক-কৃষ্ণ আনাগোন। ঠাঞি ঠাঞি বানায় থান! 
আজ্ঞা বিনে আসিতে না পায়। 

ঞীদামাদি দূত caw কানাইয়ের দোহাই দিয়া 
চারি পাশে ঘুরিয়! বেড়ায় ॥ 


গাভ৷--গুচ্ছ। ঠচিকণ--স্ুন্দর। 
বঁ।পিল — অন্ধকার হইল। 
গো-খুরের ধুলে-__-গরুর খুরের ধূণিতে। 


১৬। স্তোক-কৃষ্ণ--কৃষ্ণের জনৈক সখা, যথা “স্তোক-কৃষ্ণ অংশুমান্‌ দাম বহুদাম 
সাথে* আর একটি পদে পাওয়া যায়। 


বাল্যলীল| ও কালিয়দমন ৪৯ 


করযুগ যুড়ি তথি অংশুমান্‌ করে স্তুতি 
রাজ-আজ্ঞা-বচন চালায় | 

বটু করে বেদ-ধ্বনি পড়ে আশীর্ববাদ-বাণী 
দাম সুদাম নাচে গায় ॥ 

অতি মনোহর ঠাট নিরমিয়া রাজপাট 
কতেক হইল রস-কেলি। 

এ দাস উদ্ধব কয় সখ্য-দাস্য-রসময় 
সেবয়ে সকল সথা মেলি ॥ 


কালিয়দমন 
১৭ 


কালিন্দীর এক দহে কালী নাগ যাহা রহে 
বিষজল দহন সমান | 

তাহার উপরে বায় পাখী যদি উড়ি যায় 
পড়ে তাহে তেজিয়া পরাণ ॥ 

বিষ উথলিয়ে জলে প্রাণী যায় যদি কূলে 
জলের বাতাস পাঞ্া মরে । 

স্থাবর জঙ্গম যত কুলে মরিয়াছে কত 
বিষজ্বাল। সহিতে না পারে ॥ 


বটু--বাঙ্মণ-বালক । এখানে মধুমঙ্গল, ইনিই কৃষ্ণদখাদের মধ্যে ব্রাহ্মণ ছিলেন। 
Fe রাখাল-রাজা সাজিলে মধুমঙ্গলই বাহ্মণ-পণ্ডিত্তের সাজ পরিতেন। 
রস কেলি--আনন্দদায়ক ক্রীড়াকৌতুকাদি। 


১৭। দহে--নদীর কোন অংশের চারিদিক শুকাইয়া যে একটা জলাশয় থাকিয়া 
যায়, তাহাকেই ‘দহ’ বলে। বড় হইলে উহ! হৃদ নামে অভিহিত 
হয়। দহন--অগ্নি। গ্পাঞা- পাইয়া | 


বৈষ্ণব পদাবলী 


দেখি যদুনন্দন দুষ্ট সর্প-বিনাশনে 
উঠিলেক কদন্বের ডালে। 

তাহার উপরে চড়ি ঘন মাল্সাট মারি 
ঝাপ দিলা কালীদহ-্জলে ॥ 

দেখিয়৷ রাখালগণ কান্দিয়া আকুল মন 
পড়ে সবে মুরছিত CHA | 

ফুকরি Arty কান্দে কেহ থির নাহি বান্ধে 
ক্ষণেকে চেতন সবে পাঞ ॥ 

কি বলি যাইব ঘরে কি বলিব যশোদারে 
ধেনু বস কান্দে উভরায়। 

শুনিতে এ সব বাণী পাষাণ হইল পানি 
মাধব অবনী পড়ি যায় ॥ 


৯৮০৮ 


দিবসে আন্ধার গোকুল নগর 
সঘনে SATA মহী | 

রুধির বরিখে নয়ান নিমিখে 
সভাই হেরয়ে ALE ॥ 

নন্দ যশোমতী গোপ গোপী তথি 
বিচার করয়ে মনে । 


বলরাম বিনে সখাগণ সনে 
কানাই গিয়াছে বনে॥ 


সর্প-বিনাশনে-_সর্পকে বিনাশ করিবার জন্ত। ফুকরি-_চীৎকার করিয়া। 
fag নাহি বান্ধে__মন স্থির করিতে পারে ন৷ ৷  উভরায়__উচ্চৈঃম্বরে। 
পাষাণ......পানি-_-পাষাণ দ্রব হইয়া জলে পরিণত হইল | 

১৮ । বরিখে__বর্ষণ করে । নিমিখে-_নিমিষে। সভাই--সবাই। 
তথি--তথায়। * 


বাল্যলীল| ও কালিয়দমন 


যশোমতী কহে দাৰুণ স্বপন 
দেখিনু রজনী-শেষে | 

আমার গোপালে ভুজঙ্গে বেড়ল 
জরিল বিষম বিষে ॥ 


ব্ৰজবাসী কিবা বাল বৃদ্ধ যুবা 
শুনিয়া চলিল ধাই। 

যথা শিশুগণ করয়ে রোদন 
তাহাই মিলিল যাই ॥ 

ঝাপ দিল জলে শুনিয়া সকলে 
বালকগণের মুখে । 

অবনী-মাঝারে মুরছি পড়য়ে 
মাধব কান্দয়ে দুখে ॥ 


কান্দে ব্রজেশ্বরী উচ্চস্বর করি 
কোথা রে গোকুলচন্্র | 

ভুলি কার বোলে ঝাঁপ দিল! জলে 
ভুজঙ্গে হইল| বন্ধ ॥ 

অপুত্ৰক CVT মন্দির লইয়া 


আছিনু পরম সুখে | 
শেল দিয়া গেলা বুকে ॥ 


বেড়ল-্_ঘিরিয়া ধরিল। afan—ag জর করিল। 


১৯ । ভূলি......বোলে--কাহার কথায় প্রতারিত seal | 
বন্ধ_-_বন্ধন-যুত্ত, আবদ্ধ। মন্দির লইয়া--শূক্ট গৃহ ABH | 


বৈষ্ণব পদাবলী 


নিদারুণ বিধি যে বাদ সাধিলা 
বিচারিলা অদভুত | 

কি দোষ পাইয়া লইল! কাড়িয়| 
আমার সোণার BS ॥ 

শিরে কর হানে বিষ-জল পানে 
সঘনে খাইতে যায়। 

gate পসারি বলরাম ধরি 
প্রবোধ করয়ে তায় ॥ 

নন্দমঘোষ কান্দে fea নাহি বান্ধে 
ভূমে পড়ি মুরছায়। 

গোপগণ তাহা হেরিয়া কান্দয়ে 
মাধব প্ৰবোধে তায় ॥ 


২০ 


ব্ৰজবাসিগণ কান্দে ধেনু বৎস শিশু । 
কোকিল ময়ূর কান্দে যত মৃগ পশু ॥ 
যশোদা রোহিণী দেহ ধরণে না যায়। 
সবে মাত্র বলরাম প্ৰবোধে সবায় ॥ 
নন্দ উপানন্দ আদি যত গোপগণ। 
ধাইয়| চলয়ে বিষ করিতে ভক্ষণ ॥ 
Bata সুদাম আদি যত সখাগণ। 
সবে বলে বিষ-জল করিব ভক্ষণ ॥ 


বিষ-জল পানে--কালীদহের বিষপূর্ণ জলের দিকে | 
পসারি--প্রসারণ করিয়া | 


থির নাহি বান্ধে-্পস্থ্র্যলক্ষা করিতে পারে না। 


বাল্যলীল| ও কালিয়দমন ৫৩ 


বলরাম রাখে সবায় প্রবোধ করিয়া । 
এখনি উঠিবে কালী-দমন করিয়া ॥ 


=> 


সহচরী সঞে রাই ক্ষিতিতলে লুঠই 
ক্ষণহি ক্ষণহি মুরছায়। 
" কুন্তল তোড়ি সঘনে শির হানই 
কো পরবোধব তায় ॥ 
হরি হরি কি ভেল বজর-নিপাত। 
কাহে লাগি কালিন্দী বিষ-জলে পৈঠল 


সো মঝু জীবন-নাথ ॥ 
চৌদ্নিশে সবহু রমণীগণ রোঁয়ত 


লোরহি মহী বহি যায় । 
বিগলিত ভরম সরম সব তেজল 


ঘন রোয়ত উভরায় ॥ 


২*। কালী-দমন-_কালিয়নাগকে দমন। 


২১। সঞ্ঞে- সঙ্গে । লুঠই--লুটাইয়| পড়িলেন। 
ক্ষণহি ক্ষণহি-_ ক্ষণে ক্ষণে | মূরছায়--মূৰ্চ্ছিত হইয়া পড়েন। 
তোড়ি--খুলিয়| ফেলিয়া, আলুলায়িত করিয়া। 

পরবোধব--প্রবোধ দিবে। ভেল--হইল। 
বজর-নিপাত--বস্ত্ৰপাত | কাহে লাগি--কিসের aa | 
পৈঠল-- প্রবেশ করিল। মঝু- আমার । 
রোয়ত-_রোদন করিতেছে। লোরহি-_চক্ষের জলে | 
মহী-_পৃথিবী। বহি যায়-_ভাসিয়া যায় | 


বিগলিত......উভরায়_-সকল প্রকার ভব্যত| ( ভরম ) শিথিল হুইল (বিগলিত) 
এবং সমস্ত লজ্জা ত্যাগ করিয়া উচ্চৈঃস্বরে ( উভরায় ) 
রোদন করিতে লাগিল €রোয়ত )। 


৫৪ 


বৈষ্ণব পদাবলী 


বিষ-জল পানে কোই কোই ছুটই 

কোই না বান্ধই কেশ। 
মাধবদাস সবহু পরবোঁধই 

গদ গদ বচন বিশেষ ॥ 


২২ 


ব্ৰজবাসিগণ জীবন শেষ । 
দেখিয়! উঠিলা নটন বেশ ॥ 
কালিয়া-ফণায় নটন রঙ্গ । 
হেরি জনু তনু জীবন-সঙ্গ ॥ 
মরণ-শরীরে আইল প্রাণ | 
হেরিয়া এছন সবহু মান ॥ 
ফণায় ফপায় দলন করি । 
নটবর-ভঙ্গে নাচয়ে হরি ॥ 
ভাঙ্গিল দরপ ভূজগ-ঈশ | 
উগরে অনল সমান বিষ ॥ 


বিষ-জল......কেশ--কেহ কেহ বা (কোই) আলুলাঁয়িত কুন্তল ন! বাধিয়াই 
( বান্ধই ) বিষ-জল পান করিবার জন্ত (পানে) ছুটিল 


(ছুটই )। 
পরবোধই--প্রবোধ-্দান করিলেন | সবহু --সকলকে | 
২২। নটন--নৃত্যশীল। 


হেরি.....‘সঙ্গ--দেখিয়| যেন (জন্তু ) দেহ পুনরায় জীবনের সঙ্গে একত্র 
হইল, অৰ্থাৎ দেহে প্রাণ আসিল। 
মরণ-শরীরে-_ম্বৃত দেহে | 
হেরিয়|......মান--তাহাকে দেখিয়া সকলে (সবহু ) মনে করিলেন (মান) 
যে তাহাদের দেহে পুনরায় প্রাণ আসিয়াছে। 
‘বছন-_এঁকরূপ । ° 


বাল্যলীল। ও কালিয়দমন ৫? 


ফণি-মণিগণ পড়য়ে খসি | 
ভুঞ্জীয়ে চরণ-নখর-শশী ॥ 
নাগাঙ্গনাগণ করয়ে Bis | 
শুনি ব্ৰজমণি হরিষ মতি ॥ 
ফণিপতি-মতি হইয়! ভীত | 
শরণ লইল চরণ নিত ॥ 
ফণিপতি বরে অভয় করি | 
জল সঞে তীরে আইলা হরি ॥ 
মাতা যশোমতী লইল কোরে | 
মাধৰ ভাসয়ে আনন্দ-সাগরে ॥ 


২৩ 


ব্রজ-নিজ্জ-জন হেরি আনন-চন্দ। 
হেরই ভূখল চকোরক-ছন্দ। 
কাহুক বয়ানে না ন্কিসয়ে বাত | 
কর-সরসীরুহে মাজই গাত ৷৷ 


ভূঞ্জয়ে--ভোগ করে। সর্প-রাজের মাথার উজ্জল মণিগণ খসিয়া পড়িল 
সর্পরাজ মণিহার! হইয়াও কৃষ্ণনখ-চন্ত্রের শোভা মস্তকে ধারণ করিয়া 
সেই সুখই উপভোগ করিতে লাগিল | 

বরে- বরদান দ্বারা | সঞ্জে- হইতে | 


২৩। ব্রঞ্গ-নিজ-জন...ছন্দ--ব্রজবাসী শ্বজনগণ (ব্রজ-নিজ-জন ) শ্রীকৃষ্ণের yaw 
( আনন-চন্দ ) দেখিয়! (হেরি) চকোরের মত করিয়া 
(ছন্দ) দৃষ্টি দ্বারা ( হেরই ) সুধা পান করিল ( ভুখল )। 

কাহুক-কাহারও। না নিকসয়ে-_বাহির হয় না। বাত--কথা। 
কর-......গাত-_পদ্পতুল্য কোমল হস্ত বার ( কর-সরসীরুহে ) তাহার! শ্রীকৃষ্ণের 
গায়ে (গাত ) হাত বুলাইতে লাগিলেন ( মাজই-_মার্জন 


করিতে লাগিলেন )। ব্রজবাসীর্দের মনের অবস্থা তখন এরূপ 


৫৬ 


বৈষ্ণব পদাবলী 


বিষ-জলে জনু দাহন ভেল | 
ব্রজ-প্রেমাম্থতে শীতল কৈল ॥ 6 
যৈছন যাহে করই ABT । 

সবহু আলিঙ্গয়ে গদ গদ ভাষ ॥ 

সহচরীপণ লোচন ভরি দেখ | 

ঈষদবলোকনে SH অভিষেক ॥ 

পূরল মনোরথ দরশ-রস-পানে । 

আনন্দে সুবদনী আপনা না জানে ॥ 


দ্বিজকুল আকুল আনন্দে ভাস। 
নিরখি নিরাপদ মাধবদাস ॥ 


যে ভাষা তাহা প্রকাশ করিতে পারে না, তাই তাহার! 
নির্বাক হইয়! দীড়াইয়! শ্রীকৃষ্ণের সৰ্ব্বাঙ্গে নিজেদের কল্যাণ-হস্ত 
বুলাইয়া দিতে লাগিল। 


বিষ-জলে......কৈল-_-বিষাক্ত জলে (বিষ-জলে) শ্রীকৃষ্ণের অঙ্গ পুড়িয়া যাইবার 
মত (HR) হইতেছিল ( দাহন ভেল ), ব্রজবাসীদের প্ৰেমামৃত 
তাহা শীতল করিল ( কৈল) | 

যৈছন,.....সম্ভাষ--যে যেমন, তাহাকে সেইরূপ সম্ভাষণ করিলেন, অর্থাৎ যে 
যেরূপ সম্ভাষণের যোগ্য, তাহাকে সেইরূপে সম্ভাষণ করিলেন। 

সহচরীগণ......দেখ_-সহচরীগণ তাহাকে নয়ন ভরিয়া দেখিল। , 

ঈধদ্‌......অভিষেক-__আবার (প্রেমপুর্ণ) কটাক্ষ ( অপাঙ্গ-দৃষ্টি ) দ্বারা তাহার 

অভিষেক করিল (প্রেমরসে তাহাকে স্নান করাইয়! দিল)। 
স্থবদনী-_নুমুখী ; এখানে শ্রীরাধা। তিনি আনন্দে আত্মহারা হইলেন। 


স্পৃক্লল্লা 


পূৰ্বরাগ 


=> 


সই CFA শুনাইল শ্যাম নাম। 
কানের ভিতর দিয়া মরমে পশিল গো 
আকুল করিল মোর প্রাণ ॥ 


না জানি কতেক মধু শ্যাম নামে আছে গো 
বদন ছাড়িতে নাহি পারে | 

জপিতে জপিতে নাম অবশ করিল গে৷ 
কেমনে পাইব সই তারে ॥ 


১। এই কবিতাটি প্রথমতঃ নাম শোনার প্রসঙ্গ-শ্রবণ ; সামান্ত নায়ক-নায়িকার 
নাম শুনিয়া প্রেম উৎপন্ন হয় না। দ্বিতীয়তঃ নামের মাধুধ্য--ইহাও ভগবৎ-প্রেমের 


লক্ষণ। তৃতীয়তঃ নাম জপ ( WT সুলঘুচ্চারে| জপঃ )-__ইহাও ভগবৎ প্রেম ভিন্ন 
অন্ত কিছু বুঝায় ন৷ | চতুর্থতঃ “যেখানে বসতি তার”-- ইত্যাদি, তিনি সর্বব্যাপী । 
এখানেও তিনি আছেন এই উপলব্ধি জন্মিলে সে ব্যক্তি মুহূর্তের জন্তও সংসারে 
আবদ্ধ হইয়! থাকিতে পারে না, তখনই তাহাকে কুলধর্ম্ম ত্যাগ করিতে হয় 
( *্যুবতী-ধরম কৈছে রয়” )। স্ত্রীলোকের উপযাচিকা হইয়া আত্মসমর্পণ করে না, 
কিন্তু ভগবানের আকর্ষণ এত বেশী যে, তাহাতে মানুষ নিজের যথাসর্বন্ব লইয়া 


তাহার পায়ে সমর্পণ করিতে উদ্যত হয়। 


৬০ বৈষ্ণব পদাবলী 


নাম পরতাপে যার এছন করল গে৷ { 
অঙ্গের পরশে কিবা হয় । ৪ 
যেখানে বসতি তার সেখানে থাকিয়া গো 
যুবতী-ধরম কৈছে রয় ॥ 
পাসরিতে করি মনে APTA না যায় গে! 
কি করিব কি হবে উপায়। 
কহে দ্বিজ চণ্ডীদাসে কুলবতী কুল-নাশে 
আপনার যৌবন যাচায় ॥ 


২ 


রাধার কি হৈল অন্তরে ব্যথা। 
বসিয়! বিরলে থাকয়ে একলে 
না শুনে কাহারো কথা ॥ 


পরতাপেশস্প্রতাপে। 
ধ্রছন-_-এইরূপ (‘অবশ’) ; শুধু নামের প্রতাপে অর্থাৎ নাম জপ করিতে করিতে 
যখন আমার অঙ্গ এইরূপ অবশ হইয়া আসিতেছে, প্রাণ আকুল করিতেছে» 
তখন তাহার অঙ্গের স্পর্শে না জানি কি হয়! 
সেখানে থাকিয়া গো-_“নয়নে দেখিয়া গো”--পাঠাস্তর। তখন অর্থ এইরূপ হুইবে 
সেই নামের বসতি যেখানে অর্থাৎ যে দেহে, সেই দেহ 
বা রূপ দেখিয়া যুবতী-ধৰ্ম্ম ( সতীত্ব) কেমন করিয়া থাকে? 
আপনার যৌবন যাচায়--কুলবতী অর্থাৎ সতী-দাধবী রমলীগণ সেই নাম শুনিয়া 
এবং রূপ দেখিয়া আপন আপন রূপ-যৌবন (অর্থাৎ 
THA) সাধিয়া ডালি দেয়। 
সাধারণ নায়ক-নায়িকার প্রেমে যে অপূৰ্ব্ব আত্মসমর্পণ দেখিতে পাওয়া যায়) তাহাই 
ভগবৎ-প্রেমের উন্মাদনা! ও সর্বপ্রকার আত্মাভিমান-বিলয়ের জাগতিক, উদাহরণ | 
এই ধারণাই ‘পূৰ্ব্বরাগের’ ও “মন্থরাগের' কবিতাগুলির মূলে নিহিত রহিয়াছে। 
২। এই পদে চণ্ডীদান রাধার পূর্বরাগের যে অবস্থা বর্ণনা করিয়াছেন 
মহাপ্রভুর জীবনে অনেকটা 'সৈইরূপ দেখিতে পাওয়া গিয়াছিল। প্রথম ভগবৎ- 


পুর্ববরাগ ৬১ 


: সদাই ধেয়ানে চাহে মেঘ পানে 
6 না চলে নয়ান-তার৷ | 
বিরতি আহারে রাঙ্গাবাস পরে 
যেমত যোগিনী পারা ৷ 
এলাইয়। বেণী ফুলের গাঁথনি 
দেখয়ে খসায়ে চুলি। 
হসিত বয়ানে চাহে মেঘ পানে 


কি কহে দুহাত তুলি ৷ 


প্রেমের আবির্ভাব হইতে মহাপ্রভু একা নির্জনে বসিয়া কীদিতেছেন।--চৈতন্ত- 
ভাগবত ও চৈতন্তমঙগলে সেই ভাবের বিস্তৃত বর্ণনা আছে। 


এই পদটি এবং পরের পদটিতে সখীদ্দিগের মধ্যে কথোপকথন হইতেছে | 
ধেয়ানে--ধ্যানে | 
না চলে......তাঁরা__মেঘ-দর্শনে মুগ্ধ হইয়া তাহাতেই নিশ্চল ভাবে দৃষ্টি নিবদ্ধ 
করিয়া রাখে । মহাপ্রতুর সম্বন্ধে 
“মাধবেন্ত্র পুরীর কথা অকথ্য কথন। 
মেঘ-দরশন মাত্র হয় অচেতন।” চৈতন্তভাগবত। 


বিরতি আহারে-_যতি-ধন্মের নিয়মান্ুসারে উপবাস। মহাপ্রভু প্রথম প্রেমাবেশে 
আহার-নিদ্র ত্যাগ করিয়াছিলেন | 

রাঙ্গাবাস পরে--গেরুয়া রঙ্গের কাপড় পরিধান করে- রাধা নীলাম্বরীই পরিতেন, 
কিন্ত এক্ষণে যোগিনীর মত বেশভূষার প্রতি বিরক্ত হইয়াছেন। 
এখানে স্পষ্ট স্যাস-ধর্ম্মের প্রতি ইজিত। এই সকল পদে 
চণ্ডীদাদ মহাপ্রভুর “আগমনী” গান করিয়াছেন | 

যেমত মোগিনী পারা-_-এখানে ইঙ্গিত আরও স্পষ্ট। 

এলাইয়...চুলি- ফুলের গ্রাথুনি খুলিয়া ফেলিয়! চুলের বর্ণ নিবিষ্টভাবে দেখিতে 
থাকে । কারণ তাহাতে কৃষ্ণের বর্ণ দেখিতে পায়। 


চুলি-_চুল। 


৬ 


বৈষ্ণব পদাবলী 
একদিঠ করি ময়ুর-ময়ুরী- 
কণ্ট করে নিরীক্ষণ | ৪ 
চণ্ডীদাস কয় নব পরিচয় 


কালিয়া-বধুর সনে ॥ 


© 

ঘরের বাহিরে দণ্ডে শতবার 
তিলে তিলে আইসে যায় । 

মন উচাটন নিশ্বাস সঘন 
কদন্ব-কাননে চায় ॥ 
রাই এমন কেন বা হৈল। 

গুরু দুরজন ভয় নাহি মন 
কোথা বা কি দেব পাইল ॥ 

সদাই চঞ্চল বসন-অঞ্চল 
সম্বরণ নাহি করে। 

বসি থাকি থাকি উঠয়ে চমকি 
ভূষণ খসিয়ে পড়ে ॥ 

বয়সে কিশোরী রাজার কুমারী 
তাহে কুলবধূ বাল! ৷ 

কিবা অভিলাষে বাঢ়য়ে লালসে 
না বুঝি তাহার ছল৷ ॥ 


এক দিঠ......নিরীক্ষণে__ময়ুর-ময়ুরীর কণে কৃষ্ণের নীলাভকৃষ্ণ বর্ণ আছে-_ 
এজন্ত একদৃষ্টে তাহ! দেখিতে থাকে | 
একদিঠ--একদৃষ্টি ৷ ৰ 
৩। তিলে তিলে-_মুহূর্থে মুহূর্তে । ডউচাটন--উদ্বিগ্ন। ভুরজন-দুৰ্জ্জন। 
গুরু......পাইল--গুরুজনকে ভয় করে না, দহুৰ্জ্জনের নিন্দাবাদে ভয় নাই, 
কোন দেবতা ইহাকে পাইয়া বসিয়াছেন। 


পুর্ববরাগ ৬৩ 
তাহার চরিতে হেন বুঝি চিতে 
হাত বাড়াইল চাদে । 
চণ্ডীদাস ভণে করি অনুমানে 
ঠেকেছে কালিয়া-ফাদে ॥ 

কে না বাশী বাএ বড়ায়ি কালিনী নই-কূলে ৷ 
কে না বাঁশী বাএ বড়ায়ি এ গোঠ গোকুলে ॥ 
আকুল শরীর মোর বেআকুল মন৷ 

বাশীর শবর্দে মো আউলাইলো রান্ধন ॥ 

কে না বাঁশী বাএ বড়ায়ি সে না কোন জনা | 
দাসী হঅ। তার পায়ে নিছিব আপনা । 

কে না বাঁশী বাঁএ বড়ায়ি চিত্তের হরিষে। 

তার পায়ে বড়ায়ি মে! কৈলে কোন দোষে ॥ 


তাহার চরিতে...... ঠাদে--তাহার চরিত্র দেখিয়া এমন মনে হয় যে সেচাদ 
ধরিবার Ga হাত বাঁড়াইতেছে, অর্থাৎ অতি দুর্লভ 
কোন সামগ্রী পাওয়ার জন্য আশা করিয়াছে। 


৪। এট পদটি শ্রীরাধিকার উক্তি । ‘sedis’ হইতে গৃহীত। 
বড়ায়ি--বৃদ্ধা গোপী, বৃন্দাবনে যোগমায়, রাধা-কৃষ্ণের মিলনের সহাঁয়। 
কালিনী--কালিন্দী, Tal | 


নই--নদী। বেআাকুল--ব্যাকুল। 
শবৰ্দে--শব্মে | মো--আমার। 


আউলাইলে।--এলোমেলে! হইয়া গেল, আমার রান্নার কাজে বিঘ্ন ঘটিল। 
হআ-_হুইয়া। নিছিব--আপনাকে উৎসর্গ*্করিব। 


৬৪ বৈষ্ণব পদাবলী 


আবঝর ঝরএ মোর নয়নের পানি | ০ 
বীশীর শবর্দে বড়ায়ি হারায়িলে'। পরাণি ॥ নি 


হারায়িলে1__হারাইলাম। 

কৃষ্ণকীর্তনের এই পদটি সর্বশ্রেষ্ঠ,_-এরূপ পদ চণ্ডীদাসের আর কোন কাব্যে আছে 
কিনা জানি না। ইহার উপর চণ্তীদাসের করুণরসমিশ্র কবিত্বের এমন একটা 
অপূৰ্ব্ব ছাপ আছে, যাহাতে সমস্ত কৃষ্ণকীর্ভন এই পদের দীপ্তিতে উজ্জ্বল হইয়|-- 
তাহা যে আমাদেরই চণ্ডীদাসের রচিত তাহা প্রমাণ করিয়া দিতেছে । যমুনার কুলে 
এ কে বাণী বাজাইতেছে, সে অপরিচিত-_কিন্তু তাহার বাণীর wa হৃদয়ের নিকট 
কত চেনা! এই গোকুলের গোচারণের মাঠে কে এমন বাশী বাজাইতেছে ! বাশীর 
সুরে আমার দেহ এলাইয়। পড়িয়াছে, এবং মন এমনই ব্যাকুল হইয়! পড়িয়াছে যে 
আমি কিছুতেই ইহাকে প্রবোধ দিতে পারিতেছি না) আমার রান্নার জিনিষ 
এলোমেলো হইয়া পড়িল, আমি কি করিতে যাইয়া কি করিতেছি তাহা বুঝিতে 
পারিতেছি না__সমস্ত ভূল হইয়া গেল! কে এমন ধার! বাণী বাজাইতেছে--সে কে 
তা’তে| আমি জানি না, তথাপি তাহার বাশীর স্থর আমাকে এমনই ভাবে টানিতেছে 
যে আমার মনে হইতেছে তার পায়ে নিজকে বিলাইয় দিয়া আমি তাহারই হই। 
সে কোন্‌ আনন্দ-ধাম হইতে বাঁশী বাজাইতেছে-_বাশীর সুর সেই আনন্দে ভরপুর, 
কিন্ত আমি তার পায়ে কি অপরাধ করিয়াছি যে আমার ঘরকন্না হইতে--আমার বাধা 
গৃহস্থালী হইতে--সে আমাকে টানিয়া বাহির করিয়া পথে দাড় করাইতেছে? সেই 
সুরে আমার চোখের জল বাধা মানিতেছে না, মনে হইতেছে আমি এই সুরে প্রাণ 
হারাইব! চণ্ডীদাসের কত পদে যে এই aa Aaa কথা আছে তাহার 
ঠিকান। নাই-- 


“কালার লাগিয়া হাম হব বনবার্সী। 
কাল! নিল জাতিকুল, প্রাণ নিল বাঁশী ॥” 


প্রভৃতি পদে রাধা বিনাইয়| বিনাইয়া সেই মর্ম্মভেদী বাশীর সুরের কথা 
বলিতেছেন। তিনি ঘরকন্না করিবেন বলিয়! সমস্ত সাজা ইয়। রাখিয়াছেন্, এমন সময় 
ডাক আপিল একেবারে সেই পুরুষ-বরের নিকট হইতে । আনন্দময়ের সুর যার কাণে 
পৌছিয়াছে_-সে কি করিয়| ঘর-সংসার লইয়া ব্যস্ত থাকিবে? সাধের সংসারের 
সাজগোছ ফেলিয়া তাহাকে সখিনার দুর্গমবনে ছুটিয়া যাইতে হইবে | 

G 


যত নিবারিয়ে চিতে নিবার না যায় রে। 
আন পথে যাই সে কানু-পথে ধায় রে ॥ 
এ ছার রসন৷ মোর হইল কি বাম রে। 
যার নাম নাহি লই লয় তার নাম রো। 
এ ছার নাসিক মুই কত SH বন্ধ | 
তবু ত দারুণ নাসা পায় তার গন্ধ ॥ 
সে না কথা না শুনিব করি অনুমান। 
পরসঙ্গ শুনিতে আপনি যায় কান ॥ 
ধিক্‌ রহু এ ছার ইন্দ্রিয় মোর সব। 
সদ! সে কালিয়! কানু হয় অনুভব ॥ 
কহে চণ্ডীদাসে রাই ভাল ভাবে আছ। 
মনের AAT কথা কাহে নাহি পুছ ॥ 


৫ | যত......ধায় রে- আমার ইন্দ্রিয় সম্পূর্ণরূপে তাহার বশীভৃত। যতই চিত্তকে 
আয়ত্ত করিতে চাই, ততই তাহা বিগৃড়াইয়া যায়। অন্ত পথে 
যাইতে চাই, কিন্তু তাহার মন্দিরের পথে পদ দুইটি আপন! 
আপনি ধাবিত হয়। আন--নন্ত। 


যার নাম নাহি লই--যাহার নাম লইব না বলিয়া মনে করি। 
পরসঙ্গ--(তাহারই) প্রসঙ্গ | 


ধিক্‌......অনুভব--আমার ইন্দ্রিযঃগণকে ধিক্‌, তাহারা আর আমাকে মানে না। 
সৰ্ব্বদা সেই কান্ন আমার অনুভবের বিষয় হইয়া আছে। 
ভাল ভাবৈ......পুছ-_( অর্থাৎ গোপনে রাঁখিও-_মম্গরাগের কথা, সাধনের কথ! 
কাহাকেও বলিতে নাই।) তুমি waz আছ (অর্থাৎ 
এরূপ প্রগাঢ় অনুরাগ THA, শুভলক্ষণ )--তোমার মর্ম্বের 
কথা কাহাকেও জিজ্ঞাসা করিও না। 


৬৬ 


( 

২ 


শুনলো প্রাণের সই মরম কথা তোরে কই 
গিয়াছিলাম যমুনারি জলে | 
নন্দেরি নন্দন কানু করেতে মোহন বেণু 
ব্যাধ-ছলে কদন্ধেরি তলে ৷৷ 
দিয়া হাস্য-স্ুধা চার অঙ্গছটা আঠা তার 
আখি পাখী তাহাতে পড়িল | 
মন-মৃগ সেই কালে পড়িল ব্যাধের জালে 
বদ্ধ হয়ে সেখানে রহিল ॥ 
ধৈর্যযশালা-হেমাগার গুরু-গৌরব-সিংহদ্বার 
ধরম-কবাট ছিল তার ৷ 
ংশীরব বজ্ৰাঘাত পড়ে গেল অকস্মাৎ 
সমভূমি করিল আমায় ॥ 
আমার ) দস্তশালে মত্ত হাতী বাধা ছিল দিবা রাতি 
ক্ষিপ্ত কৈল কটাক্ষ-অঙ্কুশে । 
wea শিকল কাটি আবেশে পলাল ছুটি 
লুকাইয়া রৈল কোন্‌ দেশে ॥ 


৬। ব্যাধ-ছলে......পড়িল__কৃষ্ণকে ব্যাধের সহিত তুলনা করা হইয়াছে। 
ব্যাধ যেমন প্রলোভন-জনক চার ( মত্স্ত ও পাখীর 
খান্ত ) দিয়া ও নলে আঠা মাঁখাইয়া পাখী ধরে, 
Fe তেমনই হান্ত-সধা-চার ফেলিয়া ও অঙগকাস্তির 
আঠা দিয়া আমার নয়ন-পাখীকে ধরিয়াছেন। 
ধৈর্যশালা-......তার--ধৈর্যযকে স্বৰ্ণময় প্রাসাদের সহিত তুলনা করা হইয়াছে | 
সেই সুবর্ণ-প্রাসাদের সিংহদার---গুরুজনের *গৌরব, এবং 
বিশাল কবাট--ধৰ্ম্ম । | 

দম্তশালে......-অঙ্কুেশে--অভিমানের সহিত মত্ত হস্তীর ও কটাক্ষের সঙ্গে অঙ্কুশের 
"Sal করা হইয়াছে | 

আছে শুধু প্রাণ বাকি তাঁও বুঝি যায় সখি 
কি করব কহবি উপায়। 

শ্যামানন্দদাসে কয় শ্যাম ত ছাড়িবার নয় 
পার যদি ধর গিয়া পায় ॥ 


মনের মরম কথা তোমারে কহিয়ে এথ। 
শুন শুন পরাণের Ae | 

স্বপনে দেখিলু যে শ্যামল বরণ দে 
তাহ! বিনু আর কারো নই ৷৷ 

রজনী শাওন ঘন ঘন দেয়া গরজন 
রিমি ঝিমি শবদে বরষে। 

AACE শয়ন রঙ্গে বিগলিত চীর অঙ্গে 
নি'দ যাই মনের হরষে ॥ 

শিখরে শিখণ্ড-রোল মত্ত দাদুরী বোল 
কোকিল কুহরে কুতৃহলে | 

ঝি জা ঝিনিকি বাজে ডাহুকী সে গরজে 
স্বপন দেখিলু হেন কালে ৷ 

মরমে পৈঠল সেহ হৃদয়ে লাগল দেহ 
আঁবণে ভরল সেই বাণী। 

দেখিয়া তাহার রীত যে করে দারুণ চিত 
ধিক্‌ রহু কুলের কামিনী ॥ 


৭। CHORE | শাওন-স্শ্রাবণ। দেয়া-মেঘ। চীর--বসন। 

শিখণ্ড-রোল-_ময়ুরের কেকাধ্বনি। 

হৃদয়ে লাগল দেহ...বাঁণী--আমার বক্ষে তাহার দেহ ঠেকিল এবং তাহার মধুর 
বাণীতে আমার কর্ণ ভরিয়া গেল। 

রূপে গুণে রস-সিন্ধু মুখ-ছট1 জিনি ইন্দু 


মালতীর মালা গলে দোলে। 


বসি মোর পদতলে গায়ে হাত দেই ছলে 


আমা কিন বিকাইলু' বোলে ॥ 


কিবা সে ভুরর ভঙ্গ ভূষণ-ভূষিত অঙ্গ 


কাম মোহে নয়ানের কোণে | 


হাসি হাসি কথা কয় পরাণ কাড়িয়া লয় 


ভুলাইতে কত রঙ্গ জানে ॥ 


রসাবেশে দেই কোল মুখে না নিঃসরে বোলে 


অধরে অধর পরশিল। 


অঙ্গ অবশ ভেল লাজ ভয় মান গেল 


জ্ঞানদাস ভাবিতে লাগিল ॥ 


৮ 


পরাণ বঁধুকে স্বপনে দেখিলু 


বসিয়| শিয়র পাশে। 


নাসার বেশর পরশ করিয়া 


ঈষৎ মধুর হাসে ॥ 


পিউল বরণ বসন খানি 


মুখানি আমার মুছে। 


শিথান হইতে মাথাটি বাহুতে 


রাখিয়া শুতল কাছে ॥ 


মুখে মুখ দিয়া সমান হইয়া 


বধুয়া করল কোলে | 


চরণ উপরে চরণ পসারি 


পরাণ পাইনু বোলে ॥ 


৮। বেশর-_নোলক। পিল বরণ-_পীতবর্ণের। 
পসারি--প্রসারিত করিয়া ৮ 

অঙ্গ-পরিমল স্থগন্ধি চন্দন 
কুঙ্কুম কস্তুরী পারা | 

পরশ করিতে রস উপজল 
জাগিয়া হইনু হার! ৷ 

চাতক পাখীরে চকিতে বাঁটুল 
মারিলে যেরূপ হয়। 

চণ্ডীদাস কহে এমতি হইলে 
আর কি পরাণ রয় ॥ 


© 


ধরণী জন্মিল এথা কি পুণ্য করিয়া । 
মোর বন্ধু যায় যাতে নাচিয়! নাচিয়া ৷ 
নূপুর হয়্যাছে সোন! কি পুণ্য করিয়া । 
বন্ধুর চরণে যায় বাজিয়া বাজিয়৷ ॥ 
বনমালা হল্য পুষ্প কি পুণ্য করিয়া । 
বন্ধুর বুকেতে যায় ছুলিয়া ছুলিয়া ॥ 
মুরলী হইল বাঁশ কি পুণ্য করিয়া | 
বাজে ও-অধরামৃত খাইয়া খাইয়া ॥ 


৯। ধরণী......নাচিয়া-_-এখানকার পৃথিবীর কি সৌভাগ্য, কি শুভ জন্ম-_ 
যাহাতে করিয়া আমার বধু নাচিয়া নাচিয়| ইহাতে পা 
ফেলিয়া যান। 


নূপুর.*...*.সোনা-_ত্বর্ণ কি পুণ্যবলে নূপুরের রূপ ধারণ করিয়াছে | 

পুষ্প. .....করিয়া--কি ana এখানকার ফুলগুলি বনমালার আকার ধারণ 
" করিয়াছে। 

মুরলী,....,করিয়|--বংশ কি পুণ্যবলে বংশী হইয়াছে। 

বাজে......খাইয়া--ধে পুণ্যে ইহ! কৃষ্ণের অধরামৃত gia করিয়া বাজিতে থাকে। 

এ সকল সখা হল্য কি পুণ্য করিয়া। 

যাইছে বন্ধুর সনে খেলিয়া খেলিয়া ৷ ৪ 
শ্রীরঘুনন্দন রটে ছুপাণি জুড়িয়| ৷ 

এ সব না জানা যায় ভাবিয়া ভাবিয়া ॥ 


১০ 


কি রূপ দেখিলু সেই কদম্বের তলে। 
লখিতে নারিলু রূপ নয়নের জলে ৷ 

কি বুদ্ধি করিব সই কি বুদ্ধি করিব। 
নিতি নব অনুরাগে পরাণ Stats ৷৷ 

কিবা নিশি কিবা দিশি কাল৷ পড়ে মনে ৷ 
দেখিলে এমন হবে জানিব কেমনে ॥ 

গৃহ কাযে নাহি মন কর নাহি সরে। 

শ্যাম নাম শুনিতে পুলকে অঙ্গ ভরে ॥ 
তাহে সে মোহন বাঁশী রাধা রাধা বাজে | 
পরাণ কেমন করে মলু লোক-লাজে ॥ 


এ সকল......খেলিয়|--কৃষ্ণদখাদের কত পুণ্য ছিল তাই তাহার সখা হইতে 
পারিয়াছে এবং তাহার সঙ্গে খেল করিতে করিতে 
যাইতেছে | 


শ্রীরঘুনন্দন......ভাবিয়া--পদকর্তা রঘুনন্দন করযোড়ে নিবেদন করিতেছেন, 
কোন্‌ ভাগ্যে বৃন্দাবনের এই গৌরব, RYE তথ্য 
ভাবিয়া পাওয়া যায় না। 


১০। লখিতে-_লক্ষ্য করিচত। মলু--মরিলাম। 

১১ 

ঢল ঢল কাচ৷ অঙ্গের লাবণি 
অবনী SSM যায়। 

ঈষত হাঁসির তরঙ্গ হিলোলে 
মদন মূর্ছ| পায় ॥ 

কিবা সে নাগর কি খেণে দেখিলু 
CHAR রহল দূরে । 

নিরবধি মোর চিত বেয়াকুল 
কেন বা সদাই ঝুরে ॥ 

হাসিয়া হাঁসিয়। অঙ্গ দোলাইয়। 
নাচিয়। নাচিয়া যায়। 

নয়ান কটাখে বিষম বিশিখে 
পরাণ বিদ্ধিতে ধায় ॥ 

মালতী ফুলের মালাটি গলে 
হিয়ার মাঝারে দোলে | 

উড়িয়া পড়িয়। মাতল ভ্রমর 
ঘুরিয়! ঘুরিয়া বুলে ॥ 


১১। ঢল ঢল......অবনী বহিয়| যায়--ঢল ঢল কাচ! ( তরল ) অঙ্গ-কান্তি যেন 
ভূতলে বহিয়া চলিয়াছে, অর্থাৎ সে অপরূপ 
তরলতাপূৰ্ণ লাবণ্যে যেন পৃথিবী ভাসাইয়া দিল। 

হিলোলে-__হিল্লোলে | 

মদন মূরছা পায়--স্বয়ং মদন মূৰ্চ্ছিত হইয়া পড়িতেছেন। 

ধৈরজু-ধৈর্ধ্য ।  বেয়াকুল-_ব্যাকুল। 

ঝুরে- চোখের জল পড়ে। 

বিষম বিশিখে--ক্ৰুর শরে। মাতল-_উন্মত্ত। 

বুলে-- ভ্ৰমণ করে। 'বুলাইয়া* (যথা, হাত বুলাইয়! ) এই শব্দ হইতে আসিয়াছে | 


৭২ 

কপালে চন্দন ফৌটার ছটা 
লাগিল হিয়ার মাঝে। 

না জানি কি ব্যাধি মরমে বাধল 
না কহি লোকের লাজে ॥ 

এমন কঠিন নারীর পরাণ 
বাহির নাহিক হয়। 

নাজানি কিজানি হয় পরিণামে 
দাস গোবিন্দ কয় ॥ 

১২ 
রূপ লাগি আখি ঝুরে গুণে মন ভোর । 


প্রতি অঙ্গ লাগি কান্দে প্রতি অঙ্গ মোর ॥ 
হিয়ার পরশ লাগি হিয়া মোর কান্দে। 
প্রাণ পিরীতি লাগি থির নাহি বান্ধে ৷ 
সই, কি আর বলিব | 

যে পণ কর্যাছি মনে সেই সে করিব | 
রূপ দেখি হিয়ার আরতি নাহি টুটে । 
বল কি বলিতে পারি যত মনে উঠে ॥ 
দেখিতে যে সুখ উঠে কি বলিব তা। 
দরশ পরশ লাগি আউলাইছে গা ॥ 
হাসিতে খসিয়া পড়ে কত মধুধার | 
লহু লহু হাসে পহু পিরীতের সার ॥ 


১২। আখি ঝুরে--চোখের জল পড়ে। 

আরতি-_ব্যগ্রতা, এঁকাস্তিকী ইচ্ছা | 

আরতি নাহি টুটে--আকাঙ্ক্লার তৃপ্তি হয় ন| | 

দরশ......গা-_দর্শন এবং স্পর্শের আশায় শরীর এলাইয়া পড়িতেছে। 
পহু — AT | ০ 

গু গুরু-গরবিত মাঝে রহি সখী-সঙ্গে । 

টু পুলকে পুরয়ে তনু শ্যাম-পরসঙ্গে ॥ 
পুলক ঢাকিতে করি কৃত পরকার | 
নয়নের ধার| মোর বহে অনিবার ॥ 
ঘরের যতেক সবে করে কানাকানি | 
জ্ঞান কহে লাজ-ঘরে ভেজাই আগুনি ॥ 


১৩০ 


কাল FRA করে পরশ না করি ডরে 
এ বড় মনের মনোব্যথা | 

যেখানে সেখানে যাই সকল লোকের ঠাঞি 
কানাকানি শুনি এই কথা ॥ 


গুরু-গরবিত মাঝে--গুর ও পূজনীয়গণের মধ্যে | 
পরসঙ্গে--প্রসঙ্গে | 
পুলক ঢাকিতে......পরকার__দেছে যাহাতে রোমাঞ্চ-প্রকাশ না হয়, তজ্ঞন্ত 
চেষ্টা করি। পরকার--প্রকার, চেষ্টা । 
লাজ-ঘরে--লজ্জা ও গৃহের সুখে আগুন জালাইয়! দিলাম ( cowie )। 
এই গানের “গুরু-গরবিত”' হইতে “অনিবার” পর্য্যন্ত চণ্ডীদাসের রচিত বলিয়। 
মনে হয়। জ্ঞানদাস চণ্তীদাসের অনেক পদ এই ভাবে ঢালিয়া সাজাইয়াছেন। 
আগুনি--জাগুন। 
১৩। কাল--কষ্ণবর্ণ। 
কাল কুঞ্ুম......ডরে-_ভয়ে কৃষ্ণবৰ্ণ ফুল করঘারা স্পর্শ করি না (পাছে কৃষ্ণের 
কথা| মনে হয় )। 
ঠাঞি--কাছে। ০ 
১০% 

সই লোকে বলে কালা পরিবাদ। 

কালার ভরমে হাম জলদ না হেরি গো 
তেজিয়াছি কাজরের সাধ ৷ 

যমুনা! সিনানে যাই আখি মেলি নাহি চাই 
GHA কদন্ঘ-তল পানে | 

যথা তথা বসি থাকি বাশিটি শুনি গো যদি 
দুটি হাত থাকি দিয়! কানে ॥ 

চণ্তীদাঁস ইথে কহে সদাই অন্তর দহে 
পাসরিলে না যায় পাসরা | 

দেখিতে দেখিতে হরে তনু মন চুরি করে 
ন! চিনি কালা fen গোরা ॥ 


১৩ 


সিনান দোপর সময়ে জানি | 
তপত পথে পিয়া ঢালয়ে পানি ॥ 


কাল৷ পরিবাদ--কৃষ্ণ সম্বন্ধে।নিন্দাবাদ | 


ভরমে--ভ্রমে | কাজরের--কাজলের | সাধ--ইচ্ছা। 
যথা তথা......কানে__বাশীর স্বর পাছে গুনি এই ভয়ে করাঙ্গুলীদ্বার| শ্রুতিপথ 
আবৃত করিয়া রাখি। 


দেখিতে ......গোরা--দেখিতে দেখিতে আত্মহারা হুইয়া যাই। আমার দেহ 
ও মন তাহার সম্পূর্ণ অধিকৃত হয়, সে কালো কিংবা গৌরবর্ণ 
সেই জ্ঞান লুপ্ত হয়, বর্ণতীত অশরীরী yeaa আমি 
অভিভূত হই। তিনি কৃষ্ণবর্ণ কিংবা গৌরবর্ণ তাহা 
বুঝিয়। উঠিতে পারি না,_-এই কথার ভাবে চৈতন্তের 
আভাস কেহ কেহ পরিকল্পনা করিতেছেন। 

১৪ । সিনান--'স্নান সিনান......জানি--দ্বিপ্রহর বেলায় স্নান করেন, ইহা 


জানিয়া। 
তপত-_তপ্ত ( SE বালুকার পথে )। 


টালয়ে পানি--জল চঢালিয়া পথ শীতল করে। 


পূৰ্ববরাগ ৭৫ 


৷ কি কহব সখি পিয়ার Sal | 

6 কহিতে হৃদয়ে লাগয়ে ব্যথ৷ ॥ 
তাম্বুল খাইয়! ষ্টাড়াই পথে | 
কোথা হইতে আসি বাড়ায় হাতে ॥ 
লাজে হাম যদি মন্দিরে যাই। 
পদ-চিহৃ-তলে লুটে কাহ্চাই ॥ 
প্রতি পদ-চিহ্ন চুম্বয়ে কান। 
তা দেখি আকুল ব্যাকুল প্রাণ ॥ 
আমার অঙ্গের সৌরভ পাইলে | 
ঘুরি ঘুরি জনু Gaal বুলে ৷ 
গোবিন্দদাসের জীবন হেন। 
পিরীতি বিষম মানহ কেন ॥ 


৯০ 


মো যদি সিনাই আগিল৷ ঘাটে পিছিল। ঘাটে সে নায়। 
(মোর ) অঙ্গের জল-পরশ লাগিয়া বাহু পসারিয়া যায় ॥ 


কোথা......হাতে--কোথা। হইতে হঠাৎ আসিয়া হাত বাড়াইয়া প্রসাদ-গ্রার্থ 
হইয়া দাড়ায় | 

লাজে......কাহনাই--ইহাতে যদি লজ্জা পাইয়া আমি গৃহে প্রবেশ করি, তবে 
আমার পদ-চিহ্র উপর Sty লুটাইয়। পড়ে | 


FIA—FIZ | 
তা দেখি......ব্যাকুল প্ৰাণ--তাহার এই অনুরাগ দেখিয়া আমার প্রাণ আকুলি- 
ব্যাকুলি করিতে থাকে। 
১৫ | মো......ঘাটে--আঁমি যদি সাম্নের ( আগিল| ) ঘাটে স্নান করি 
" ( সিনাই ) । 


পিছিলা......নায়-_সে পিছনের ( পিছিল| ) ঘাটে স্নান করে। 
পসারিয়া-_প্রসারিত করিয়।। 

বসনে বসন লাগিবে বলিয়া একই রজকে দেয় | 
(মোর ) নামের আধ আখর পাইলে হরিষ হইয়| লেয় ॥ ৪ 
ছায়ায় ছায়ায় লাগিবে বলিয়া ফিরয়ে কতেক পাকে। 
আমার অঙ্গের বাতাস যেদিগে সেদিন সে মুখে থাকে ॥ 
মনের আকুতি বেকত করিতে কত ন! সন্ধান জানে | 
পায়ের সেবক রায়শেখর কিছু বুঝে অনুমানে | 


৯৩ 


ষাহ! ষাহ| নিকসয়ে তনু তনু-জ্যোতি | 
তাহা তাহা বিজুরি চমকময় হোতি | 
যাঁহ৷ MS অরুণ চরণ চল চলই। 
তাহা তাহ। থল-কমল-দল AAS ॥ 


মোর......লেয়-_কোনখানে আমার নামের অর্দ্ধেকটি অক্ষর পাইলে তাহা 
আনন্দসহুকারে গ্রহণ করে। 

ছায়ায়......পাকে--আমার ছায়ার সঙ্গে তাহার ছায়া! ঠেকাইবার জপন্ত কত 
পাকচক্রে সে ঘুরিয়া ফিরিয়া! চলে। 

মনের......জানে_-মনের আগ্রহ ও ব্যাকুলতা জানাইবার জন্ত সে কত কৌশলই 
না জানে! 

কিছু......অনুমানে--তোমার (শ্রীরাধার) পদসেবী রায়শেখর (পদকর্ত1) অন্থমান- 

দ্বার! সেই কৌশলরাশির কিছু জ্ঞাত হন। 
১৬। এই পদটি শ্রীকৃষ্ণের উক্তি। ইহাতে এবং পরবর্তী পদে শ্রীকৃষ্ণের পূর্ববরাগ 
বর্ণিত হইতেছে | | 


যাহ! ধাহা-_যেখানে যেখানে | নিকসয়ে--নিঃস্থত হয়। 
তন্ু-_ক্ষীণ, কশ। তন্থ-_দেহ। 

তাহা তাহা- সেখানে সেখানে। বিস্কুরি-_বিজুলি, frase | 
চমকময় হোতি--চমকায়। হোতি--হয়। | 
চল-_-চঞ্চলভাবে। চলই---চলিয়| ate | 


থল-কমল-দল--স্থলপদ্বের দল । খলই-_যেন স্থলিত হয়। 


বাগ ৰ 
দেখ সখি কে! ধনী সহচরী মেলি | 
আমারি জীবন সঞে করতহি খেলি ॥ 
ধাহা ধাহ। ভাঙ্গুর ভাঙ, বিলোল । 

তাহ! তাহ। উছলই কালিন্দী-হিলোল ॥ 
ধাহ! ধাহ! তরল বিলোকন পড়ই। 
তাহা তাহা নীল উতপল বন ভরই ॥ 
ধাহ! ধাহা হেরিয়ে মধুরিম হাস। 

তাহা তাহা কুন্দ-কুমুদ-পরকাশ ॥ 
গোবিন্দদাস কহ মুগধল কান | 
চিনলহু রাই চিনই নাহি জান ॥ 


৯৭ 


থির বিজ্ুরি বরণ গৌরী 
দেখিনু ঘাটের কুলে। 

কানড় ছান্দে কবরী বান্ধে 
নবমল্লিকার মালে ॥ 


সখি মরম কহিনু তোরে। 
আড় নয়ানে ঈষৎ হাসিয়া 
বিকল করিল মোরে ॥ 


দেখ সখি cal ধনী......খেলি - হে সখি দেখত, এ কোন্‌ রমণী যে সহচরীদের 
সঙ্গে মিলিত হইয়া আমার জীবন লইয়া খেলা 


করিতেছে। 
ভাঙ্গুর-_ভাঙ্গ।, বঞ্চিম, বাঁক!। ভাঙ্-_জ্। 
চিনলহু ,..:...লান--মুগ্ধ হইয়াছ বলিয়া রাধাকে চিনিয়াও চিনিতে পারিতেছ না। 
১৭। খির--স্থির | frgfa—fagys | 
cHate—coitaat । FO — FICE | 


কানড় ছানে--কানড় ফুলের মত [ অথব| দক্ষিণ দেশীয়! ( Canarese ) রমণীদের 
হার (1); তুলনা করুন কানাড়া রাগিণী। ] 


৭৮ বৈষ্ণৰ পদাবলী 


ফুলের গেড়,য়৷ ধরয়ে লুফিয়া নি 
সঘনে দেখায় পাশ | ৪ 
শ্রীমুখ হইতে বসন খসয়ে 
মুচকি মুচকি হাস ॥ 
চরণ-কমলে মল্ল টোড়ল 
হ্ুরঙ্গ যাবক-রেখা | 
কহে চণ্ডীদাস হৃদয়ে উল্লাস 
পুন কি হইবে দেখা | 
১৮ 


পহিলহি রাগ নয়ন-ভঙ্গ ভেল | 
অনুদিন বাঢ়ল অবধি না গেল | 
ন! সে! রমণ ন! হাম বমণী। 
দুহু মন মনোভব পেশল জনি ॥ 


CAG M— UAT মত ; ফুলের স্তবক বা গুচ্ছ। 
লুফিয়া_-উর্ধে নিক্ষেপ করিয়া পুনরায় তাহা ধরে | 
মল্ল টোড়ল-_মল ও তোড়া নামক অলঙ্কার | 


সুরঙ্গ--সুরঞ্জিত । যাবক-=-আলত৷। 

১৮। এই পদটি শ্রীরাধিকার উক্তি। 

পহিলহি--প্রথমতঃ। রাগ__অন্রাগ | 

নয়ন-ভঙ্গ__-চোখের কটাক্ষ | ভেল--হইল। 

অন্থদিন-_ ক্রমশঃ, দিন দিন করিয়া। বাঢ়ল-_বৃদ্ধি পাইল। 

অবধি না গেল--শেষ হইল না; সীম! রহিল না; অর্থাৎ অফুরন্ত ভাবে 
বাড়িয়াই চলিল। 

না সো রমণ-_-সেও পুরুষ ACE | না হাম রমণী--আমিও স্ত্রী নহি। 


দুইজনের মনে মনোভব ( কামদেব ) প্রবেশ করিল; অথবা যেন পেষণ করিয়! 
এক (acer) করিয়া দিল। মহাপ্রভুর উক্তি, “অভেদ পুরুষ নারী যখন বুঝিবে ৷ 
তখন প্রেমের তত্ব হৃদয়ে "ুরিবে ॥* প্রেমের উচ্চতম স্তরে জীপুরুষ-ভেদজ্ঞান থাকে না। 


পুৰ্ববরাগ ৭৯ 


ত এ সখি সে| সব প্ৰেম-কাহিনী । 

ৰ কানু ঠামে কহবি বিছুরহ জনি ॥ 
না খোজলু দূতী না খোজলু আন। 
দুহু ক মিলনে মধ্যত পাঁচ-বাণ ॥ 
অব সে। বিরাগে তুহু ভেলি দোতী। 
নৃপুরুখ-প্রেমক এঁছন রীতি ৷ 
বৰ্ধন রুদ্র-নরাধিপ-মান | 
রামানন্দ রায় কবি ভাণ ৷ 


oa 


যদি কৃষ্ণ অকরুণ হইল! আমারে | 
তাহাতে কেবা দোষ দিবেক তোমারে ॥ 


কান্ু......বিছুরহ জনি-_-এ সকল কথা বিস্বৃত হইও না, অর্থাৎ তাহাকে বলিবে। 
আমাদের প্রেম কোন ES) বা অপর ব্যক্তির দ্বার! 
ঘটে নাই। 
দুহ্্টক......পাচ-বাণ--পরস্পরের প্রতি অনুরাগ হইতেই এই ভাব জন্মিয়াছিল। 
দুইজনের মধ্যে শুধু পাঁচ-বাণ ( কামদেব ) মধ্যস্থ ছিলেন। 
সুপুরুখ......রীতি-_সুপুরুষের প্রেমের এইরূপই রীতি বটে! ( ব্যঙ্গোক্তি। ) 
রাম রায়ের এই পদটির ভণিতায় তাহার রাজার নাম উল্লেখ করিয়াছেন। 
উড়িষ্যার রাজা তখন ছিলেন প্রতাপরুদ্রঃ রাম রায় তাহার মন্ত্রী ছিলেন। (পদকর্ত! ) 
কবি রামানন্দ রায়ের এই উক্তি (ভাণ--ভণিত ) প্রতাপকুদ্র-নরপতির মান 
(সন্মান ) বর্ধন করুক, অথবা মহারাজ প্রতাপরুদ্র কর্তৃক বন্ধিত-মান কবি কর্তৃক 
উক্ত হইতেছে। 
১৯ । দি. *তোমারে-_রাধা সমছুঃখিনী সখীকে বলিতেছেন, “কৃষ্ণ যে আমার 
ৰ প্রতি নিষ্ঠুর হইয়াছেন ( অকরুণ ) সে জন্ত (তাহাতে) 
তোমাকে কে দোষ দিবে? (সে আমার অষ্বৃষ্ট- 
দোষে,--তোমার তাহাঁতে দোষ কি 9” ) 


বৈষ্ণব পদাবলী 


না কান্দিহ আরে সখি কহিএ নিশ্চয়ে । / 
কৃষ্ণ বিনে প্রাণ মুঞি না রাখিমু দেহে । : 
উত্তর কালের এক করিহ সহায়। 

এই বৃন্দাবনে যেন মোর তনু রয় ॥ 

তমালের কাধে মোর ভূজলতা দিয়া । 

নিশ্চল করিয়া তুমি রাখহ বান্ধিয়া ॥ 

কৃষ্ণ কভু দেখিলেই পুরিবেক আশ | 

শুনিয়া কাতর যহুনন্দনদাস ॥ 

রাইক এঁছে দশ৷ দেখি এক সখী 
তুরিত হি করল পয়ান। 

নিরজনে নিজগণ সঙ্গে ষাহা মাধব 
যাই মিলিল সেই ঠাম ॥ 


উত্তর......সহায়-__ভবিষ্যতে ( উত্তর-কালে ) তোমাকে আমার একটি উপকার 
((সহায়-_সাহায্য ) করিতে হুইবে। 
তমালের......বান্ধিয়া--তমালের শাখার (কাধে) আমাকে তুমি অতি নিশ্চল 
করিয়! বাধিয়া ( বান্ধিয়া ) রাখিবে। 


২০। বাইক এঁছে দশ।-্রাধার এরূপ দশ! (অতি কাতর ভাব)। 


তুরিত হি--শীদ্ৰ । করল পয়ান--গমন করিল। 
নিরজনে-_নির্জনে। ce 
নিজগণ সঙ্গ--অপরাপর সখীদের সহিত। যাই--যাইয়!। 
মিলিল--মিলিত হইল। 


সোই ঠাম_ পেই স্থানে । ৬ 


পূৰ্ববরাগ ৮১ 


শুন মাধব অব হাম কি বোলব তোয়। 

সো বৃষভানু কুমারী বর সুন্দরী 
অহনিশি তুয়া লাগি রোয় ৷ 

তুয়া অনুরূপ এক পটে লিখিয়া 
দেয়ল তাকর আগে। 

সো রূপ হেরি মুরছি পড়, ভূতলে 
মানয়ে করম অভাগে ॥ 

BAA নব জল- ধর হেরি সো ধনী 
কাতরে SH পরলাপ। 

নীলাম্বর অব সহই না পারই 
অরুণান্বরে তনু ঝাপ ॥ 


অব হাম...'..তোয়-এখন তোমাকে আর কি বলিব ৷ 


সো--সেই । বর সুন্দরী--শ্ৰেষ্ঠ সুন্দরী। 

তুয়া লাগি--তোমার লাগিয়া । রোয়- রোদন করে। 
তুয়া--তোমার। অনুরূপ--মতন, তুল্য | 
লিখিয়া--আকিয়া। দেয়ল--দিল, সখীরা দিল। 
তাকর--তার। আগে-- সন্মুখে । 

সো রূপ-_সেই রূপ | মুরছি পড়ে--মূচ্ছি'ত হইয়| পড়ে। 


মানয়ে করম অভাগে__নিজের কর্মের ও দুর্ভাগ্যের দরুণ এরূপ হইয়াছে--ইহাই 
মনে করে (মানয়ে)। 
অস্থর......পরলাপ--আকাশে নূতন মেঘ দেখিয়া সেই রমণী অতি কাতর 
ৃ্‌ হইয়| কত প্রলাপ বকিতে থাকে | 

করু-_করে। 

নধগাত্বর......ঝাপ-_নীলাম্বরীতে কষ্ণ-বর্ণের শোভা দেখিয়া তাহা! পরিতে পারে 
না, ( কৃষ্ণকে মনে হওয়ার দুঃখ ) ASIA দ্বার| দেহ আবৃত 
করে (বাপ )। 


৮২ বৈষ্ণব পদাবলী 


এঁছে দশা হেরি সকল সখীগণ 
রোয়ত যামিনী জাগি | d 
কহে যতুনন্দন শুন নন্দনন্দন 


মিলহ সব জন-ভাগি ॥ 


রোয়ত-_রোদন করে। 
মিলহু......ভাগি--সকলের পুণ)ফলে ( ভাগি--ভাগ্যের ফলে ) তাহাদ্দিগের সঙ্গে 
মিলিত হও | 


sfwrata 


অভিসার 


> 


কণ্টক গাড়ি কমল সম পদতল 
মঞ্জির চীরহি বীাপি। 

গাগরি বারি ঢারি করি গীছল 
চলতহি অঙ্গুলি চাপি ॥ 


১। কণ্টক গাড়ি......ঝাপি--কণ্টক পু'তিয়| (গাড়ি , পদ্মগ্রভ পদের নূপুর Az 
( চীর ) দ্বারা আবৃত করিয়া । (পাছে নৃপুরের শব 
হয়, এই আশঙ্কায় বস্তুঘ্বারা তাহ! আবরণ করিয়। ) 
যখন বধুর বাঁশী বাজিবে তখন হয়ত কণ্টকময় পথে 
চলিতে হইবে, এই জন্য আঙ্গিনায় কণ্টক a fom 
কণ্টকময় পথে চলা অভ্যাস করিতেছেন। 


গাগরি......চাপি--কলসীর জল ঢালিয়৷ আঙ্গিনা পিছল করিয়া মাটিতে পদাঙ্গুলি 
চাঁপিয়! চলিতেছেন। পথে পা হড়কাইয়া না যায় এবং শব্ধ 
না হয় "এই oa অঙ্গুলি চাপিয়| চলিতেছেন। বর্ষাকালে 
পিছল পথে আধার রাতে aga লাগিয়া অভিসারে যাইতে 
হইবে, সেই জন্ত পিছল পথে চল! অভ্যাস করিতেছেন। 


কৃষ্ণকমূল গোস্বামী এই পদ ভাঙ্গিয়| লিখিয়াছেন-_ 


“অঙ্গনে ঢালিয়া জল, করিয়া অতি পিছল, 
গতাগতি করিয়া শিখিতাম-_ 
আমার চল্তে যে হবে গো, Aya ‘লাগি পিছল পথে ৷” 


৮৬ 


বৈষ্ণব পদাবলী 


মাধব Ga অভিসারক লাগি । / 
ছুরতর পন্থ- গমন ধনী সাধয়ে 
মন্দিরে যামিনী জাগি ॥ 
কর-যুগে নয়ন মুদি চলু ভামিনী 
তিমির পয়ানক আশে | 
কর-কম্কণ পণ ফণী-্মুখশবন্ধন 
শিখই ভুজগ-্গুরু পাশে ॥ 
গুরুজন-বচন বধির সম মানই 
আন শুনই কহ আন। 
পরিজন বচনে মুগধি সম হাঁসই 
গোবিন্দদাস পরমাণ ॥ 


মাধব......জাগি-__হে মাধব, তোমার লাগিয়া অতি দুর দুর্গম পন্থায় কিরূপে 
অভিসার করিতে হইবে, নিজ মন্দিরে রাত্রে জাগিয়া রাধা 
সেই নাধনা করিতেছেন। 
কর-যুগে- হস্তঘ্বয-দ্বারা। নয়ন মুদি- চক্ষু মুদিত করিয়া। 
চলু ভামিনী-_রম্ণী (রাধা ) চলিতেছেন। 
তিমির......আশে_-অন্ধকারে ভ্রমণ করা শিখিবার আশায় । আধার রাতে বধুর 
নিকটে যাইতে হইবে বলিয়া অভ্যাস করিতেছেন। 
কর-কম্কণ পণ-_হন্তের কঙ্কণ পণ ( পুরস্কার দেওয়া স্বীকার করিয়! ) | 
ফণীমুখ-বন্ধন-__সর্পের মুখ কিরূপে বন্ধ করিতে হয় ( অর্থাৎ যাহাতে সাপ 
কাম্ড়াইতে না পারে )। 
শিখই...পাশে-_ভূজগ-গুরু অর্থাৎ সাপের ওঝার নিকট শিক্ষা করিতেছেন। 
আধার রাতে Aga উদ্দেশে পথ চলিতে সাপ সম্মুখে পড়িলেও ক্ষতি 
না হয়) এই জন্য | 
গুরুজন......আন- -গুরুজনের উক্তি শুনিয়াও শোনে না--বধিরের সপ্তায়, এক 
কথা শোনেন কিন্তু অন্তরূপ উত্তর দেন। 
মুগধি--বোকা, নির্বোধ | 
পরিজন......পরমাণ--পরিজনের বাক্য শুনিয়া মুগ্ধার ( বিহ্বলার, বোকার ) 
মত হাসিতে থাকেন। পরমাণ-_সাক্ষী। 


অভিসার ৮৭ 
> 


গগনহি নিমগন দিনমণি-কীতি | 
লখই al পারিয়ে কিয়ে দিনরাতি ॥ 
এঁছন জলদ কয়ল আন্দিয়ার | 
নিয়ড়হি' কোই লখই নাহি পার ॥ 
চলু গজ-গামিনী হরি-অভিসার | 
গমন নিরঙ্কুশ আরতি বিথার ॥ 
চৌদিশে অথির পবন তরু দোল | 
জগভরি শীকর-নিকর হিলোল ॥ 
চলইতে CNA নগর-পুরবাট | 
মন্দিরে মন্দিরে লাগল কপাট ॥ 


২। গগনহি নিমগন--আঁকাশে মগ্ন হইয়া গিয়াছে। 
দিনমণি-কাতি-_হুর্য্ের কান্তি। 


লখই-_লক্ষ্য করা | fera—fe | 
ধছন--এ প্রকার। কয়ল--করিল। 
আন্ধিয়ার__অন্ধকার। শিয়ড় হি --নিকটে ৷ 
কোই--কাহাকেও । 

লখই......পার--লক্ষ্য করিতে পারা যায় না। 
চলু-_চলিল । 


গমন নিৱরঙ্কুশ--তাহার গতি কোন বাধা মানিল না ( নিরঙ্কুশ ) । 

আরতি-__ব্যগ্রতা, ব্যাকুলতা | 

বিথার--অতিবড়; অত্যন্ত বেশী ( বিথার-_বিস্তার ) | 

চৌদিশে......ভরু দোল- চহুর্দিক্‌ ভরিয়! ঝড় দোলা দিতে লাগিল। 

অথির; চঞ্চল | জগভরি--জগৎ ভরিয়া | 

শীকর......হিলোল-_জলধারাসমূহ হিল্লোলিত হইতেছে। 

চলইতে......কবাট--নগরের রাজপথ দিয়া ( গৌরীর ) রাধিকার যাওয়ার সময়, 
ঘরে ঘরে দরজা বন্ধ হইয়া ছোল। ( ঝড়ের গতিকে ? ) 


বৈষ্ণব পদাবলী 


যব ধনী কুঞ্জে মিলল হরিপাশ । 
দূরহি দুরে রহু গোবিন্দদাস ॥ 


২ 


মাধব কি কহব দৈব বিপাক | 

পথ-আগমন কথ! কত না কহিব হে 
যদি হয় মুখ লাখে লাখ । 

মন্দির তেজি যব পদ চারি আওলু 
নিশি হেরি কম্পিত অঙ্গ । 

তিমির দুরস্ত পথ হেরই না পারিয়ে 
পদযুগে বেঢ়ল ভুজঙ্গ ॥ 

একে কুলকামিনী তাহে FS যামিনী 
ঘোর গহন অতি দূর | 

আর তাহে জলধর বরিখয়ে ঝর ঝর 
হাম যাওব কোন পুর ॥ 


যব__যখন। 
দূরহি' দূরে বহু--বহু দুরে রহিলেন। সে আনন্দ-উৎসাহ দেখিবার সৌভাগ। 


কোথায়? 


৩। দৈব বিপাক-_দৈব ছুর্দশা। 

পথ......লাখ-_যদ্দ লক্ষ মুখ পাই তবুও পথ-ভ্রমণের সমস্ত কথ! বলিয়া উঠিতে 
পারিব না। 

মন্দির......মাওলু__গৃহত্যাগ করিয়া যখন মাত্র চারিপদ অগ্রসর হইলাম । 

আওলু--আগমন করিলাম। 

নিশি......অঙ-_রাত্রিকাল দেখিয়া আমার অঙ্গ কাপিতে লাগিল। 

পথ......পারিয়ে__পথ দেখিতে পাইলাম ন| । 

বেঢ়ল__বেড়িল। কুছ যামিনী---অমাবস্তা রাত্রি | 

বরিখয়ে-_বর্ষণ করে। 

হ|ম......কোন পুর--মামি €কান্‌ স্থানে যাইব--তাহা ঠিক করিতে পারিলাম না। 


অভিসার ৮৯ 


একে পদ-পঙ্কজ পঙ্কে বিভূষিত 
কণ্টকে জর জর ভেল। 

তুয়া দরশন আশে কছু নাহি জানলু 
চিরদুখ অব দুরে গেল ॥ 

তোহারি মুরলী যব শ্ৰবণে প্রবেশল 
ছোড়লু গৃহ-সুখ-আশ | 

পন্থক দুখ তৃণ করি না গণলু 
কহতহি গোবিন্দদাস ॥ 


8 


মন্দির বাহির কঠিন কৃপাট । 
চলইতে শঙ্কিল পঙ্কিল বাট ॥ 


একে......ভেল--একে আমার পদ কর্দমাবৃত, তাহাতে আবার তাহা কণ্টক- 
বিদ্ধ হইল। 


জর জর--জৰ্জ্জরিত ৷ ভেল--হইল। 


কচু নাহি জানলু-_কিছুই জানিতে পারিলাম না। তোমার দর্শনের আশায় পথের 
এত যে কষ্ট, তাহা কিছুই বুঝিতে পারিলাম না। 


চিরহ্ুখ--বহু দিনের কষ্ট।  অব-এখন। তোহারি--তোমারই। 


প্রবেশল-_প্রবেশ করিল। ছোড়লু-__ছাঁড়িলাম। 
পন্থক.....:গণলু-__পথের কষ্ট তৃণবৎও গণ্য করিলাম ন|। 
কহতহি--কহিতেছেন। 


৪ । ধন্দির......কপাঁট__গৃহের বাহিরে কঠিন দরজ|--ইহা প্রথম অন্তরায় । 
চলইতে......বাট-_দ্বিতীয় বাধা ; চলিবার সময় দেখিলাম পথ (বাট) পঙ্ক বা 
কর্দমময় ( পঙ্কিল ) এবং aia বা বিপজ্জনক (শঙ্কিল)। 


ae 


বৈষ্ণব পদাবলী 


তহি অতি দুরতর বাদর দোল। 

বারি কি বারই নীল নিচোল। ৷৷ / 
সুন্দরি কৈছে করবি অভিসার। 
হরি রহ মানস স্থরধুনী পার ॥ 

ঘন ঘন বন বান বজর-নিপাত। 
শুনইতে শ্রবণে মরম জরি যাত ॥ 
দশ দিশ দামিনী wee বিথার। 
হেরইতে উচকই লোচন-তার ॥ 
ইথে যদি স্থন্দরি তেজবি গেহ। 
প্রেমক লাগি উপেখবি দেহ ॥ 
গোবিন্দদাস কহ ইথে কি বিচার । 
ছুটল বাণ কিয়ে যতনে fasta ॥ 


তহি'--তাহার উপর। দুরতর-_দুরব্যাপী। 
বাদর দোল-_বর্ষা দোল খাইতেছে, বৃষ্টিরাশি দোছুল্যমান। 
বারি......নিচোল-বারি কি নীল অঞ্চলে বারণ করিতে পারে,_এই বর্ষার 
জলধারা কি আমার নীল শাড়ী ঠেকাইয়া রাখিতে পারে? 
কৈছে--কিরপে। করৰি--করিবে। 
হরি......পার-_হরি মানসগঙ্গার (বৃন্দাবনে মানসগঙ্গা নামে এক হুদ আছে) 
অপর পারে আছেন। বজর--বজ্র । নিপাত-_-পাত। 


দহই--দগ্ধ করে। বিথার--বিস্তারিত স্থান ব্যাপিয়া। 
হেরইতে--দেখিতে। উচকই--চমকিত্‌ হইয়| উঠে। 
লোঁচন-তার--চক্ষুর Sta | ইথে--ইহাতে। তেজবি--ত্যাগ করিবি। 
প্রেমক-_ প্রেমের । লাগি- জন্য (লাগিয়া) 


উপেখবি-_উপেক্ষ। করিবি, অর্থাৎ মৃত্যুকে বরণ করিবে | 

ইথে......বিচার--এখন আর কি বিচার চলে? 

চুটল-_ছোড়া, যাহা ছাড়িয়া দেওয়া হইয়াছে। 

ছুটল বাণ......নিবার--যে বাণ ছুটিয়াছে তাহাকে কি যত্ন করিলে নিবারণ 
করা যায়? 


অভিসার ৯১ 
0 


মেঘ-যামিনী অতি ঘন আন্দিয়ার । 
এঁছে সময়ে ধনী SH অভিসার ॥ 
ঝলকত দামিনী দশ দিশ আপি। 
নীল বসনে ধনী সব তনু বাপি ॥ 
হুই চারি সহচরী সঙ্গহি নেল। 
নব অনুরাগ-ভরে চলি গেল ॥ 
বরিখত ঝর ঝর খরতর মেহ। 
পাওল সুবদনী সঙ্কেত CAS ॥ 

না হেরিয়া নাহ নিকুঞ্জক মাঝ | 
জ্ঞানদাস চলু Mel নাগরাজ ॥ 


৬ 


শ্যাম-অভিসারে চলু বিনোদিনী রাধা | 
নীল বসনে মুখ বাপিয়াছে আধা ॥ 
সুকুঞ্চিত কেশে রাই বান্ধিয়া কবরী। 
কুম্ভলে বকুল মালা aca ভ্রমরী | 
নাসায় বেশর দোলে মারুত হিলোলে | 
নবীন কোকিল! জিনি আধ আধ বোলে ॥ 


৫ | মেঘ-যামিনী--মেঘাবৃত রাত্রি । আন্ধিয়ার--অন্ধকার । এছে--এমন। 


করু--করে। আপি-_ব্যাপিয়। । ঝাপি--আবৃত করিয়া | 
বরিখত--বর্ষণ করে। খরতর-দারুণ। মেহ--মেঘ । 
পাওল-_পাইল। নাহ-__নাথ, কৃষ্ণকে । চলু-_চলে। 
যাহা--যেখানে। 


৬। ঝাঁপিয়াছে-_-আবৃত করিয়াছে। আধা-$অর্জেক। বেশর-_ নোলক | 


বৈষ্ণব পদাবলী 
কত কোটি চাদ জিনি বদনের শোভা | 
প্ৰেমবিলাসিনী রাই কানু-মনোলোভ| | / 
ভালে সে সিন্দুর বিন্দু চন্দনের রেখা! | 
জলদে ঝাঁপল টাদ আধ দিছে দেখা ॥ 
আবেশে সখীর অঙ্গে অঙ্গ হেলাইয়া | 
পদ-আধ চলে আর পড়ে মুরছিয়া ॥ 
রবাব খমক বীণ! স্থমিল করিয়! | 
প্রবেশিল বৃন্দাবনে জয় জয় দিয়! ॥ 
নূপুরের রুণু বুনু পড়ি গেল সাড়া | 
নাগর উঠিয়া বলে রাই আইল পারা ॥ 
বৃন্দাবনে যাইয়া রাই চারি দিকে চায় | 
মাধবীলতার তলে দেখে শ্যামরায় ॥ 
শ্যাম সঙ্গে মিলল রসের মঞ্জরী। 
জ্ঞানদাস মাগে রাঙ্গাচরণ-মাধুরী ॥ 


৭ 


হরি অভিসারে চললি বরন্ুন্দরী 
শীতল বৃন্দাবন মাঝ | 

গতি অতি মন্থর চিত্ত অধীর 
যৈছে চলয়ে হংসরাজ ॥ 


জলদে......দেখা_ চন্দনের রেখাপাতির মধ্যে মি্ন্দুরের ফৌটা, তাহার মধ্য-স্থলে 
আবার মৃগমদবিন্দু। তাহাতে মনে হইতেছে যেন চাদকে 
কিয়ৎ পরিমাণে মেঘে ঢাকিয়াছে। 
মুরছিয়।__মুঙ্ছিত হইয়া । সংকীৰ্ত্তনে চলিবার সময় মহাপ্রভু সখার স্কন্ধে হেলাইয়া 
প্রায়ই ভাবাবেশে মুচ্ছিত হইয়া পড়িতেন। যথা-_ প্রচলিত গানে 
আছে-__*গোরা কেন এমন হল, এই না কৃষ্ণ-কথা কইতেছিল, 
ওগো স্বরূপ দেখ দেখ গোর! বুঝি প্রাণে মৈল।” 
সাড়া--কলরব। রাইঞ্নাইল পারা__রাই যেন ( কুঞ্জে) প্রবেশ করিল। 


অভিসার ৯৩ 


একে সে তরুণ ইন্দু মলয়জ বিন্দু বিন্দু 
কস্তরী-তিলক তার মাঝে | 
পিঠে দোলে হেমঝাপা রঙ্গিয়া পাটের থোপা 
নাসায় মুকুতা-রাজ সাজে ॥ 
চৌদ্দিগে রমণী সাজে OF রবাব বাজে 
সবে চলে মদন-তরঙ্গে | 
(ধনী) যে দিগে পয়ান করে মদন পলায় ভরে 
সৌরভে ভ্রমর যায় সঙ্গে ॥ 
৮ 
ধনী ধনি বনি অভিসারে। 
সঙ্গিনী রঙ্গিণী প্ৰেম-তরঙ্গিণী 
সাজলি শ্যাম-বিহারে ॥ 


৭। একে সে তরুণ......মাঝে--সেই মুখখানি তরুণ চন্দ্রের ata, তাহাতে বিন্দু 
বিন্দু চন্দনের ফোটা | তাহার মধ্যে আবার মুগমদের 
তিলক। 

হেমবীপা--বেণীর অগ্রভাগে সংলগ্ন স্বৰ্ণভূষণবিশেষ, তাহার মাঝে মাঝে রঙ্গিন 

পট্টবস্ত্রের থোপা | 

ডচ্ফ রবাব বাজে--এই চিত্র স্পষ্টতঃ সংকীৰ্ত্তনের চিত্র। অভিসারিকা কখনও 

ডম্ফ রবাব বাজাইয়| জগতের ঘুম ভাঙ্গাইয়া প্রেমিকের সঙ্গে 
মিলিত হইতে যায় না। জয়দেবের উপদেশ 
“মুখর মধীরং ত্যজ মঞ্জীরম্‌ |” 

ম্দন-তরঙ্গে-_-প্রেম-শ্রোতে গা ঢালিয়া। মদন-_প্রেম ও সৌন্দর্য্যের দেবতা | 

মদন পলায়--শ্রীরাধিকার অপূৰ্ব্ব রূপ দর্শন করিয়া মদনও হারি মাঁনে। 

৮। ধনি--ধন্ত। শ্রীমতী বৃন্দাবিপিনে যে অভিসার করিতেছেন, তাহা ধন্য | 

ধন্য--চমৎকারিত্ব বিষয়ে । 

বনি-বনে। পূৰ্ব্বকালে এই ভাবে একারের স্থলে অনেক স্থানে ইকারের 

ব্যবহার দৃষ্ট হয়, যথ|--“দেখয়ে খসায়ে চুলি ।”-_চণ্তীদাস। কেহ কেহ 
বলেন বনি অর্থে “নিয়া” ( হিন্দী )--সাঁজিয়া, সাজসজ্জা করিয়া | 

সাজলি--সজ্জিত হইল | ৪ 


বৈষ্ণব পদাবলী 


চলইতে চরণের সঙ্গে চলু মধুকর 

মকরন্দ পানকি লোভে | / 
সৌরভে উনমত ধরণী PAA কত 

Hal Hal পদচিহ্ন শোভে ॥ 


কনকলতা জিনি জিনি সৌদামিনী 
বিধির অবধি রূপ সাজে । 

কিঙ্কিণী রণরণি বঙ্করাজ-ধবনি 
চলইতে সুমধুর বাজে ॥ 


হংসরাজ জিনি গমন স্থলাবণি 
অবলম্বন সথী-কান্ধে | 

অনন্তদাসে ভণে মিললি নিকুঞ্জ বনে 
পুরাইতে শ্যাম-মন-সাধে ॥ 


চলইতে--চলিল । 

চলইভে......পানকি লোভে-_রাধিকার অঙ্গগন্ধে মুগ্ধ হইয়া মধু-লোভী ভ্রমরের! 
তাহার চরণপদ্ম ঘিরিয়া চলিতেছে।_-আল্তা-পরা 
চরপের ছাপগুলিকে স্থলপদ্ম মনে করিয়া যেখানে 
যেখানে সে ছাপ পড়িয়াছে, সেই স্থানের 
মৃত্তিকা চুম্বন করিতে করিতে চলিয়াছে। 


উনমত-_উন্মত্ত। 

বিধির অবধি--বিধাতার যত দূর শক্তি তাহার প্রয়োগে এরূপ স্থষ্টি করিয়াছেন। 
বঙ্করাজ-স্বাক্মল। 

চলইতে-_-চলিতে। 

সুলাবণি__-গমনভঙী অতি লাবণ্যময় | 

অবলম্বন_-সখীর স্কন্ধ-দেশ অবলম্বন করিয়া | 

পুরাইতে......-সাধে-শ্তামের মনের অভিলাষ পূর্ণ করিতে । 


অভিসার ৯৫ 


© 


মাথহি তপন তপত পথ-বালুক 
আতপ দহন বিথার। 

ননীক পুতলী তনু চরণ-কমল GY 
দিনহি' চললি অভিসার ॥ 


হরি হরি প্রেমকি গতি অনিবার । 
কানু পরশ-রসে অবশ রসবতী 
বিছুরল সবহু বিচার ৷৷ 


গুরুজন-নয়ন পাপগণ-বারণ 
মারুত-মগুল-ধুলি। 

তাহিক মেলি চলল ব্রজরঙ্গিণী 
পন্থহি Che সব ভুলি | 


৯। মাথহি......বিথার__মাথার উপর উত্তপ্ত তপনদেব, পদতলে পথ-বালুঃ 
হুর্য্যতাপে (আতপে) বিস্তৃত (facia) অগ্নির 
সমান (দহন )। 

ননীক.*****অভিসার-__ রাধার দেহ ননীর পুতুলের মত ( কোমল ) এবং তাহার 

চরণযুগল পদ্মের মত ( পেলব ), রাধা দিবাভাগে অভিসারে 
চলিলেন। জনু--ষেন। 

অনিবার-_যাহ! নিবারণ করা যায় না, অনিবাধ্য। 


পরশ-রসে-ম্পর্শ-সুখে। অবশ- ভ্ঞানশুন্ত | 
বিছুরল-_বিস্থৃত হইল | সবহু --সকল। 
বিচার--যুক্তি ৷ 


গুরুজন,.....-ধূলি--প্ৰবল বায়ু কর্তৃক উখিত ধুলিপটল গুরুজনের দৃষ্টিবূপ বাধা 
সকলের নিবারক হইয়া যখন আকাশ আচ্ছন্ন করিল, তখন 
তাহাতে মিশিয়া, ( তাহিক মেলি) শ্রীরাধা গুরুজনের দৃষ্টি 
এড়াইয়| অভিসার করিলেন। 

পন্থহি'......ভুলি--পথে বাহির হইয়া Sate faces সম্বন্ধে সমস্ত ভুলিয়া গেলেন। 


৯৬ বৈষ্ণব পদাবলী 


যত যত বিঘিনি জিতল অনুরাগিণী 
সাধলি মনসিজ-মন্ত্র | 

গোবিন্দদাস কহই অব সমুঝউ 
হরিসঞ্জে রসময় তন্ত্র ৷ 


বিধিনি--বিদঘ্ন । সাধলি-স্সাধনা করিল, কামদেবের মন্ত্র সাধনা করিল। 


নিন্নন, স্বহল্পীশ্পিক্কা, 
হুক্য ত নান 


মিলন, বংশীশিক্ষা, নৃত্য ও মান 


> 


কুঞ্জের দ্বারে এ কে দীড়ায়ে 
—( দেখ. দেখি গো, ওগো ও বিশাখে 1) 
ও কি বারিধর কি গিরিধর ? 


ও কি নবীন মেঘের উদয় হ’ল 
—( দেখ, দেখি গো, ওগে| ও ললিতে! ) 
ন! কি মদনমোহন ঘরে এল ? 


ও কি ইন্দ্ৰধনু যায় দেখা 
—( নব জলধরের মাঝে | ) 
al কি puts উপর ময়ুৱ-পাখ| ? 


১। এই পদটি sear গোস্বামীর “দিব্যোন্মাদ" হইতে গৃহীত। এই 
কাব্যের প্রথম ভাগে afte হইয়াছে যে রাধিকা মেঘদৰ্শনে কৃষ্ণ ভ্রম করিয়া 
নানারপ আক্ষেপ ও আবেদন-নিবেদন করিতেছেন। কিন্তু শেষে যখন বুঝিলেন 
তিনি যাহাকে সম্বোধন করিয়াছেন, তিনি pe নহেন-_মেঘমাত্রঃ তখন নিরস্ত 
হইয়া অজ্ঞান হইয়া পড়িলেন। এইজন্য কাব্যশেষে যখন কৃষ্ণ স্বয়ং রাধার সহিত 
মিলিত হইতে আসিয়াছেন, তখন রাধা প্রত্যয় করিতে পারিতেছেন না যে সত্য 
সত্যই কৃষ্ণ :আসিয়াছেন! তাহার মুহুমু হুঃ ভুল হইতেছে-_-এ কি কৃষ্ণ ন! মেঘ। 
কৃষ্ণের সঙ্গে মিলনানন্দ তাহার পক্ষে এত age যে তিনি নিজে দেখিয়াও স্বীয় 
সৌভাগ্যকে বিশ্বাস করিতে পারিতেছেন না | 

ও কি বারিধর কি গিরিধর-_ও কি মেঘ কিংবা কৃষ্ণ ? 


১০০ বৈষ্ণব পদাবলী 


ও কি বকশ্রেণী যায় চ’লে / 
—( নিশ্চয় করিতে নারি গো!) 
ন! কি মুক্তামালা গলে দোলে ? 


ও কি সৌদামিনী মেঘের গায় 
—( দেখ. দেখি গো, সহচরি ! ) 
al কি পীতবসন দেখা যায়? 


ও কি মেঘের গৰ্জ্জন শুনি 
—( বল্‌ দেখি গো, ও সজনি 1) 
না কি প্রাণনাথের বংশীধ্বনি ? 


২ 
এ ঘোর রজনী মেঘের ছটা 
কেমনে আইলে বাটে। 
আঙ্গিনার মাঝে বঁধুয়া ভিজিছে 
দেখিয়া পরাণ ফাটে ॥ 


সই, কি আর বলিব তোরে | 
বহু পুণ্যফলে সে হেন বুয়া 
আসিয়া মিলল মোরে ॥ 


২। বাটে-_বত্সে? পথে। 

রবীন্দ্রবাবু এই পদটির খুব সুন্দর ব্যাখ্যা করিয়াছিলেন। ‘ভারতী’ পত্রিকায় 
বহুপূৰ্ব্বে তাহা প্রকাশিত হুইয়াছিল। কোন বৈষ্ণব*ভিখারী আমাকে বলিয়াছিল-_ 
এই পদের অর্থ এই-_ভগবান্‌ আমাদিগকে কখনই ছাড়েন না) অতিশয় 
পাপের অন্ধকারে যখন আমরা পড়িয়া থাকি, তখনও সেই গাপীর দুঃখের 
ভার নিজ মাথায় লইয়া তিনি তাহার জন্তু অপেক্ষা করেন। সংসারাসক্তচিত্ত 
আমরা সংসারের সহস্র ঝঞ্চাট ছাড়িয়া তাহার কাছে যাইতে পারি শ্রা। তিনি 
দুৰ্গম পন্থায় দীড়াইয়া আমাদের প্রতীক্ষা করিতে থাকেন-_পাপীর কাছে আসিতে 
কণ্টকাকীর্ণ পথে তাহার পদতল ছিন্নভিন্ন হইয়া যায়, তথাপি তিনি আমাদের 
ত্যাগ করেন AY | | 


মিলন, বংশীশিক্ষা, নৃত্য ও মান ১০১ 


ঘরে গুরুজন নন্দী দারুণ 
বিলন্দে বাহির হৈনু । 

আহা মরি মরি সঙ্কেত করিয়া 
কত না! যাতনা দিনু ॥ 

বধুর পিরীতি আরতি দেখিয়া 
মোর মনে হেন করে। 

কলঙ্কের ডালি মাথায় করিয়া 
আনল COSTE ঘরে ॥ 

আপনার দুখ সুখ করি মানে 
আমার দুখের দুখী | 

চণ্ডীদাস কহে বধুর পিরীতি 
শুনিয়া জগৎ সুখী ॥ 


২১ 
চাহ মুখ তুলি রাই চাহ মুখ তুলি | 
নয়ান নাচনে নাচে হিয়ার পুতলী ৷৷ 
গীত পিন্ধন মোর Gal অভিলাষে৷ 
পরাণ চমকে যদি ছাড়হ নিশ্বাসে ৷ 


সঙ্কেত করিয়া--একবার Stairs সঙ্কেত করিয়া ডাকিয়াছিলাম। 
আনল-_-অনল, অগ্নি | ভেজাই-__লাগাইয়া fir | 


৩। নয়ান নাচনে......পুতলী- তোমার চোখের নাচনে আমার হৃদয় 


নাচিয়া উঠে। 
হিয়ার পুতলী-_হৃদয়, চিত্ত-পুত্তলিকা | 
পীত পিন্ধন_পীতবৰ্ণ Tz | তুয়|--তোমার | 


তুয়া অভিলাষে-_তুমি গৌরী, এইজন্য আমি পীত বর্ণের বদন পরিয়া থাকি। 
পরাণ......নিশ্বাসে-তুমি যদি একটিবার নিশ্বাস ফেল, তবে আমার প্রাণ 
কীপিয়া উঠে--( তোমার কষ্টের আশঙ্কায় ) ৷ 


১০২ বৈষ্ণব পদাবলী 


রাই, কত পরখসি আর। / 
তুয়া আরাধন মোর বিদিত সংসার | 

CAR CHE লেহ রাই সাধের মুরলী | 

পরশিতে চাহি তোমার চরণের ধূলি ৷৷ 

তুয়া মুখ নিরখিতে আখি ভেল ভোর | 

নয়ন অঞ্জন Hal পর-চিত-চোর ॥ 

রূপে গুণে যৌবনে ভুবনে আগুলি। 

বিহি নিরমিল gai পিরীতি-পুতলী ॥ 

এত ধনে ধনী যেই সে কেনে কৃপণ | 

জ্ঞানদাস কহে কেবা জানিবে মরম ॥ 


= 


gars বারি ঝারি ভরি তৈখনে 
আনল রসবতী রাই। 

দুখানি চরণ পাখালিয়ে সুন্দরী 
আপন কেশেতে মোছাই ॥ 


পরখসি- পরীক্ষা করিবে । ( কত আর আমাকে পরীক্ষা করিয়া! দেখিবে? ) 

তুয়া......সংসার-_-আমি যে তোমাকে আরাধনা করি তাহা সমস্ত সংসারের 
লোক জানে। 

লেহ লেহ......মুরলী-_-আমার এই হাতের বাশীটি একবার ধর, আমি দক্ষিণ 

হন্তে তোমার পদধূলি গ্রহণ করিব। 

লেহ--লও ৷ ভেল--হইল। ভোর-_বিভোর। 

তুয়|. .....-চোর---তোমার চোখের অঞ্জন পরের চিত্ত চুরি করিতে দক্ষ। 

আগুলি-_অগ্রগণ্য, শ্রেষ্ঠ। বিহি--বিধি | 

এত ধনে......কৃপণ-_সে কেন আমাকে প্রেম দিতে কার্পণ্য-প্রকাশ করে। 


৪। নুবাসিত......রাই__রাই তখন ( তৈখনে ) ঝারি ( কলসী ) ভরিয়া সুবাসিত 
বারি আনিল (আনল )। 
দুখানি......মোছাই-_ছুইখানি চরণ (শ্তামের) ধৌত করিয়া ( পাখালিয়ে ) 


মিলন, বংশীশিক্ষা, নৃত্য ও মান ১০৩ 


অঙ্গক ধূলি বসনহি বাড়ই 
অনিমিখে হেরই বয়ান। 

তুহু সনে মান করলু' বর মাধব 
হাম অতি অলপ-পরাণ ॥ 

রমণীক মাঝে কহই শ্যাম-সোহাগিনী 
গরবে ভরল AY দেহ | 

হামারি গরব তুহু আগে বাঢ়াঅলি 
অবহু টুটায়ব কেহ। 

সব অপরাধ খেমহ বর মাধব 
তুআ পায়ে সোপলু পরাণ | 

গোবিন্দদাস কহ কানু ভেল গদগদ 
হেরইতে রাই-বয়ান ॥ 


gaa রাধ! আপনার কেশগুচ্ছ-ন্বারা ( কেশেতে ) 
মুছাইলেন (মোছাই )। 


বর শ্রেষ্ঠ | হাম--আমি | অলপ-পরাণ-_সঙ্কীর্ণ-চিত্ত । 

রমণীক......দেহ--সকল রমণীর (রমণীক) মধ্যে (মাঝে) লোকে আমাকে 
শ্টামসোহাগিনী বলে (কহুই ), তাহাতে গৰ্ব্বে (গরবে) আমার 
(at) বুক ভরিয়া! উঠে। 

হামারি......কেহ--আমাঁর (হামারি) গর্ব (গরব) তুমিই (তুহু) পূর্বে 
(আগে) বাড়াইয়াছ (বাঢ়াঅলি), এখন (অবহু) কে 
তাহা ভাঙ্গিতে পারে (টুটায়ব)? অর্থাৎ__রাধা বলিতেছেন, 
হে মাধব, তুমিই আমার গৰ্ব্ব বাড়াইয়া দিয়াছ, এবং 
সেই অহঙ্কারে মত্ত হইয়াই আমি তোমার উপর অভিমান 

৷ করিয়াছিলাম। 

খেমহ-_ক্ষমা কর। তুআ--তোমার। 

সোপলু সমর্পণ করিলাম । কহ--কহেন। 

ভেল-_হইল। হেরইতে-- হেরিয়া। 


১০৪ বৈষ্ণব পদাবলী 


তুজ মণি-মন্দিরে ঘন বিজুরী সঞ্চরে 
মেঘরুচি-বসন-পরিধান] | 

যত যুবতী-মগুলী পন্থ ইহ পেখলি 
কোই নহি রাইক সমান? ॥ 


তাই বিহি তোহারি সুখ লাগি | 
রূপে গুণে সায়রী সজল ইহ নায়রী 
ধনি রে ধনি ধন্যা তুয়া ভাগী ॥ 


শা 


৫ । তুঙ্গ.. ...-পরিধানা__সুউচ্চ মণিময় অট্রালিকার উপর শ্রীরাধা কঞ্চবর্ণের 
(মেঘরুচি-বসন ) শাড়ী পরিয়| গতায়াত করিতেছিলেন; 
তাহাতে বোধ হইতেছিল ঠিক যেন মেঘের কোলে 
ঘন ঘন বিছ্যৎস্কুরণ হইতেছে ( সঞ্চরে )। জীরাধার 
কৃষ্ণবৰ্ণ বসন দূর হইতে মেঘ বলিয়| ভ্রম হয়, তাহার 
আড়াল হইতে রাধার শুত্রোজ্জল দেহরুচি বিকাশ 
পাইতেছিল,_মনে হইতেছিল যেন মেঘের কোলে 
বিদ্যুৎ চম্কাইতেছে। 


যত......সমানা--সখা বলিতেছে, “হে কৃষ্ণ) এই পথে (পঞ্থ ইহ ) যত যুবতী- 
মণ্ডলী দেখিলে ( পেখলি ), তাহার! কেহই (কোই ) রাইয়ের 
(রাইক ) সমান নহে (নছি)। 


তাই......ভাগী--তাই বিধি ( বিহি) তোমার সুখের জন্য ( তোহারি za লাগি) 
রূপ এবং গুণের সাগর (সায়রী) এই নাগরী (ইহ নায়রী ) 
সৃষ্টি করিল। হে কৃষ্ণ, তোমার ভাগ্যকে ( ধন্ত Sal ভাগী ) 
ধন্য ধন্যা করি (ধনি রে ধনি )। 


মিলন, বংশীশিক্ষা, নৃত্য ও মান ১০৫ 


দিবস অরু যামিনী রাই অনুরাগিণী 
তোহারি হৃদি মাঝে ze জাগি। 

প্রতি দিবস cleat রাই মৃগী-লোচন! 
অতএ তুহু উহারি অনুরাগী ॥ 

রতন-অট্রালিক। উপরে বসি রাধিকা 
হেরি হরি অচল পদ পাণি ৷ 

রসিক জন-মানসে হরিগুণ-স্থধারসে 
জাগি রহু শশিশেখর-বাণী ॥ 


ত 


আওল খ৷তুপতি-রাজ বসন্ত | 
ধাওল অলিকুল মাধবী-পন্থ ॥ 
দিনকর-কিরণ ভেল পয়গণ্ড । 
কেশর-কুস্থম ধরল হেমদণ্ড ॥ 


দিবস......জাগি--দিবস ও (ae) যামিনী রাই তোমারই অনুরাগিণী হইয়া 
তোমারই ( তোহারি ) হৃদয়মাঝে জাগিয়া রহুন (রহু )। 
প্রতি দিবস......অনুরাগী--হে কৃষ্ণ, মৃগনয়নী রাধার সৌন্দর্য-ভাগ্ডার এতই 
অফুরন্ত যে নিত্য AST নৃতন ভাবে তোমাকে মুগ্ধ 
করিবে_কোন কাঁলেও তাহা বৈচিত্র্যহীন হইয়া 
পুরাতন হইবে A! সেই HIT তুমি ( অতএ তুহু ) 
উহার অনুরাগী Zs | 
হেরি......পাণি--অট্রালিকার উপর রাধিকাকে দেখিয়! কৃষ্ণের (হরি) হস্তপদ 
অবশ (অচল) হইল, অর্থাৎ তিনি মুগ্ধ হইয়া সেই স্থানে 
দাড়াইয়! সেই রূপ দেখিতে লাগিলেন | 


৬। মাধবী-পস্থ__মাধবীলতার দিকে | 
পয়গণ্ঁ-_পৌগণ্ড; অর্থাৎ শৈশব উত্তীর্ণ হইয়া কিশোর (fas) অবস্থা প্রাপ্ত হইল। 
কেশর... *.হেমদণ্ড--কেপর-পুষ্প হেমদণ্ড ধারণ করিল। খতুরাজ বসন্তের 
দণ্ডধরের কাজ কেশর-কুন্ুম গ্রহুণ করিল | 
১৪ 


১০৬ বৈষ্ণব পদাবলী 


নৃপ-আসন নব পাটল-পাত। 
কাঞ্চন-কুন্থম ছত্ৰ ধরু মাথ ॥ 
মৌলি রসাল মুকুল ভেল তায়। 
সমুখহি কোকিল পঞ্চম গায় ॥ 
শিখিকুল নাচত অলিকুল যন্ত্ৰ ৷ 
আন দ্বিজকুল পঢ়, আশিস মন্ত্র ॥ 
চন্দ্ৰাতপ উড়ে কুম্থম-পরাগ । 
মলয়-পবন সহ ভেল অনুরাগ ॥ 
কুন্দ বিল্ব তরু ধরল নিশান | 
পাটল তৃণ অশোক-দল বাণ ৷ 
কিংশুক লবঙ্গলতা এক সঙ্গ। 
হেরি শিশির-খতু আগে দিল ভঙ্গ ॥ 


বৃুপ-আসন......-পাঁত--রাজার আসন নূতন পাটলি-পুশ্পের দলে রচিত হইল। 

ধরু--ধারণ করিল | 

মৌলি......গায়-_রসাল তরুর মুকুল মুকুট-স্বরূপ ( মৌলি ) হইল ( ভেল ), 
রাজার সন্মুখে ( সমুখহি ) কোকিল পঞ্চমন্বরে গান করিতে 
লাগিল-_( বন্দীদের মত )। 

অলিকুল যন্ত্ৰ--ভ্ৰমর‘গুঞ্জন বাছ-স্ত্রের কাজ করিল। 

আন......মন্ত্র--মন্তান্ত পক্ষিগণ ( দ্বিজকুল ) আশীর্ববাদী মন্ত্র পাঠ করিতে লাগিল-- 
( রাজসভার ব্ৰাহ্মণ-পণ্ডিতদের মত )। 

চন্দ্ৰাতপ উড়ে কুম্থম-পরাগ-সপ্ৰচুর পুষ্প-পরাগ , আকাশে উড়িয়া চন্দ্ৰাতপের 


মত হইল। 
মলয়...***অন্ুরাগ--মলয় পবনের সহিত প্রীতি-স্বত্রে আবদ্ধ হইয়া কুন্থম-পরাগ 
আকাশে উড়িল। 
পাটল......বাণ--পাটলি-€ পলাশ) পুষ্প তুণ হইল এবং অশোকের্‌ দল বাণ- 
স্বরূপ হইল। | 


হেরি,.....ভঙ্গ--খতুরাজ বসস্তের এই রণসজ্জা দেখিয়া শীত-খতু ( শিশির) 
ভঙ্গ দিলৎ 


মিলন, বংশীশিক্ষা, নৃত্য ও মান ১৬৭ 


সৈন্য সাজল মধুমক্ষিক-কুল। 
শিশিরক সবহু করল নিরমুল ॥ 
উধারল সরসিজ পাওল প্রাণ | 
নিজ নবদলে SH আসন প্রদান ॥ 
নব বুন্দাবন-রাজ্যে বিহার | 
বিষ্ভাপতি কহ সময়ক সার ॥ 


৭ 


না হবে ভূষণের ধ্বনি না নড়িবে চীর। 
দ্রুতগতি চরণে না বাজিবে মঞ্জীর ॥ 
1বষম সঙ্কট-তালে বাজাইব বীশী। 
ধনু-অস্কের মাঝে নাচ বুঝিব প্ৰেয়সী ॥ 


উধ।রল-_উদ্ধার করিল) শীতে পদ্ম মিয়মাণ হইয়াছিল। 

নবদল-_নৃতন সেনাদল, অর্থাৎ ভ্রমরকুলকে আসন প্রদান করিল। 

নব বুন্দাবন-রাজ্যে-_খতুরাজের রাজ) হইল শীতাপগমে নবীভূত বৃন্দাবন | 
সময়ক সার-_বসস্ত-খতু কালের মধ্যে শ্রেষ্ঠ কাল। 


৭। এই পদে শ্রীকৃষ্ণ রাধিকার নৃত্য-কোৌশল পরীক্ষা করিতেছেন। 

না হবে......মঞ্জীর-_-এত BS নাচিতে হইবে যে অতিশয় গতি হেতু ভূষণের 
ধ্বনি হইবে না, অঞ্চল উড়িবে না, এবং নূপুরের শব্দ 
হইবে না। 

এ দেশে নাচিবার কৌশল যে অতি অদ্ভুত রূপে আয়ত্ত হইয়াছিল, তাহাতে সন্দেহ 
নাই। কীচ| সরার উপর অঙুষ্ঠমাত্ৰ স্পর্শ করাইয়া! নর্ভকীর! নাচিতে পারিতেন,_মনে 
হইত যে তাহারা yaa উপর নাচিতেছেন। কাচা সরা ভাঙ্গিলে নর্তকীর কৌশল 
ব্যৰ্থ হইত, তিনি লজ্জ৷ পাইতেন ; এরূপ বর্ণনা অনেক প্রাচীন পদে পাওয়া যায়। 

চীর--বস্ত্র।  মঞ্জীর-হনৃপুর । বিষম সঙ্কট-তাল-_তালের নাম। 

ধনু-অক্কের- ধনুর আকারে অঙ্কপাত (রেখাপাত ) sfam স্থান নির্দেশ করিয়া 
দিব, তাহারই মধ্যে নাচিতে হইবে | * 


১০৮ বৈষ্ণব পদাবলী 


হারিলে তোমার লব বেশর কীচলি। 
জিনিলে তোমারে দিব মোহন-মুরলী ॥ 
যেমন বলে শ্যাম-নাগর তেমনি নাচে রাই। 
মুরলী লুকান শ্যাম চারিদিকে চাই ॥ 
সবাই বলে রাইয়ের জয় নাগর হারিলে | 
দুখিনী কহিছে গোপী-মণ্ডলী হাসালে ॥ 


৮ 


ন! নড়িবে গণ্ড মুণ্ড নুপুরের কড়াই | 
ন! নড়িবে বনমালা বুঝিব বড়াই ॥ 
ন! নড়িবে ক্ষুদ্ৰ ঘণ্টি অবণের কুণ্ডল | 
ন! নড়িবে নাসার মতি নয়নের পল ॥ 


এই সকল বর্ণনায় কিচু অতিরঞ্জন আছে সত্য, কিন্তু এখনও এদেশের নর্ভঁকীর! 
তাহাদের প্রাচীন ব্ৃত্যকলা-কোশল একেবারে হারান নাই। অতি অনল্পদিন হইল 
লাট সাহেবের অভ্যর্থনা উপলক্ষে ভারতের একজন মহারাজ তাহাকে তাহার দেশের 
নর্তকীদের যে অদ্ভুত নর্ভন-কৌশল দেখাইয়াছিলেন, তাহাতে লাট সাহেব এবং তদীয় 
অন্থচর সাহেবেরা চমৎকৃত হইয়া গিয়াছিপেন। ষ্টেটস্ম্যানের সংবাদদাত| তদুপলক্ষে 
লিখিয়াছিলেন-_নর্তকীরা “danced on sword-edges, on sharp spikes and 


saws and finally on frail hollow sugar wafers without breaking them 
in order to show their lightness of foot.” 


মুরলী লুকান শ্তাম......চাই-_কৃষ্ণ হাবিয়| গিয়াছেন। পাছে বাশী হারাইতে হয় 
এই ভয়ে তিনি চারি দিকে চাহিয়! (কেহ দেখিতে 
পায় কি না-_ভয়ে ভয়ে) wa লুকাইয়া 
ফেলিলেন। 
ছুখিনী-_পদকত্রীর নাম। কেহ কেহ বলেন, বৈষ্ণব সাধুদিগের সপ্তচ্শ শতাব্দীর 
অন্যতম নেতা শ্তামানন্দই নিজকে দুখিনী বলিয়! পরিচয় দিতেন। 


৮। এই পদে রাধিকা কৃষ্ণের নৃত্যকলা-কৌশল পরীক্ষা করিতেছেন। 


মিলন, বংশীশিক্ষা, নৃত্য ও মান ১০৯ 


ললিত! বাজায় বীণা বিশাখ। মৃদঙ্গ । 

সচিত্র বায় সপ্তস্বর৷ রাই দেখে রঙ্গ ॥ 

তুঙ্গ বিদ্যা কপিলাস তন্বুর! রঙ্গদেবী | 
ইন্দুরেখা পিনাক বায় মন্দিরা সুদেবী ॥ 
উদ্ভট-তালে যদি হার বনমালী । 

চূড়া বাঁশী কেড়ে লব দিব করতালী ॥ 

যদি জিন রাইকে দিব আমরা হব দাসী | 
নইলে কারাগারে থোব দুখিনী শুনে হাসি ॥ 


® 


মুরলী করাও উপদেশ । 

যে বন্ধে, যে ধ্বনি উঠে জানহ বিশেষ ॥ 
কোন্‌ ACK, বাজে বাশী অতি অনুপাম | 
কোন্‌ বন্ধে, রাধা বলি ডাকে আমার নাম ॥ 
কোন্‌ বন্ধে বাজে বাঁশী স্থললিত ধ্বনি। 
কোন্‌ বন্ধে কেক! শব্দে নাচে ময়ুরিণী ॥ 
কোন্‌ রন্ধে, রসালে ফুটয়ে পারিজাত। 
কোন্‌ রন্ধে কদম্ব ফুটয়ে প্রাণনাথ ॥ 

কোন্‌ MH, ষড় ঝতু হয় এককালে | 
কোন্‌ বন্ধে নিধুবন হয় ফুলে ফলে ॥ 


বায়--বাজায় | থোব-রাখিব। 


৯। মুরলী......উপদেশ--রাধ| বলিতেছেন? হে কৃষ্ণ, আমাকে মুরলী-শিক্ষা দাও। 
যে......বিশেষ-_ষে যে রন্ত্ৰে (বাণীর ছিদ্রে ) যে যে ধ্বনি উঠে তাহা তুমি বিশেষ 
রূপে জান ( সেই জন্য তোমার নিকট বংশী-শিক্ষা করিতে চাই ) | 
এই পদে কৃষ্ণের বাশীর অলৌকিকত্ব বর্ণিত হইয়াছে । ভগবানের বাশীর প্রতি 
WH নূতন নূতন YA বাজে। যে ইঙ্গিতে বিশ্ব ফলে-ফুলে, বর্ণে-গন্ধে, সঙ্গীতে-ছন্দে 
পূর্ণ হইয়| উঠে, তাহাই কৃষ্ণের মুরলীর ধ্বনি-রূপে WIS হইয়াছে । 


১১০ বৈষ্ণব পদাবলী 


কোন্‌ রন্ধে কোকিল পঞ্চম স্বরি গায়। 
একে একে শিখাইয়! দেহ শ্যামরায় ॥ 
জ্ঞানদাস শুনিয়া কহে হাসি হাসি। 

শুন রাধে মোর বোল--বাজিবেক বাশী ॥ 


১২১০ 


ওহে নাবিক কে জানে তোমার মহিম৷ | 
নাম-নৌকায় নিরবধি পার কর তব-নদী 
তব আগে কি ছার যমুনা ৷ 


চরণ তরণী যার যে করে তোমারে সার 
কিব! তার পারের ভাবনা | 

পাইয়া চরণরেণু পাষাণ মানবী-তনু 
কান্ঠ-নৌকা পদে হৈল সোণা ॥ 


অজামিল পাপী ছিল সেহত তরিয়া গেল 
চরণ করিয়া আরাধন৷। 

হেন পদ-অনুভবে যাহার পরাণ যাবে 
নাহি তার যমের যন্ত্রণা ॥ 


জ্ঞানদাস......বাশী-_জ্ঞানদাস পরিহাস করিয়া বলিতেছেন, রাধে তুমি আমার 
কথা শোনো, অর্থাৎ তোমার নীল শাড়ী ইত্যাদি ত্যাগ 
করিয়া আমার ধড়াচুড়! পরিধান কর ( অন্ত পদে আছে) 
তাহা হইলে বাশী বাজিবে, নচেৎ Are | 


১৯ | নাম-নৌকায়..... যমুন|--তোমার নাম ভবনদী পার হইবার তরনী-স্বরূপ 
সুতরাং তোমার নিকট যমুনা অতি তুচ্ছ। 

পাইয়া......-তন্ু--অহল্যার শাপমোচন-বৃত্তাস্ত । 

কাষ্ঠ......সোণ|--ষখন রাম নৌকায় পা দিয়াছিলেন) তখন খেয়া নৌকা সোণ! 
হইয়া! গিয়াছিল। 


মিলন, বংশীশিক্ষা, নৃত্য ও মান ১১১ 


আমরা আহীর নারী কুল শীল পরিহরি 
হাঁসি হাসি করিয়। কামনা | 

জ্ঞানদাসের বাণী শুন ওহে গুণমণি 
কত না FAS প্রবঞ্চন| ॥ 


১১ 
ছোড়ল আভরণ মুরলী-বিলাস। 
পদতলে লুটয়ে সে| পীতবাস ॥ 
যাক দরশ বিনে ঝুরয়ে নয়ান। 
অব নাহি হেরসি তাক বয়ান ॥ 
সুন্দরি তেজহ দারুণ মান। 
সাধয়ে চরণে রসিকবর কান ॥ 
ভাগ্যে মিলয়ে ইহ শ্যাম রসবস্ত | 
ভাগ্যে মিলয়ে ইহ সময় বসন্ত ॥ 
ভাগ্যে মিলয়ে হেন প্রেম-সঙ্গতি ৷ 
ভাগ্যে মিলয়ে এহ সুখময় রাতি ৷ 
আজু বদি মানিনি তেজবি কান্ত | 
জনম গোডায়বি রোই একান্ত ॥ 
বিদ্ভাপতি কহে প্রেমক রীত। 
যাচিত তেজি ন হোয় সমুচিত ॥ 


আহীর- গোপ। 

১১। ছোঁড়ল-_ত্যাগ করিল। পীতবাস-_ধাহার পীতবসন, Fe | 
যাক--যাহার। দরশ-দর্শন। বুরয়ে--অশ্ৰু ত্যাগ করে। 

অব--এখন ৷ তাক--তাহার। কান-__কান্গ। শ্যাম রসবস্ত--প্রমিক কৃষ্ণ। 
প্রেম-সঙ্গতি_ প্রেমিকের সঙ্গ। এহ--এই। ATT 
গোঙায়বি--যাপন করিবি। রোই--রোদন করিয়]। 

যাচিত--যাজ্ক| করিয়া যাহা আসে, তাহাকে প্রত্যাখ্যান করা উচিত নহে। 
হোয়-_হয়। ৬ 


১১২ বৈষ্ণব পদাবলী 


৯২২ 


গোরখ জাগাই শিঙ্গাধ্বনি শুনইতে 
জটিল! ভীখ আনি দেল। 

মৌনী যোগেশ্বর মাথ হিলায়ত 
বুঝল ভীখ নাহি নেল ॥ 


জটিলা কহত তব কা oe মাগত 
যোগী কহত বুঝাই | 

তেরে বধূ-হাত- ভীখ হাম লেয়ব 
তুরিতহি' দেহ পাঠাই ॥ 


১২ | গোরথ জাগাই-+গোরক্ষনাথ জাগ্রত হও। এখন যেরূপ বৈষ্ণব ভিখারীরা 
‘জয় গৌর’, ‘জয় নিতাই” উচ্চারণ করিয়া ভিক্ষা করে, পূৰ্ব্বে এক 
সম্প্রদায়ের সন্ন্যাসীরা তদ্রপ “গোরখনাথ জাগ’ এই কথা উচ্চারণ 
করিয়! ভিক্ষা করিত। 

শিঙ্গাধ্বনি শুনইতে--শিঙ্গ৷-ৰার| গোঁরখনাথ জাগ’ এই ঘোষণা শুনিলে। 

ভীখ-_ভিক্ষা | 

জটিল|--রাধার শাশুড়ী | 

দেল- দিল। 

মৌনী--কথা ন| কহিয়া । 

যোগেশ্বর--যোগীবর | 

মাথ হিলায়ত-__মাথ! cana করিলেন, দোলাইলেন | 

বুঝল......নেল-_তন্বারা বোঝা গেল যে যোগী ভিক্ষা গ্রহণ করিবেন না। 

তেরে--তোমার। 

বধৃ-হাঁত-ভীথ-_বধূর হস্তের ভিক্ষা। লেয়ব--লইব। 

তুরিতহি' দেহ পাঠাই--ষীীঘ তাহাকে পাঠাইয়া দাও। 


মিলন, বংশীশিক্ষা, নৃত্য ও মান ১১৩ 


পতিবরত৷| বিনু ভীখ নাহি লেয়ব 
যোগী-বরত হোয়ে নাশ । 

তাকর বচন শুনিতে তনু পুলকিত 
ধাই কহে বধূপাশ ॥ 

বারে যোগিবর পরম মনোহর 
জ্ঞানী বুঝল অনুমানে | 

বহুত যতন করি কনক থালী ভরি 
ভীখ দেহ তছু ঠামে ॥ 

শুনি ধনী রাই আই করি উঠল 
যোগী নিয়ড়ে নাহি ara | 

জটিল! কহত যোগী নহ আনমত 
দরশনে হোয়ব লাভ ॥ 


পতিবরতা বিন্ব--পতিবরত। ( পতিব্রতা ) fax ( বিনা )। 

ভীখ......লেয়ব__-সতীসাধবী ভিন্ন অপর কোন রমণীর ভিক্ষা আমি গ্রহণ 
করিব না । 

যোগী-বরত হোয়ে নাশ-_-( তাহা! লইলে ) আমার যোগী-বরত ( যোগীর ব্রত, 
সন্ন্যাসধৰ্ম্ম ) নষ্ট হইবে । হোয়ে-_হুইবে। 

তাকর-_তাহার। গুনিতে-_গুনিয়া । 

SR পুলকিত--এই কথা শুনিয়া, তাহার মুখে বধূর প্রশংসা শুনিয়া, জটিল! 
যোগীকে খুব বড় সাধু মনে করিল এবং পুত্রবধূর সুখ্যাতি শুনিয়া 
আনন্দে তাঁহার দেহ পুলকিত হইল। ধাই-_ধাইয়া fara । 

জ্ঞানী......অন্কুমানে__অন্ুমানে বুঝিলাম ইনি জ্ঞানী। 

বহুত.....,ঠামে-_ত্রপূর্বক স্বৰ্ণথাল| পুর্ণ করিয়া তাহার (SR) কাছে 
(ঠামে) গিয়া ভিক্ষা! দাও | 

শুনি..+...উঠল-_রাই এই কথা শুনিয়! স্বণাব্যঞ্জক ‘আই’ শব্দ উচ্চারণ করিয়া 
উঠিলেন। আই--ছি। নিয়ড়ে_নিকটে। 

জটিল কহত......লাভ-_জটিল! বলিলেন যোগী অন্তরূপ (আনমত ) নহেন, অর্থাৎ 
অসাধু নহেন, তাহাকে দর্শন কঞ্চিলে লাভ হইবে। 

৯৫ 


১১৪ বৈষ্ণব পদাবলী 


গোধূম-চুৰ্ণ পূৰ্ণ থালীপর 
কনক কটোরী ভরি ঘিউ | 

করযোড়ে রাই লেহ করি ফুকরই 
তাহে হেরি থরহরি জীউ ॥ 

যোগী কহত হাম ভীখ নাহি লেয়ৰ 
SM মুখ-্বচন এক চাই | 

নন্দনন্দন পর যে! অভিমানসি 
মাফ করহ ঘর যাই॥ 

শুনি ধনী রাই চীরে মুখ বীপল 
ভেখধারী নটরাজ | 

গোবিন্দদাঁস কহ নটবর শেখর 
সাধি চলত নিজ কাজ ॥ 


কটোরী-_-( হিন্দী ) ছোট ofa, বাটি। fad—yqs | 

CHE করি ফুকরই--উচ্চ স্বরে বলিলেন ‘ae’ | 

তাহে......জীউ--তাহাকে দেখিয়া তাহার জীউ (প্রাণ) থরহরি কীপিতে 
লাগিল-_( পরপুরুষ-্ঞানে লক্জাবশতঃ )। 

তুয়া......চাই--তোমার মুখের একটি কথ শুনিতে চাই। পর--উপর। 

ai অভিমানসি--যে অভিমান করিয়াছ তাহা মাপ কর। 

চীরে-_বন্ত্র-ঘারা | বাপল---আবৃত করিল। 

ভেখধারী......নটরাজ-_বুবিলেন যে নটরাঁজ কৃষ্ণই ভেখধারী হইয়া আসিয়াছেন। 

সাধি......কাজ--গোবিনদাস বলিতেছেন, নটরাজ কৃষ্ণ নিজ কাজ সাধিয়া ( মান- 
ভঞ্জন করিয়া ) চলিয়া গেলেন। 


Se facet 


আত্ম-নিবেদন 
> 
শ্যাম-বঁধু আমার পরাণ তুমি। 

কোন্‌ শুভদিনে দেখা! তোমা সনে 
পাঁসরিতে নারি আমি ॥ 

যখন দেখিয়ে ও চাদ-বদনে 
ধৈর্য ধরিতে নারি | 

অভাগীর প্রাণ করে আন্চান 
দণ্ডে দশবার মরি ॥ 

মোরে কর wal দেহ পদ-ছায়া 
শুন শুন পরাণ কানু | 

কুল-শীল সব ভাসাইনু জলে 
al জীয়ব তুয়া বিনু ॥ 

সৈয়দ মর্তুজা ভণে কানুর চরণে 
নিবেদন শুন হরি | 

সকল ছাড়িয়। রহিল wal পায়ে 
জীবন মরণ ভরি ॥ 


2 


তোমারে বুঝাই বঁধু তোমারে বুঝাই । 
ডাকিয়া সুধায় মোরে হেন জন নাই ৷ 


১।: পাঁসরিতে-_ভূলিতে। করে আন্চান- ব্যাকুল হয়। 
বিচ্ু-বিনা। রহছিল-রহিলাম। ভরি-_ভরিয়া, ব্যাপিয়। 


২। ন্ধায়স-জিজ্ঞাসা করে। 


১১৮ বৈষ্ণব পদাবলী 


অনুক্ষণ গৃহে মোরে ASCH সকলে | 

নিচয় জানিও মুঞি ভখিমু গরলে ॥ 

এ ছার পরাণে আর কিবা আছে সুখ | 

মোর আগে দাড়াও তোমার দেখি টাদ-মুখ ॥ 
'খাইতে সোয়াস্তি নাই নাহি টুটে |e | 

কে মোর ব্যথিত আছে কারে কব দুখ ॥ 
চণ্ডীদাস কহে রাই ইহ] না যুয়ায় | 

পরের বোলে কেবা প্রাণ ছাড়িবারে চায় ॥ 


© 


এই ভয় উঠে মনে এই ভয় উঠে | 
না জানি কানুর প্রেম তিলে জনি টুটে ॥ 
গড়ন ভাঙ্গিতে সই আছে কত খল | 
ভাঙ্গিয়| গড়িতে পারে সে বড় বিরল ॥ 


ভখিমু--খাইব। 

এ ছার......মুখ---এই দুঃখপূৰ্ণ জীবনে আর কি স্থখ আছে? তোমার চন্ত্রমুখ- 
খানি দেখাই জীবনের একমাত্র আনন্দ ও সফলত|। একবার 
এই ছুঃখিনীর সন্মুখে দাড়াও, আমি তোমার মুখখানি 
দেখিয়! মরি। সোয়ান্তি-_-আরাম। 

নাহি টুটে ভূথ্‌--আমার ক্ষুধার নিবৃত্তি হয় না। টুটে _কমিয়া যায়। 

পরের বোলে......চায়-_লোকে নিন্দা ও গঞ্জন| করে বলিয়াই কি তুমি প্রাণ 

ত্যাগ করিবে? পরের কথায় কে কবে জীবন ত্যাগ 
করিয়াছে? 

ইহ! না যুয়ায়--ইহ। যোগ্য হয় ন| ৷ 

৩। না জানি......টুটে--কোন্‌ মুহূর্তে কৃষ্ণ-প্রেমে বঞ্চিত হই “ইহাই সর্বদ! 

আশঙ্কার বিষয় | 

গড়ন......বিরল-_গড়। জিনিস ভাঙ্গিতে পারে এরূপ দুষ্ট খল ব্যক্তি অনেক 

আছে, কিন্তু ভাঙ্গিয়| গেলে জোড়া দিতে পারে এরূপ লোক 
অতি বিরলু। 


আত্ম-নিবেদন ১১৯ 


যথা তথা যাই আমি যতদূর পাই। 

চাদ মুখের মধু হাসে তিলেকে জুড়াই ॥ 
সে হেন বন্ধুরে মোর যে জন ভাঙ্গায়। 
হাম নারী অবলার বধ লাগে তায় ॥ 
চণ্ডীদাস কহে রাই ভাবিছ অনেক | 
তোমার পিরীতি বিনে সে জীয়ে তিলেক ॥ 


শু 


শুন শুন হে রসিক রায়। 
তোমারে ছাড়িয়া যে সুখে আছিনু 
নিবেদিয়ে তুয়া পায় ৷ 
কি জানি কি ক্ষণে কুমতি হইল 
গৌরবে ভরিয়া গেনু । 
তোমা হেন বঁধু হেলায়ে হারায়ে 
ঝুরিয়া ঝুরিয়া মৈনু ॥ 


যথা .....*জুড়াই-আমি যেখানে সেখানে যাই না কেন--ষত দূরেই যাই--সেই 
মুখখানির হাসি মনে পড়িলে অমনই আমি জুড়াইয়া We | 
তিলেক--তন্মুহূৰ্ত্তে । 
সে হেন,.....তায়--ষে ব্যক্তি এই প্রেম ভাঙ্গিতে চেষ্টা করিবে, সে আমার 
বধের ভাগী হইবে, আমার মৃত্যুর দায়ী হইবে। 
চণ্ডীদাস......তিপেক--চণ্ডীদাস বলিতেছেন--রাই, তুমি অনেক বৃথা ছুর্ভাবনা 
ভাবিতেছ। একি জান ন! ca, তাহার ভালবাস! এমন 
ভঙ্গপ্রবণ নহে যে, কেহ কিছু বলিলেই তাহা ভাঙ্গিয়! 
যাইবে? তোমার প্রেম ভিন্ন সে কি এক মুহৰ্ত্তও বাঁচিতে 
পারে? 


৪ | বায়-মধ্যাদা-স্থচক সম্ভাষণ । ভতুয়া--তোমার। 
গৌরবে-__মহঙ্কারে | বুরিয়|-ষকীদিয়|। 


১২০ বৈষ্ণব পদাবলী 


জনম অবধি মায়ের সোহাগে 
সোহাগিনী বড় আমি । 

প্ৰিয় সখীগণ দেখে প্রাণসম 
পরাণ-বঁধুয়। তুমি ॥ 

সখীগণে কহে শ্যাম-সোহাগিনী 
গরবে ভরয়ে দে। 

হামারি গৌরব তুহু" বাঢ়ায়লি 
অব টুটায়ব কে ॥ 

তোহারি গরবে গরবিণী হাম 
গরবে ভরল বুক। 

চণ্ডীদাস কহে এমতি নহিলে 
পিরীতি কিসের সুখ ॥ 


G 


বঁধু কি আর বলিব আমি । 
মরণে জীবনে জনমে জনমে 


প্ৰাণনাথ হৈও তুমি ॥ 


পরাণ-বঁধুয়| তুমি--তাহার| cel ভালবাসেনই, সকলের উপরে তুমি আবার 
আমার প্রাণবধু। দে- দেহ। 

হামারি--আমার। তুহু--তুমি। বাঢ়ায়লি--বৃদ্ধি করিলে। 

অব-_এখন। টুটায়ব__ভাঙ্গিবে, নষ্ট করিবে । তোহারি-__তোমারই। 


৫ । মরণে.........--.তুমি-_গুধু মৃত্যুকালে নহে, কিন্তু জীবনের প্রতি, মুহূর্তে যেন 
তোমাকে আমি প্রাণপ্রিয় বলিয়া মনে রাখি। শুধু 
এই জন্মে নহে, যতবার আসিব যাইব--যত জন্ম হইবে-_ 
ofa প্রতিজন্মে আমার একমাত্র প্ৰিয় থাকিও। 


আত্ম-নিবেদ্বন ১২১ 


তোষার চরণে আমার পরাণে 
বাধিল প্রেমের ফীসি। 

সব সমৰ্পিয়া একমন হৈয়| 
নিশ্চয় হইলাম দাসী ॥ 


ভাবিয়াছিলাম এ তিন ভুবনে 
আর মোর কেহ আছে | 

রাধা বলি কেহ সুধাইতে নাই 
দীাড়াব কাহার কাছে 


একুলে ওকুলে গোকুলে দুকুলে 
আপন! বলিব কায়। 

শীতল বলিয়া শরণ লইনু 
ও দুটি কমল-পায় ॥ 


না ঠেলহ ছলে অবলা অখলে 
যে হয় উচিত তোর | 

ভাবিয়া দেখিনু প্রাণনাথ বিনে 
গতি যে নাহিক মোর ॥ 


বাঁধিল প্রেমের ফাঁসি--তোঁমার পদযুগলের সঙ্গে আমার প্রাণে প্রেমের ফাসি 
লাগিয়াছে, অর্থাৎ তোমার শ্রীচরণের আশ্রয় তিলমাত্র 
সরাইয়া লইলে আমার প্রাণ যাইবে | 

একুলে ওকুলে--স্বামিকুলে ও পিতৃকুলে | 

একুলে.£....ছুকুলে__পিতৃকুল ও স্বামিকুল এই ছুই কুলে এবং সমগ্র গোকুলে 
অর্থাৎ ত্রিসংসারে আমার আপনা বলিতে কেহ নাই। 

অথল---সরল ( খলশুন্ত ) | 

১৬ 


১২২ বৈষ্ণব পদাবলী 


আখির নিমিখে যদি নাহি দেখি 
তবে সে পরাণে মরি। 

চণ্ডীদাস কহে পরশ-রতন 
গলায় গাথিয়া পরি ॥ 


ৰ. 


শুন হে চিকণ কাল৷ | 
কি বলিব আৱর চরণৈ তোমার 
অবলার যত জ্বালা ॥ 


চরণ থাকিতে না পারি চলিতে 
AMR পরের বশ। 

যদি কোন ছলে তব কাছে এলে 
লোকে করে অপযশ ॥ 


বদন থাকিতে না পারি বলিতে 
তেঞি সে অবোলা নাম। 

নয়ন থাকিতে সদ! দরশন 
ন! পেলেম নবীন শ্যাম ॥ 


পরশ......পরি--তুমি আমার স্পর্শমণি, (যাহার স্পর্শে সকল ধাতু সোণা হয়; 
অর্থাৎ অমুল্য রত্ন) তোমাকে হার করিয়া গলায় পরিতে ইচ্ছা 
হয়। যেন এক মহূর্তের জন্টও তোমাকে হৃদয় হইতে বিষুক্ত 
করিতে না হয়। 


৬। আমার পদ পরাধীন, তোমার মন্দিরের পথে তাহা যাইতে পারে না । আমি 
তোমার কাছে আসিলে লোকে উপহাস করে--সংসারের কাজকৰ্ম্ম ছাড়িয়া যে 
ভগবান্কে লইয়া! থাকিতে চাহে সংসারে তাহার প্রশংসা নাই, লোকে তাহাকে 
ক্ষেপা-পাগল বলিয়া কট,ক্তি করে। 

তেঞ্ি-্-সেইজন্ত । স্ভৃবোলা--ষে কথা বলিতে পারে না। 


আত্ম-নিবেদন ১২১ 


অবোলার যত দুখ প্ৰাণনাথ 
সব থাকে মনে মনে | 
চণ্ডীদাস কয় রসিক যে হয় 


সেই সে বেদনা জানে ॥ 


৭ 


বধু তুমি সে আমার প্রাণ | 


দেহ মন আদি তোহারে সপেছি 
কুল শীল জাতি মান ৷৷ 

অখিলের নাথ তুমি হে কালিয়া 
যোগীর আরাধ্য ধন। 

গোপ গোয়ালিনী হাম অতি হীন! 
ন! জানি ভজন পূজন ॥ 

পিরীতি রসেতে ঢালি তনু মন 
দিয়াছি তোমার পায়। 

তুমি মোর পতি তুমি মোর গতি 
মনে নাহি আন ভায় ৷৷ 

কলঙ্কী বলিয়া ডাকে সব লোকে 
তাহাতে নাহিক FA | 

তোমার লাগিয়া কলঙ্কের হার 
গলায় পরিতে সুখ ॥ 


রসিক-__£এই ভাবের ভাবুক, কৃষ্ণানুরাগী | 


৭। €তাহারে--তোমাকে। আন-_অন্ত | 
ভায়--প্রতিভাত বা প্রকাশিত হয়। ০ 


১২৪ বৈষ্ণব পদাবলী 


সতী ব| অসতী তোমাতে বিদিত 
ভাল মন্দ নাহি জানি | 
কহে চণ্ডীদাস পাপ পুণ্য মম 


তোহারি চরণখানি ॥ 


৮ 


কি মোহিনী জান বঁধু কি মোহিনী জান | 
অবলার প্রাণ নিতে নাহি তোম হেন ॥ 
রাঁতি কৈনু দিবস, দিবস কৈনু রাতি। 
বুঝিতে নারিনু বধু তোমার পিরীতি ॥ 
ঘর Cay বাহির, বাহির কৈনু ঘর | 

পর কৈনু আপন, আপন কৈনু পর ॥ 
কোন্‌ বিধি সিরজিল সোতের শেঁওলি | 
এমন ব্যথিত নাই ডাকি বন্ধু বলি ॥ 


পাপ পুণ্য......চরণখানি-_পাপই হউক, আর পুণ)ই হউক তোমার পদধুগলই 
আমার AR | 


৮|। অবলার......হেন-_ তোমার DUA মন মোহিত করিতে পারে, এরূপ আর 
কেহ নাই | 
রাতি......কৈন্ু রাতি--সারারাত্রি অভিদার মিলনাদির জন্য জাগিয়া থাকি, 
এবং দিনের বেলা ঘুমাই | 
ঘর,.....কৈন্ল ঘর-_সংসারাতীত সুখের আশায় বাহিরে চলিয়া যাই--সেই 
মিলন-কুঞ্জই আমার প্রকৃত গৃহ হয়, এবং সংসার আমার 
কাছে প্রবাসের মত বোধ হয়। 
কোন বিধি......শেওলি--তআ্োতের শেওলা যেমন ভাসিয়া যায়, যেদিকে প্রবাহ 
সেইদিকে তাহার গতি, তাহার কোন "লক্ষ্য নাই, 
কেহ তাহাকে দেখিবার নাই। 
সিরজিল_ সৃষ্টি করিল। | ব্যথিত-_সমবেদনাশীল, সহানুভূতি-পরায়ণ। 


আত্ম-নিবেদন ১২৫ 


বধু যদি তুমি মোরে নিদারুণ হও। 
মরিব তোমার আগে দাড়াইয়। রও ॥ 
বাশুলী আদেশে দ্বিজ চণ্তীদাস কয় | 
পরের লাগিয়ে কি আপন পর হয় ॥ 


© 


মরম না জানে ধরম বাখানে 
এমন আছয়ে যারা | 
কাজ নাই সখি তাদের কথায় 
বাহিরে বরহুন তারা ॥ 
(আমার) বাহির দুয়ারে কবাট লেগেছে 
ভিতর gata খোল! ৷ 
(তোরা) নিসাঁড়। হইয়৷ আয় লো সজনি 
আধার পেরিয়া আল! ॥ 
আলার ভিতরে কালাটি আছে 
চৌকি রয়েছে তথা | 
সে দেশের কথা এদেশে কহিলে 
লাগিবে মরমে ব্যথা ৷৷ 
(তোর!) পর(ম) পতি সনে সদাই গোপনে 
সতত করিবি লেহা। 
নীর না ছু ইবি সিনান করিৰি 
ভাবিনী ভাবের দেহ| ॥ 


বধু......রও--একমাত্র তোমার মুখের দিকে চাহিয়া সমস্ত দুঃখ অম্লান বদনে 
সহা করিতেছি, তুমি যদি আমার প্রতি নিৰ্ম্মম হও, তবে দীড়াও-- 
তোমার সম্মুখেই এই প্রাণ ত্যাগ করিব। 


>| এই পদটি হেঁয়ালি বা সন্ধ্যা ভাষায় রচিত কবিতার একটি সুন্দর 
উদ্দাহরণ। 


১২৬ বৈষ্ণব পদাবলী 


তোরা না হইবি সতী ন| হবি অসতী 
থাকিবি লোকের মাঝে। 

চণ্ডীদাস কহে এমনি হইলে 
তবে ত পিরীতি সাজে ॥ 


৯৯০ 


তোমার প্রেমে বন্দী হৈলাম শুন বিনোদ রায়। 
তোমা বিনে মোর চিতে কিছুই না ভায় ॥ 
শয়নে স্বপনে আমি তোমার রূপ দেখি | 

ভরমে তোমার রূপ ধরণীতে লেখি ॥ 

গুরুজন মাঝে যদি থাকিয়ে বসিয়া | 

পরসঙ্গে নাম শুনি দরবয়ে হিয়া ॥ 

পুলকে AAA অঙ্গ আখে ঝরে জল। 

তাহা নেহারিয়ে আমি হইয়ে বিকল ॥ 

নিশি দিশি বন্ধু তোমায় পাসরিতে নারি। 
চণ্ডীদাস কহে হিয়ায় রাখ স্থির করি ॥ 





না হইবি......অসতী--তোরা সৎ থাকিবি, কিন্তু বাহিরে সাধুর বেশ ধারণ 
করিবি না । 

১০। ভায়--প্রতিভাত হয়, ভাল লাগে। ভরমে--ভ্রমবশতঃ) আনমনে | 

গুরুজন......বিকল--যখন গুরুজনের মধ্যে বসিয়া থাকি, তখন প্রসঙ্গতঃ তোমার 
নাম হইলে আমি আনন্দে অধীর হুইয়া যাই। আমার 
চিত্ত দ্রবীভূত হয়। আপনা আপনি দেহ আনন্দে কণ্টকিত 
হয় ও চোখ দিয়া জল পড়িতে থাকে । আমার নিজের 
অবস্থ। দেখিয়া নিজেই বিচলিত eta পড়ি,_-আশঙ্কা হয় 
যে গুরুজনেরা বুঝি সমস্ত দেখিতে পাইলেন। ' 

থাকিয়ে--থাকি। পরসলে--প্রনঙ্গে | 

দরবয়ে- দ্রব হয়। ত্তিকল--বিচলিত। পাসরিতে--ভুলিতে 


saa 


মাথুর 
> 


অব AYA AYA মাধব CNT | 

গোকুল মাণিক কে! হরি নেল ৷৷ 
গোকুলে উছলল করুণার রোল। 
নয়নের জলে দেখ বহয়ে হিলোল ॥ 
শুন ভেল মন্দির শুন ভেল নগরী | 
শূন ভেল দশ দিশ শুন ভেল সগরি ৷ 
কৈছনে যায়ব যমুনা-তীর | 

কৈছে নেহারব কুপ্ত-কুটার ॥ 

ABA সঞে যাহ! কয়ল ফুল-খেরি | 
কৈছনে জীয়ব তাহি নেহারি ॥ 
বিদ্ভাপতি কহে কর অবধান। 


কৌতুকে ছাপি Sf aa কান ॥ 
১। অব--এখন। কো--কে। শৃনস্-শূন্ত | 
নগরী-_দেশ। সগরি--সকলি। 
কৈছনে--কেমন করিয়া |. নেহারব- দেখিব। 
সঞ্চে--সহিত | যাহা যেখানে | কয়ল--করিল। 
ফুল-খেরি: _ফুল-খেল1। জীয়ব__জীবন ধারণ করিব। 
তাহি- তাহা | নেহারি--দেখিয়া | 


বি্যাপুতি......রহু কান--বিদ্তাপতি বলিতেছেন, তুমি দুঃখ করিও না, তিনি 
চিরতরে চলিয়া যান নাই, কৌতুক দেখিবার জন্ত 
তিনি তথায় লুকাইয়| রহিয়াছেন। 

রহু-_রহিয়াছেন। তঁহি--সেখানে। * ছাপি-_লুকাইয়।। 


৯ ণ 


১৩০ বৈষ্ণৰ পদাবলী 


্ং 


হরি কি মখুরাপুরে গেল । 
আজু গোকুল শূন্য ভেল ॥ 
রোদতি পিঞ্জর শুকে। 
ধেনু ধাবই মাথুর মুখে ॥ 
অব সোই যমুনা-কুলে। 
গোপ গোপী নাহি বুলে ॥ 
হাম সায়রে তেজব পরাণ | 
অনি জনমে হব কান ॥ 
কানু হোয়ব যব ate | 
তব জানব বিরহ-বাধ৷ ॥ 
বিদ্তাপতি কহে নীত। 

অব রোদন নহ সমুচিত ॥ 


S 


হরি গেও মধুপুর হাম কুলবাল৷ | 
বিপথে পড়ল যৈছে মালতী-মাল| ॥ 

কি কহসি কি পুছসি শুন প্ৰিয় সজনি। 
কৈছনে বঞ্চব ইহ দিন-রজনী ॥ 


২। রোদতি-_রোদন করে। ধাবই--ধাবিত হয়। অব-_এখন । 
সোই--সেই | বুলে--বেড়ায় | হাম--আমি | 
CSHI— SIF করিব। afa—ay, আন | হোয়ব-_হুইবে। 
যব_-যখন। তব-_-তখন। জাঁনব-_জানিবে। 
বাধা-_কষ্ট। নীত-_ নীতি, Ata | নহ--নহে। 

৩। বিপথে,....,মালতী-মাল|---যেন মালতী ফুলের মাল! কেহ বিপথে ফেলিয়| 


দিয়াছে। পড়ল--পড়িল। 
পুছসি--জিজ্ঞাস| করিতেছ। কৈছনে--কেমন করিয়া। 


মাথুর ১৩১ 


নয়নক নিন্দ গেও বয়ানক হাস। 
সুখ গেও পিয়া সঙ্গ দুখ মঝু পাশ ৷৷ 
ভণয়ে বিষ্ভাপতি শুন বরনারি। 


স্থুজনক কুদিন দিবস দুই চারি ॥ 
= 
এ সখি হামারি দুখের নাহি ওর | 
এ Sal বাদর মাহ ভাদর 
শূন্য মন্দির মোর ॥ 
ঝাম্পি ঘন গর- জন্তি সন্ততি 
ভুবন ভরি বরিখস্তিয়া | 
কান্ত পাহুন কাম দারুণ 
সঘনে খর শর হন্তিয়া ॥ 
নয়নক-_ নয়নের | নিন- নিদ্রা। 
বয়ানক- বয়ানের, মুখের | গেও--গিয়াছে। 
সুখ......পিয়া সঙ্গ--গ্রিয়ের সঙ্গে সুখ গিয়াছে। মঝু--আমার। 
বরনারি--সুন্দরী রমণী । স্বজনক--মুজনের | 
সুজনক......চারি--দজ্জন ব্যক্তির অশুভ সময় ( কুদিন) মাত্র ছুই চার দিনের 
জন্ত। * 


৪। ওর--সীমা। ভরা-পূর্ণ। বাদর--বাঁদল, বর্ষা । মাহ--মাস। 
ভাদর--ভাঁদ্র। এই ভাব্রমাসের ভরা বাদল, কিন্তু আমার গৃহ শূন্য ৷ 
ঝাম্পি-_বীপিয়া, দশ দিক্‌ ব্যাপিয়া। ঘন--মেঘ। 

গরজন্তি__গর্জন করিতেছে। সম্ততি-_-সতত। 

বরিখস্তিয়া--বর্ষণ করিতেছে | পাহুন--প্রবাসী। 

সঘনে......হস্তিয় দারুণ ( নিঠুর ) কামদেব সঘনে খর শর হানিতেছে। 


১৩২ বৈষ্ণব পদাবলী 


কুলিশ শত শত পাত মোদিত 
ময়ুর নাচত মাতিয়৷। 

মত্ত দাদুরি ডাকে ডাহুকী 
ফাটি যাওত ছাতিয়া ॥ 

তিমির দিগ ভরি ঘোর যামিনী 
অথির fata পাঁতিয়া। 

বিষ্ভাপতি কহ কৈছে গোডায়বি 
হরি বিনে দিন ation ॥ 


অঙ্কুর তপন- তাপে যদি জারব 
কি করব বারিদ-মেহে। 

এ নব যৌবন বিরহে গোঙায়ব 
কি করব সো পিয়া-লেহে ॥ 


কুলিশ......মাতিয়া--শত শত কুলিশপাত (বজ্ৰপাত) দ্বারা মোদিত (আনন্দিত) 
ময়ূর মত্ত হইয়া নাচিতেছে। 


মত্ত-_ষে মাতিয়া গিয়াছে | দাছুরি-_ভেক AFA | 
ফাটি......ছাতিয়া--আমার বক্ষ (ছাতি) কষ্টে ফাটিয়া যাইতেছে, কারণ 
আমার প্রিয় নিকটে নাই। 

অথির বিজুরি পাতিয়া-_বিছ্্যৎপঙ্ক্তি অস্থির ( অধির ) হইয়া ছুটাছুটি করিতেছে। 

গোঙায়বি--যাপন করিবি। রাতিয়া--রাত্ৰি। 

৫। জারব--_পুড়িবে। 

বারিদ-মেহে--জলবাহী মেঘে । অঙ্কুর হইতেই যদি রবি-তাপে পুড়িয়া গেল, 
তাহা হইলে জলপূৰ্ণ মেঘে আর কি করিবে? : 


গোঙায়ব--কাটাইব। 
পিয়া-লেহে--বঁধুর স্নেহে তাঁহার ভালবাসায় আর কি লাভ হইবে? 


মাথুর ১৩৩ 


হরি হরি কো ইহ দৈবছুরাশা | 
সিন্ধু নিকটে যদি কণ শুকায়ব 
কো দূর করব পিয়াসা ॥ 


চন্দন-তরু যব সৌরভ ছোড়ব 
শশধর বরিখব আগি। 

চিন্তামণি যব নিজগুণ ছোড়ব 
fe মোর করম অভাগি ॥ 


শ্রাবণ মাহ ঘন বিন্দু না বরিখব 
সুরতরু বাঝকি ছন্দে । 

গিরিধর সেবি ঠাম নাহি পাওব 
বিদ্যাপতি 78 ধন্ধে॥ 


কেো--কি। দৈবহুরাশা--হুব্বিপাক । কো-_কে। 
পিয়াস।--পিপাসা। যব-__যখন। ছোড়ব-_ছাঁড়িবে। 
বরিখব--বর্ষণ করিবে । আগি-_অগ্নি। 

চিন্তামণি--একপ্রকার মণি যাহার গুণে যাহাই চিন্তা করা যায়, তাহাই 


সুলভ হয়। 

মাহস্্মাস। ঘন--মেঘ । স্থরতরু--কল্পতরু । 
বাঝকি ছন্দে--বদ্ধ্যার (বাঝকি-্বাঝার ) মত। ছন্দে--মৃত। 
ঠাম--ঠাই, স্থান । পাওব--পাইব। 


ধন্ধে--ধঁধ|; বিষ্তাপতি ইহার মৰ্ম্ম বুঝিতে পারেন না, তাহার নিকট এটি 
একটি ধাঁধা (Fez) | 

সমুদ্রের নিকট যাইয়া eres হইয়া ফিরিয়া! আসা (জলনিধির নিকট জল না 
পাওয়া ), চন্দনবৃক্ষের নি কটে যাইয়| সুগন্ধ না পাওয়া, চন্দ্রকিরণে অগ্নির উত্তাপ 
লাভ করা, শ্রাবণ মাসের মেঘের নিকট এক বিন্দু জল না পাওয়া, চিন্তামণির গুণ 
ব্যর্থ হওয়াঃ এবং কল্পতরুর বন্ধ্যার ভাব,-এ সকল প্রাকৃতিক বিপর্যয় আমি 
অভাগিনী আমার ভাগ্যের ফল-_-কৃষ্ণকে সেবা করিয়া ফল না পাওয়া ইহাও তেমনই। 
বিগ্ভাপতি এই রহস্ত ভেদ না করিতে পারিয়া গোলে পড়িয়াছেন। 


১৩৪ বৈষ্ণব পদাবলী 
২ 


চির চন্দন উরে হার ন দেল! | 
সো অব নদী গিরি আতর ভেল৷ ॥ 
পিয়াক গরবে হাম কাহুক না গণল!। 
সে! পিয়া বিনা মোহে কো কি না কহলা ॥ 
বড় দুখ রহল মরমে। 
পিয়া বিছুরল যদি কি আর জীবনে ৷ 
পুরব জনমে বিহি লিখিল ভরমে | 
পিয়াক দোখ নহি যে ছিল করমে ॥ 
আন অনুরাগে পিয়া আন দেশে গেলা | 
পিয়া বিনে পাঁজর strata ভেলা ॥ 
ভণয়ে বিদ্যাপতি শুন বরনারি। 
ধৈরজ ধরহ চিতে মিলব মুরারি ॥ 
৬ | চির চন্মন......ভেলা__ধাহার সঙ্গে মিলনে পাছে ashy বাঁধা হয়--এই 


আশঙ্কায় আমি বক্ষে বস্তু, চন্দন বা হার পরিতাম 
না, সেই প্ৰিয় এখন নদী ও পর্বতের ব্যবধানে 


গিয়াছেন। 
চির--চীর, বসন। উরে__বক্ষে। ন দেল|--দিই নাই। 
সো-_সে। অব--এখন। আতর-_অন্তর, ব্যবধান। 
ভেল|--হইল। পিয়াক--প্ৰিয়েরন।  গরবে--গর্কে। 
হাম--আমি। কাইক--কাহাকেও। না গণল৷--গণন| করি নাই। 


মোহে--আমাকে। কো কিনা কহলা__কেই বা কি না বলিতেছে। 
রহল-_রহিল । মরমে_ _মর্মে। | 


বিচুরল---বিস্বৃত হইল, যদি আমায় ভুলিয়া গেল। পূরব--পূৰ্ব্ব | 
পূরব জনম.....‘ভরমে--"পূৰ্ব্বজন্মে ভুলক্রমে বিধাতা আমার Siew যাহা 
লিখিয়াছিলেন তাহাই হইল। 


পিয়াক দোখ......করমে--আঁমার প্ৰিয়ের কোনও দোষ নাই; যাহাঁ আমার 
কৰ্ম্মে ছিল, তাহাই ফলিতেছে। 
আন--অন্ত। পাঁজর--বৃক্ষপঞ্জর।  বীঝর-_ছিদ্রময়। 


মাথুর 


সুখের লাগিয়া 


এ ঘর বাঁধিনু 


আগুনে পুড়িয়া গেল | 


অমিয়াসাগরে 


সিনান করিতে 


সকলি গরল ভেল ॥ 
সখি কি মোর কপালে লেখি । 


শীতল বলিয়া 


চাদ সেবিনু 


ভানুর কিরণ দেখি ॥ 


উচল বলিয়া 


অচলে চড়িনু 


পড়িনু অগাধ জলে | 


লছমী চাহিতে 


দারিদ্র্য বেঢ়ল 


মাণিক হারান হেলে ॥ 


নগর বসালাম 


সাগর বাধিলাম 


মাণিক পাবার আশে | 


সাগর শুকাল 


মাণিক লুকাল 


ASMA করম-দোষে ॥ 


পিয়াস লাগিয়৷ 


জলদ সেবিনু 


বজর পড়িয়া গেল। 


কহে চণ্ডীদাস 


কানুর পিরীতি 


মরমে রহিল শেল ॥ 


৭। উচল-_উচ্চ। 
লছমু_ লক্ষী, শ্রী। 
পিয়াস_ তৃষ্ণা | 


অচল--পর্বত। 
বেঢ়ল---ঘেরিয়! ধরিল। 
বজর-_-বজ। 


১৩৫ 


এই পদটিতে কখনও কখনও জ্ঞানদাসের ভণিতা পাওয়া যায়। কিন্তু খুব প্রাচীন 


পুথিতে ইহা চণ্ডীদাদের নামাঙ্কিত দেখা যায়। 


১৩৬ 


৮। কহবি--কহিবে। 


বৈষ্ণব পদাবলী 
৮ 


সখি কহবি কানুর পায়। 
সে স্তখ-সায়র দৈবে শুকায়ল 
তিয়াসে পরাণ যায় ॥ 
সখি ধরবি কানুর কর | 
আপন ৷ বলিয়৷ বোল ন| তেজবি 
মাগিয়া লইবি বর ॥ 
সখি যতেক মনের সাধ। 
শয়নে স্বপনে করিনু ভাবনে 
বিহি সে করল বাদ ॥ 
সখি হাম সে অবলা তায়। 
বিরহে আগুন দহয়ে দ্বিগুণ 
সহন নাহিক যায় ॥ 


সখি বুঝিয়া কানুর মন । 
যেমন করিলে আইসে সে জন 
fay চণ্ডীদাস ভণ ॥ 


® 


তোম! ন! দেখিয়া শ্যাম মনে বড় তাপ | 
অনলে পশিব কিয়ে যমুনায় দিব ঝাপ ॥ 


দৈবে শুকায়ল--দৈবদোষে গুকাইয়| গেল! তিয়াসে--তৃষ্ণায়। 


আপনা বলিয়া 


শয়নে......বাদ--যে সকল ইচ্ছা শয়নে স্বপ্নে পোষণ (ভাবনে) করিয়াঁছিলাম, 


রা বর-_নিজ জন মনে করিয়া কথ! বলিতে ছাড়িবি নাঃ তাহার 


নিকট হুইতে|বর আদায় করিয়া লইবি। 


বিধাতা অঁহাতে বাদ সাধিলেন। 


স্থখ-সায়র--সুখের সাগর | 


মাথুর ১৩৭ 


এইবার পাইলে রাঙ্গা চরণ দুখানি। 
হিয়ার মাঝারে থুই জুড়াইব পরাণী ॥ 
মুখের মুছাব ঘাম খাওয়াইব পান গুয়া। 
শ্রমেতে বাতাস দিব চন্দন আর চুয়া ॥ 
মালতী ফুলেরে গাঁথিয়া দিব মাল। 
বনাইয়া বান্ধব চূড়া কুস্তলভার | 
কপালে তিলক দিব চন্দনের চান্দ। 
নরোত্তম দাস কহে পিরীতের ফান্দ ॥ 


‘১০ 


কহিও কানুরে সই কহিও কানুরে। 
একবার পিয়া যেন আইসে ব্ৰজপুরে ॥ 
রোপিণু মল্লিকা নিজ করে। 

গীথিয়| ফুলের মালা পরাইও তারে ॥ 
নিকুঞ্জে রাখিনু এই মোর হিয়ার হার । 
পিয়া যেন গলায় পরয়ে একবার ॥ 

এই তরুশাখায় রহিল সারিশুকে। 
এই দশা পিয়া যেন শুনে ইহার মুখে ॥ 


৯। থুই-_রাখিয়! (থুইয়া)।৷ ফুলেরে--ফুলে। 

বনাইয়া......কুস্তলভার--তোমার কেশ-কলাপে ( কুস্তলভার ) মোহন চূড়া সুন্দর 

করিয়া বাধিয়া (বনাইয়। ) দিব। 

১০। এই পদটি রাধার দশমী দশার অর্থাৎ ag অবস্থার; কৃষ্ণের জন্তু তিনি 
গ্রাণত্যাগ করিতে বসিয়াছেন। sag রাধা বলিতেছেন, “আমার মৃত্যুর পরে কৃষ্ণ 
যেন এই বৃন্দাবনে একবার আইসেন, এই অনুরোধ তাহাকে জানাইও |” 

মল্লিক ছুলের চারা পুতিয়াছিলাম, তাহাকে সেই ফুলের মালা পরাইব বলিয়া | 
আমার ভাগ্যে তাহা হইল না, যখন এই চারায় ফুল হইবে তখন আমি আর 
জগতে থাকিব না--তোমর! ফুলের মালা গীধিয়া তাহাকে পরাইও। 

এই......ইহার মুখে--ইহাদের মুখে যেন তিনি আমার এই দশার কথা গুনেন। 


৯৮ 


১৩৮ বৈষ্ণব পদাবলী 


এই বনে রহিল মোর রঙগিণী হরিণী। 
পিয়। যেন ইহারে পুছয়ে সব বাণী ॥ 
শ্রীদাম সুবল আদি যত তার সখা | 
ইহ! সবার সনে তার পুন হবে দেখা ॥ 
দুখিনী আছয়ে তার মাত৷ যশোমতী । 
আসিতে যাইতে তার নাহিক শকতি ॥ 
তারে আসি পিয়া যেন দেয় দরশন। 
কহিও বন্ধুরে এই সব নিবেদন ॥ 
শুনিয়া আকুল দোতী চলু মধুপুর ৷ 
কি কহিব শেখর বচন নাহি ফুর ॥ 


> 


অতি শীতল মলয়ানিল 
মন্দ মন্দ বহন।। 

হরি-বৈমুখী হামারি অঙ্গ 
মদনানলে দহন ॥ 


কি কহিবে..*...ফুর--পদকর্তী শেখর বলিতেছেন, তিনি আর কি কহিবেন, 
তাহার WIT PAI হইতেছে al | 

১১। অতি...,,’দহন৷--রাধা বলিতেছেন, “অত্যন্ত শীতল মলয়ানিল মন্দ মন্দ 

বহিতেছে, এ অবস্থায় প্রাণিমাত্রেরই অঙ্গ জুড়াইয় যায়, 

কিন্তু আমার তাহা হইতেছে না,-_এতাঠাণ্ড! বাতাসেও 

কৃষ্ণবিরহবিধুর আমার অঙ্গ বিরহানলে দগ্ধ হইয়া 


যাইতেছে |” 

বহুনা--বহিতেছে । 

হরি-বৈষুথী হামারি অঙ্গ--হরি যাহার প্রতি বিমুখ হইয়াছেন এমন যে আমি, 
আমার AF | 


মদনানলে দহন!--প্রেম ব| বিরহের অনলে দগ্ধ হইতেছে। 


মাথুর ১৩৯ 


কোকিলাগণ কুহু কহু স্বরে 
বন্ধারে অলি FAA | 

হরি-লালসে তনু তেজব 
পাওব আন জনমে ॥ 

সব সঙ্গিনী ঘেরি বৈঠত 
গাওত হরিলীল! | 

এঁছন বাণী শুনি তৈখনি 
রাগিণী মোহ গেল| ॥ 

ললিতা কোরে করি বৈঠল 


স্বরে--স্বর করিয়া গান করে। ঝঙ্কারে--বঙ্কার করে। 
কোকিলাগণ......জনমে--কোকিল কোকিল! পঞ্চম স্বরে গান করিতেছে, ফুলে ফুলে 
ভ্রমর গুণ গুণ রব করিতেছে; কিন্ত আমি এমনই অভাগিনী 
যে এ সকলই আমাকে পীড়া দিতেছে । [আমার আর 
বাচিতে সাধ নাই। আমি বন্ধুর সঙ্গে মিলিত হইবার অতৃপ্ত 
আকাঁজ্ষা লইয়া মরিব যাহাতে পরজন্মে তাহাকে পাইতে 
পারি। 2 
হরি-......জনমে__হরিকে পাইবার ( অতৃপ্ত) আকাক্ষা লইয়া মরিব, তাহা হইলে 
পরজন্মে তাহাকে পাইব। [শাস্ত্রে বলে, মরিবার সময় ষে যাহা 
একান্ত আকাজ্ষা করিয়া মরে, পরজন্মে সে তাহা পায় |] 


হরি-লালসে-_হরিকে পাইবার আকাঁজ্ায় । তেজব-_ত্যাগ করিব। 
পাঁওব--পাইব। আন জনমে--অস্ত জন্মে (পরজন্মে )। 
ঘেরি বৈঠত-_রাঁধাকে ঘিরিয়া বসিল। গাওত-্-গাহিতে লাগিল | 


ধছন বাণী--্ীরূপ কথা (উক্ত হরিলীলা)। শুনি--্শুনিয়! । তৈখনি-_তৎক্ষণাৎ। 
রাগিণী--অনুরাগিণী। মোহ গেল|--মূৰ্চ্ছ৷া গেলেন। কোরে করি_-কোলে করিয়া | 
বৈঠল--বসিল। ae আসিয়।--বিশাখা আসিয়া তাহাকে ধরিলেন। 
কহত--কহেন। যাওত--যাইতেছে। জীউ--প্রাণ | 

১২ 

Hal পহু অরুণ-চরণে চলি যাত | 
তীাহ। তাহা ধরণী হোই মধু গাত ॥ 
যে! দরপণে পহু নিজ মুখ চাহ। 
মঝু অঙ্গ-জ্যোতি হোই SF মাহ ॥ 
এ সখি বিরহ মরণ-নিরদন্দ | 
এঁছনে মিলই যব গোকুলশ্চন্দ ॥ 
cal সরোবরে পহু নিতি নিতি নাহ। 
মধু অঙ্গ সলিল হোই SE মাহ ॥ 
যোই বীজনে পহু বীজই গাত | 

TY অঙ্গ তাহে হোই মৃুবাত ॥ 
Hal পহু তরমই জলধর-শ্যাম | 
মবু অঙ্গ গগন হোই SH ঠাম ॥ 
গোবিন্দদাস কহ কাঞ্চন-গোরী | 
সে। মরকত-তনু তোহে fara ছোড়ি ॥ 


১২। ধাহাস্যেখানে | পহু — AS | 

অরুণ-চরণে-সঅরুণ-বর্ণ পদে । যাত--যায়। 

STE] তাহা,*,,,,গাত--"( আমার মৃত্যুর পরে) আমার অঙ্গ (গাত) যেন সেই 
স্থানের মাটা হইয়া থাকে। চাহ-_দেখেন। 

BH মাহ-=তাহার মধ্যে যেন আমার দেহ জ্যোতি হইয়া থাকে। 

এ সথি....**গোকুল-চন্দ__হে সখি, বিরহ ও মৃত্যুর we অর্থাৎ বিরোধ ঘুচিয়া 
যাউক এবং এইরূপে ( এঁছনে ) অর্থাৎ আমার মৃত্যুর 
পরে যখন আমার দেহ MSCS মিশিয়া যাইবে, তখন 
আমি গোকুলের চাদকে পাইব। _ 

নাহ স্বান করেন। OR মাহ--তাহার মধ্যে । 

যাহা পহু ,.,,,ঠাম--যেখানে তিনি শ্যামল মেঘের স্তায় ভ্রমণ করিবেন, সেইখানে 

যেন আমার অঙ্গ আকাশ হইয়া তাহাকে ঘেরিয়া থাকে। 
তচু-_সেই | ঠাম--ঠীাই, স্থান। 


fas serena 

সখি আজি কুদিন সুদিন ভেল। 

মাধব মন্দিরে আওব তুরিতে 
কপাল কহিয়া গেল ॥ 

চিকুর ফুরিছে বসন উড়িছে 
পুলক যৌবন-ভার। 

বাম অঙ্গ আখি সঘনে নাচিছে 
দুলিছে হিয়ার হার ॥ 

প্রভাত-সময় কাক-কোলাহলি 
আহার বাঁটিয়। খায়। 

পিয়া আসিবার কথা শুধাইতে 
উড়িয়া বসিল তায় ॥ 


১। সখি......ভেল-_-সখি, আজ কুদিন সুদিনে পরিণত হুইল | 

ভেল--হইল। আওব তুরিতে--শীন্র আসিবে | 

কপাল কহিয়া গেল--আমার অদৃষ্ট আমাকে বলিয়া গেল। 

চিকুর ফুরিছে--মানন্দে চুলগুলি স্ফুরিত হইতেছে। 

পুলক১*..ভার--যৌবন বোঝার ন্যায় পীড়া দিতেছে না, বরঞ্চ যৌবনের ভার 

আনন্দদায়ক বলিয়া মনে হইতেছে। 

প্রভাত.....*বসিল তায়--কাক ভবিষ্যদ্বক্তা বলিয়া বিদিত। কাকচরিত্র পাঠ 
করিলে জান! যায়, কাকের বিচিত্র প্রকার ডাকে 
শুভ ও অশুভ সুচিত হয়। কাকের মুখে প্ৰিয়ের 
আগমনবার্ড| শুনিবার জন্য রাধা ব্যাকুল হইয়া কত 
প্রশ্ন করেন-_তাহাদিগকে খাবার জিনিষ দিয়া সুসংবাদ 

মুখের তাম্বুল খসিয়া পড়িছে 
দেবের মাথার ফুল। 

চণ্ডীদাস কহে সব ভেল শুভ 
বিহি ভেল অনুকূল ॥ 


২ 


পিয়া যব আওব এ মঝু CAS | 
মঙ্গল TO করব নিজ দেহে ॥ 
বেদী করব হাম আপন SHCA | 
ঝাড়, করব তাহে চিকুর বিছানে ॥ 
আলিপন। দেওব মোতিম হার | 
মঙ্গল-কলস করব কুচভার ॥ 


শুনিবার জন্য ব্যাকুল হয়েন, কিন্তু কাকের! খাবার 
খাইয়| চলিয়া যায়--তাহার কথার উত্তরে কোন we 
ইঙ্গিত দেয় না। কিন্তু আজ তাহার! তাহার আহ্বানে 
প্রফুল্লচিত্তে নিকটে উড়িয়া আসিয়| বসিল। 
মুখের তাম্বূল,.....ফুল--আনন্দের চিহ্ুম্বরূপ আপনা! আপনি চব্বিত পান খসিয়া 
পড়িতেছে এবং দেবতার মাথা হইতে আশীর্বাদী ফুল হাতে 
আসিয়া পড়িতেছে। 
বিহি......অনুকূল--বিধাত| অনুকূল হইয়াছেন | 


২। এস্থানে Fe দেহী নহেন--পরমাত্মার সঙ্গে জীবাত্মার মিলন; এখানে 
সাধকের দেহই মঙ্গল-মাচারের স্থান,__বাহিরের আঙ্গিনা বাট দেওয়ার দরকার 
নাই, সাধকের অঙ্গই বেদী, এবং তাহার নিজের চিকুর দিয়াই সে বেদীতে Hd 
দেওয়া হইবে; এখানে বাহিরের আলিপনার দরকার নাই, শুভ্র মোতির হারই'জালিপনা 
হইবে, মঙ্গল-কলসী স্থাপনের দরকার নাই, স্বীয় কুচযুগ্মই মঙ্গল-কলসী হইবে। 
“« Human body is the highest temple of God” এই উক্তির সার্থকতা এই 
কবিতাটিতে দৃষ্ট হইবে। 

কদলী রোপব হাম গুরুয়া নিতম্ব | 
আম-পল্লব তাহে কিঙ্কিনী স্থঝম্প ॥ 
দিশি দিশি আনব কামিনী-ঠাট ৷ 
চৌদিগে পসারব চীদক হাট ॥ 
বি্ভাপতি কহ পুরব আশ | 

ছুই এক পুলকে মিলব তুয়া পাশ ॥ 


২০ 


বহুদিন পরে বঁধুয়া এলে । 
দেখ| ন| হইত পরাণ গেলে ৷ 
এতেক সহিল অবলা ব’লে। 
ফাটিয়| যাইত পাষাণ হ’লে | 
দুখিনীর দিন দুখেতে গেল | 
মথুরা নগরে ছিলে ত ভাল ॥ 
এ সব দুখ কিছু না গণি। 
তোমার কুশলে কুশল মানি ॥ 


দিশি দিশি'*....ঠাট--মাঙ্গলিক অনুষ্ঠানে বহু রমণীর উপস্থিতি আবশ্যক । 
আমি এরূপ বিচিত্র বিলাস-কল! বিস্তার করিব যে মনে 
হইবে বহু রমণীর সমাবেশ হইয়াছে | 

চৌদিগে......হাট-_মনে হইবে যেন চারিদিকে চাদের হাট মিলিয়াছে। 

Ol এতেক......হ'লে--আমি অবল।-_-কোমলহৃদয়া, aay এই কষ্ট সহ 
করিয়াছি। কর্দম কোমল-_তাহাতে আঘাত করিলে 
তাহা ভাঙ্গে না, ফাটে না, নিপীড়িত হয় মাত্ৰ। কিন্তু 
শক্ত জিনিষ পাথরে আঘাত পড়িলে তাহা ফাটিয়! 
যায়। 

তোমার কুশলে কুশল মানি--আমার নিজের সুখহ্ুঃখ বলিয়! কিছুই নাই, 

তোমার সুখেই আমার সখ । 
১৯ ০ 

সব দুখ আজি গেল হে দুরে। 
হারাণ রতন পাইলাম কোরে ॥ 

এখন কোকিল আসিয়৷ করুক গান | 
GAM AHS তাহার তান ৷৷ 
মলয়-পবন বহুক মন্দ | 

গগনে উদয় হউক চন্দ ॥ 
বাশুলী-আদেশে কহে চণ্ডীদাসে | 
দুখ দুরে গেল স্থখবিলাসে ॥ 


আজু রজনী হাম ভাগে পোহায়নু 
পেখলু পিয়া-মুখ-চন্দা | 

জীবন-যৌৰন সফল করি মানলু ( 
দশ দিশ ভেল নিরদন্দা ৷৷ | 


কোরে- ক্রোড়ে। 

এখন কোকিল.. ...চন্দ--কোকিলের গান, অলিকুলের গুঞ্জন, মলয়ানিল- 
হিল্লোল, এবং চন্দ্রের কিরণ বিরহীর পক্ষে পীড়াঁদায়ক 
বলিয়া কবি-প্রসিদ্ধি আছে। তাই Date বলিতেছেন, 
এখন তুমি আমার বক্ষে ফিরিয়া আসিয়াছ, এখন 
আমি মলয়ানিল প্রভৃতিকে আর ভয় করি না। 


৪ । ভাগে--বহু ভাগ্যে। পেখলু-_দেখিলাম। 
পিয়া-মুখ-চন্না--প্রিয়ের TAS | নিরদন্দা--নিদ্বন্থ, প্রসন্ন, অনুকূল। 
* দিশ--দিকৃ। 

আজু মঝু গেহ গেহ করি মানলু 
আজু AY দেহ ভেল দেহা | 

আজু বিহি মোহে অনুকূল হোয়ল 
টুটল সবহু সন্দেহ! ॥ 

সোই কোকিল অব লাখ লাখ ডাকউ 
লাখ উদয় করু চন্দ!। 

পাঁচবাণ অব লাখবাণ হোউ 
মলয়-পবন বহু মন্দা ॥ 

অব মঝু যবহু পিয়া সঙ্গ হোয়ত 
তবহু মানব নিজ দেহা | 

বিদ্ধাপতি কহ অলপ ভাগি নহ 
ধনি ধনি তুয়া নব cael ৷৷ 


G 
কি কহব রে সখি আনন্দ ওর । 
চিরদিনে মাধব মন্দিরে মোর | 
মঝ্-_আঁমার। 
আজু মবু......দেহ|--"আজ আমার গৃহ গৃহ বলিয়া মানিলাম ; আজ আমার 
দেহ দেহ বলিয়| মনে হইতেছে । গেহ_ গৃহ। 
বিহি--বিধি ।  হোয়ল-_হইল। টুটল-_দুর হইল। সবহু--সকল। 


সোই......মন্দ---সেই কোকিল এখন লক্ষবার ডাকুক, এখন লক্ষ চন্দ্র উদিত 
হউক, কামদেবের পঞ্চ শর এখন লক্ষ শর হউক এবং 
মলয়পবন মন্দ মন্দ প্রবাহিত হউক। পূৰ্ব্বে কৃষ্ণকে না 
দেখিয়া প্রাকৃতিক সৌন্দর্য্য ও সুখরাশি আমার পক্ষে দুঃসহ হইয়া 
ছিল, এখন তহ্বিপরীত হুইয়াছে। [পূর্বপদের সহিত gary 
করুন |] 


৫। চিরদিনে-_দীর্ঘ দিনের পরে। বহুকাল পরে মাধব আমার গৃহে আসিয়াছেন। 

পাপ স্থধাকর যত দুখ দেল। 
পিয়া-মুখ-দরশনে তত স্থুখ ভেল ॥ 
আচর ভরিয়া যদি মহানিধি পাই। 
তব হাম পিয়া দূর দেশে না পাঠাই ॥ 
শীতের ওঢ়নী পিয়া গিরীষির বা। 
বরিষার ছত্র পিয়া দরিয়ার না ॥ 
ভণয়ে বিদ্ভাপতি শুন বরনারি | 
ware দুঃখ দিবস ছুই চারি ॥ 


ত 


হাতক দরপণ মাথক ফুল | 

নয়নক অঞ্জন মুখক তাম্বুল ॥ 
হৃদয়ক মৃগমদ গীমক হার | 

দেহক সরবস গেহক সার ॥ 
পাথীক পাখ মীনক পানি। 

জীবক জীবন হাম তুহু জানি ৷৷ ( 
GS কৈছে মাধব কহ তুহু মোয়। 
বিদ্তাপতি কহ দুহু দোহা cara ii 


Sioa ভরিয়......পাঠাই-_মর্থের জন্য সী স্বামীকে প্রবাসে পাঠাইতে বাধ্য হয়। 
কিন্তু আমি আঁচল ofan যদি মহামূল্যরত্ব পাই, 
তাহা হইলেও প্ৰিয়কে আর দূরে পাঠাইব না । 

ওঢ়নী--গাত্ৰাবরণ, ওড়.ন৷। গিনরীষির-গ্ৰীষ্মের। দরিয়া_-নদী। ন|--নৌকা। 

৬। হাতক--হাতের। দরপণ--দৰ্পণ । | মাথক-_মাথার | 


নয়নক--নয়নের | মুখক--মুখের | হৃদয়ক--হৃদয়ের। 
গীমক--গ্রীবার | দেহক- -দেহের। সরবস- সর্বস্ব | 
গেহছক-_গৃহের | পাথীক--পাখীর। মীনক-_মীনের, মত্স্তের | 
ছু'ছ-_ছুইজনে। দোহা হোয়__ছুয়ের মত হয়। 


এই পদের শেষের ছুই ছত্ৰে একটা ইঙ্গিত আছে। রাধা বলিতেছেন, হে কৃষ্ণ, 
তুমি আমার পক্ষে হাতের দর্পণ স্বরূপ (পূৰ্ব্বকালে হিন্দু মেয়ের! সৰ্ব্বদা মুখ দেখিবার 
গু 

৭ 


সখি কি পুছসি অনুভব মোয়। 
সোই পিরীতি অনু- রাগ বাখানিতে 
তিলে তিলে নূতন হোয়। 


জন্য হাতে দর্পণ রাখিতেন, সেটি তাহাদের বড় প্রিয় জিনিষ ছিল। উড়িষ্যা ও 
অপরাপর স্থলের অনেক পাথরে রচিত ও অঙ্কিত নারীমুর্তির হাতে দর্পণ দৃষ্ট হয়। 
বিলাতের মহিলার! এখনও হাতব্যাগে একখানি ছোট দর্পণ লইয়া বেড়ান। ) মাথার 
ফুল, নয়নের অঞ্জন, মুখের STI, বক্ষের মুগমদ, গ্রীবার হার, দেহের সৰ্ব্বস্ব, গৃহের 
সার, পাখীর পক্ষ, মৎস্তের জল, জীবের জীবন ; অর্থাৎ আমি তোমাকে সম্পূর্ণরূপে 
আত্মসমর্পণ করিয়াছি। কিন্তু তোমাকে এত ভালবাসিয়াও তুমি কে তাহা বুঝিতে 
পারিলাম না। ভক্ত নিজের সর্বস্ব ভগবানকে দিয়া সেই বিরাট রহন্তের তত্ব 
বুঝিতে না পারিয়া ক্ষণে ক্ষণে দ্বিধার ভাবে মনে ভাবেন, তিনি কে, যাহাকে 
সকলই দিলাম, তাহার sq তো কিছুই বুঝিতে পারিলাম ai তুমি তো 
আমার সব-_কিস্ত হে মাধব, তুমি কেমন তাহ। আমাকে বল। (GR কৈছে 

ধব কহ তুহু মোয়।) বিদ্যাপতি বলেন, তোমরা দুইজনে ছুইজনেরই মত ; 
অর্থাৎ ভক্তের প্রেম যেরূপ অসীম, ভগবান্‌ও তেমনই অসীম। ভক্ত ও ভগবানের 
স্থান বৈষ্ণব সাহিত্যে একরূপ। দুইজনে সমান ন! হইলে তাহাদের মধ্যে প্রেমের 
সম্বন্ধ হইতে পারে না I—AN চণ্ডীদাসে 


“কি ছার চকোর চাদ দুহু সম ACE | 
ত্ৰিভুবনে হেন নাহি চণ্ডীদাস কহে ।” 
৭। পুছদসি__জিজ্ঞাস। করিতেছ। 
অনুভব মোয়-_ আমার ভাবি (আমার অনুভব, ভাব- চিন্তাপ্রণালী) সম্বন্ধে কি 
জিজ্ঞাসা করিতেছ? 
সোই....£.ছোয়- ভালবাসার গুণ বর্ণনা করিতে পারা যায় না, কারণ ইহা 
অসাড় জড় পদার্থের মত এক অবস্থায় থাকে না। প্রেম 
কখনও পুরাতন হয় না, ইহ! তিলে তিলে (প্রতি মুহূর্তে ) 
নুতন হয়। যাহা ক্ষণে ক্ষণে নৃতন হয়, তাহাকে কি বলিয়| 
বর্ণনা করিব? 

জনম অবধি হাম রূপ নেহারলু 
নয়ন না তিরপিত ভেল। 

সোই মধুর বোল শ্রবণ হি শুনলু 
শ্রুতিপথে পরশ না গেল ॥ 

কত মধু-যামিনী রভসে গোঁয়ায়লু 
ন! বুঝলু' কৈছন কেলি । 

লাখ লাখ যুগ হিয়ে হিয়ে রাখলু 
তব হিয়া জুড়ন al গেলি ॥ 

কত বিদগধ জন রসে অনুমগন 
অনুভব কাহু না পেখ | 

কহ কবিবল্লভ প্রাণ জুড়াইতে 


লাখে না মিলিল এক ॥ 


নেহারলু --দেখিলাম। তিরপিত--তৃপ্ত । ভেল--হইল। 
শ্ৰুতিপথে,.....,গেল--শ্ৰুতিপথে গিয়াও যেন স্পর্শ করিল না, অর্থাৎ শুনিয়া ও। 
যেন শুনিলাম ন৷-- আবার শুনিতে ইচ্ছা হইতেছে। 


মধু-যামিনী__বসম্ত কালের রাত্রি | রভসে-_্রীড়াকৌতুকে । 

না......কেলি-_ ক্রীড়া কিরূপ তাহা বুঝিলাম না | 

হিয়ে ছিয়ে--বক্ষে বক্ষে | 

তব......গেলি-_-তবু বক্ষ SYST ন৷ ৷ বিদগধ- _রসজ্ঞ। 

কশ......পেখ--কত রসজ্ঞ ব্যক্তিই দেখিলাম, কিন্তু কাহারও মধ্যে প্রকৃত অনুভব 
দেখিলাম না ; অর্থাৎ কেহ যে বুঝিয়াছেঃ এমন দেখিলাম না। 
পেখ-_দেখিলাম। 

